
Dialecte de Moustier s |Sambre. 


VIYÈS TCHANSONS... VIYÊS FAUVES... 


Dj'aveûve longtimps roté. Au toûrnant del pisinte, 
En face d’one blanke maujone couviète d’on twèt di strin, ' 
On vi banc plin d’ mossès aveûve l'air di m’ ratinde 

Et m'a doné l’idéye di m’achîr on momint. 


D’one finièsse grande au-laudje sôrteûve one vwès casséye, 
One boune vwès d’ vîye mârine èdwarmant on-èfant 
Et l’ tchanson qu’èle tchanteûve, èfaçant les anéyes 
Mi ramwinrneûve au timps qu’on l’ tchanteûve en m’bèrçant ! 


O les vîyès tchansons ! Dji sins m’ cœûr qui s’ rènonde ! 

O bons vîs spots walons ! Bèlès fauves da m’pârin ! 

Ça toûrneûve autou d’mi come one voléye d’arondes 

Avou totes les sov'nances èt les djôyes di m’djonne timps ! 


Come li tchanson rovîye, sins mau, vos ravikeûve, 

Grands prés dorés d’pîs d’tchoves ou bleuws di p'tits Jésus ! 
Ousqui l’bon vi, jamais odé, mi pormwinrneüve ! 

Bwès frum'jiants, tiènes brutieûs, blancs molins, tchmins pierdus ! 


Traus d’Nûtons, clérs soûrdants spitant foû des uréyes, 

Dj'a compris vos biatés au d’truviès des vis airs 

Et des fauves qui m'pârin, tot au long des swèréyes, 
Ritrouveûve dins s’mémwêre po fé strinde tos mes gnièrs ! 


Potèt, èvoyant l’leup su l’sosson qui lambine, 

Li curé d'Lambusaut qu'aveûve pierdu s’latin, 

Djan èt Djène, les Copéres, pèchant l’lune al soûrdine, 
Li r'naud bèveû d’lacia, si subtil èt si fin... 


Si vos n'estoz pus là, vi pârin, po les r'dire, 

On les ètind todi, vos fauves èt vos tchansons, 

Dins tote fiesse di Walons, Wérotte tchantrè co l’bîre, 
Et dins nosse cœûr, todi, Dèfrècheux brait s’mayon. 


Mins por mi, quand dji sondje à nosse bèle Walonîye, 
C'est todi vos qui dj'wès, fiér, stocasse èt plaijant 

Come nosse bon vi payis. Si djèl wès si voltiye, 
C'est vos qui m'la apris, dins l'timps, en mèl tchantant, 


Quand nos nn’alînnes, nos-deûs, mi choûtant, vos causant, 
En sèrant mi p'tite mwin dins vosse grande mwin rôtîye !... 


1934 GABRIELLE BERNARD. 


Dialecte de Charleroi. 


EL LUTTE AU DJEU D'BALLE o) 


Rèmy aveut vingt ans. C’asteut in bia djonne home, grand, 
fôrt, drwèt come ène guîye ; èt i gagneut d’ja dès bèles djoûr- 
néyes. Il ît adreut come in spirou. 

I dèssineut come pont d’aute. 

In djoû, al’fièsse dè s’chère Walla, i ly-aveut apôrtè s’pôr- 
trait au crayon fait pa li-même. I l’aveut fait incâdrer rich’mint, 
èt al’fiesse dè Polyte, i ly-aveut offri s’pôrtrait ètou. 

— I n’manque pus què l’vowe a costè du min, Rèmy aveut 
réspondu Walla. 

— Ça, Walla, dist-i, c’est quand vos vourèz! 

Il ît ossi adreut pou djouwer al bale. I t’neut l’place dè grand 
mitan. I faleut vir ça chîler. I vos lès pèrdeut au talon èt èles 
brouyin'savèz. Pou cassî, pont come li. Lès djuweûs s'in dèfyin’, 
is d’avin’ peû come du leup. 

— Vos n'os’rîfz daler a c’ti-la ! criyin’les wéteûs. Tas d’cou- 
yons | 

In djou, su l’place du djeu d’hballe dè Charlèrwè, ès’ pârtîye 
luteut conte Morlanwelz. Tout chèneut pierdu. Is n’avin’co 
qu’ in djeus pou onze. 

C’n’asteut nin dè l’faute d'a Rèmy : pont d’halle à cassi, rin 
a foute oute. On n'’daleut nin a li. 

— « Tas d’chittards, crieut-on » ! 

Dins l’pârtîye adverse, èl gauchîle Vital asteut dins s’plein ; 
èyèt l’ Blanc Lebacq, sans brût, mais sûre dè s’côp, fouteut ça 
dins les djambes des passîs qui s’frottin” leûs djèrèts, tout hon- 
teûs. 


(1) Extrait de « Wella 4, roman, 1900. 

Eyèt les wéteûs criyin : « V’la ’ne soris ! ça hagne, hein ! Vos 
pètrèz a gaye, alèz, djueûs d’pachi ! » 

— Alons, Rèmy, pèrdèz l’place dè ces mougne-à-z-herbes-là 
qui s’'lèy'neut pèter come des lapins ! 

La d’sus, Rèmy a pris l’place dè l’drwète passe, èt i les a toutes 
cassi, les cines dè s’vwèsin ètou. I d’a yune qwa r'tieû au fond 
dè l’rûwe dè Mârcinelle, a cint cinquante mètes. 

Les wéteüs clatchin’ à tout s’kèter in lançant des couyonâdes. 

Pus les livreûs s’acharnin’ à l’trawer, pus i d’meurin’ au 
tamis. Et les autes djoueûs d’'Montigny, affeuwès pa Rèmy, 
cassin’ sins d'in manquî yune, les balles qui surmontin’ Rèmy. 

— Chichite ! crient-on. Chichite ! is front tertous dins leû 
marone ! Su l’timp qu’ Colonval fyeut des cumulets autou du 
tamis. 

Onze à onze! Jamais, d’sin’ les vis, dèspûs les Thibaut èt 
les Gonze, on n’aveut rin vu d’parèye. 

I d'meureut in djeu, èt ç’asteut au grand Châles à livrer. Toutes 
ses balles filin’ au fond, in tournant ’ne miète dins l’air, si bin 
què c'ît l'diale dè les cassf. 

Rèmy èrprind s’place au grand mitan, avou Colonval au p'tit. 

On s’taijeut. On aureut dit qu’ène saqwè d’extra d’alleut 
s’passer. L'âme du peupe què l’fôce ou bin l’adresse èskeut, ès’sin- 
teut apougnîye pou d’bon. 

Rèmy aveut tirè s’gant pou aëèryi s’mwain, ène miète gon- 
fléye. 

Mais ossi râte i l’a r’mis, vwèyant l’grand Châles infoncé 
l’tamis à s’mode, fè r’bonner l’halle, èl lancî èyèt prinde ès’ 
élan. 

EI lîvreû vout s’fôrci èyèt surmonter Rèmy. Mais l’balle s’è- 
va tchèr dins les djins, à costè dè l’côde. 

Quinze ! crîye Rèmy. 

Ene deuxième chim’, surnwèse, à fleûr dè terre, come ène 
aronde in djou d’soleil. 

Rèmy s’ascouplit, in dj'nou su l’terre, èt l’ravoye au d’sus 
des-outes. 

Trente à rin, criye-t-o. 

El grand Châles èn’ lacheut nin Rèmy. I v’leut lutter avou li, 
côrp à côrp. 

El trwèsième, qu’i deut prinde dè s’costè, i l’casse si lon, qu’èle 
s’a pierdu au d’sus dès tièsses. 


— 618 — 


Mwége ! dis’neut les pârtisans d'Morlanwelz. 

Boune ! rèpèt’neut les amis des Montagnards. 

Les asperts s’ont rèunis. Eyèt l’président l’a dèclarè mwége. 

Quinze à trente ! 

El quatième balle, Rèmy l’casse à l’basse mwain. Ossi râde, 
tout l’pètit djeu s’a mis à dadaye dins l’grand pou l’ércassi au 
cas qu'on l’ravoy’reut. Mais èle chim'au d’sus des djoueûs, èt 
s’asplatit su in réverbère. 

Quarante à quinze ! 

El momint dèv'neut sérieûüs. I tchauffeut ! 

Les djins s’èrsèrrin’ pou vir. I d’aveut su l’kiosque èt à toutes 
les fèniesses. El place asteut nwère dè monde. 

Tout Djily, Darmè, Mont’gnè, tout l’ Faubourg astint au posse. 
I d’aveut qu’astin’ accoureû d’ Fleuru èyèt du Ronceau. Mâr- 
cinelle aveut donnè ferme ètou. 

Ertirèz l’djeu ď’balle au payis d’Charlèrwè. Tout d’chûte, i 
manqu’ reut ’ne saqwè à s’bounheur ; èyèt les fosses èt les la- 
minwêres èn’ dirint pus qu’ d’ène fesse. Ça èst ancrè dins l’âme 
do peupe, ossi bin qu’nos terris sont-st-attatchis à ses îs. 

Dins l’granddjeu, les djoueûs s’astin’ rassemblès autoû du 
grand Châles pou vir ç qu'on dalleut fé. Bin rade, is s’èrplaç neut 
tout près des outes. Yun au mitan, les autes à les deûs d’houts, 

El livreû prind s’n-élan. 

D’in côp sètch, il asprouv’ ci toudi dè surmonter Rèmy. 

— Surmontè, crient-o, surmontè ! Et branmint passin’ dèdja 
les côdes. 

Mais Rèmy, les îs attatchis su l’pètite plote blanke pierduwe 
dins l’breune qui dèsquindeut, s’aveut r’ culè à daye, èt saut’lant 
come s’il aveut yeu in r’sort dins ses brod’quins, i ravoye l’halle 
au diabe bin lon, du costè du quai d’Sambe. 

Ele est houte ! Ele est houte ! 

On intoure Rèmy, on l’wète come in home au d’sus des autes, 
in héros v’nu du peupe, èt unichant in li-même ès’ fôce, ès’n- 
adresse, ès’côp d'œil èyèt s’coradie. 

Rèmy rapôrteut d’ses luttes, des couverts d’ârdjint, des 
loussés, des pindules, des pipes èt des pôrte-cigares à r’vinde. 
Trwès bales d’ârdjint pindin’ à l’suspension, à s’maiso. 

I daveut gâgnî yeune au Sablon, à Brussèles. 

No rwè Popold ly-aveut donnè l’mwain, èyèt l’fanfare dè Mont” 
gny l'aveut stî rattinde à l’èstacion. C’djoû-là, Walla l’a rim- 
brassi d’vant s’pa Polyte, 

— C'est damâdje, Walla, d’seut-i qu’on n’djouwe nin des 
drèsses, des tchèyêres, des tâbes èyèt des lits : nos s’rin’ èrmon- 
tès come i faut pou no mariâdije. | 

— Comint-ce qu’il est, lè Rwè, Rèmy ? 

— Il est grand come in grènadier, èt i lait toute ès’ Lie qu'est 
blanke come dèl nîve. 

C'est-in home tout simpe. Les Brus’lères èl vwèy’neut dins 
l'eûwe. Il a d’mandè à Colonval dè Djèrpène qui djouweut au 
p'tit mitan avou nous, l’mèsti qu’il aveut. Savèz bin c’qu'’il a 
rèspondu ? 

« Braconnier, Sire », 

Qu'est-ce què lè Rwè aureut co dit ? 
JULEZ SOTTIAUX. 


Dialecte de Roux (Hainaut). 


D'après L. TOLSTOI: 


EL MALHEUREUX 


In djoû au gnût, pou m’pourmener, 
C’asteût n'belle swèrée di juillet , 
Dj'i èvoye, èyu ? L’Bon Dieu l’sait. 
Dj'admireûs les biatès d’l’estè. 


Au tournant d’èn ruwe, in vi homme 
Tout courbè su s’baston à nœuds : 

« Donnè-m'ène charitè, m’brav’homme, 
Dist-i, dji seû si malheureux ! ». 


Il asteût habilli d’ferloques ; 

Dissus s’tiesse, in tchapia trop grand 
Qu'il aveût trouvè dins les loques. 
S’'mwin rude moustreût qu'il ? vaillant. 


`A 


Dji mmets à sinte après n’saqwè 

Dins mes poches. Après in momint, 
n’trouvant rén, nén minme in mouchwè, 
Dji lyi dit en lyi serrant l’mwin : à 


« Dji n’sareûs rén'vos donner m'fi. 

Et..., dji seû trop long di m’maujone... 

— Ça arrive, çaïn'fé rén, dist-i, 

En’boune parole*vaut bén n’aumone. 
‘PIERRE FAULX. 

Dialecte de Gilly. 


SOUFRU 


Soufru, c’est i tont deur quond ç’èst pou l’preumî caup : 
on discompte lès munutes à longueû dal djoûrnéye 
éy’ à chaque eûre qui passe, on z'atrape ène suwéye 
di d’meurer sins boudji avou l’côrp qui n’d’d’ a s’sau 


Soufru ?... Dj'pinseus conèche èl pèrfond da lès maus 
pasqui yin d’mès rébus’ aveut monquè s’trawèye 

èyè pasqui n’coumère assotichant m'’pinséye 

m'aveut dins l’ timps passè lèyi rêvér à faux... 


L’èst vré qui çès pwènes-là n’ont nén pètè èvoye 
du fét qu’à m'djombe cwachîye d’'z’'autès soufronces pis’nut 


à 


rajoutant dès biyèts à saquont francs d’manoye. 


Dji lès m'sure à leù n’aune asteûr qui dj'sûs stindu 
èyè dîre qui pourtont, après lès chîs sam’wènes, 
dji m’pèdrè co pou gueû en ruminant mès pwènes … 


Max A. FRÈRE, 
18 février 1940. 


BLANKYEU... 


Sins r'lache él” nîve qui dji r’wète tchére 
diskind dju d'l’austwèli, tout gris 

èt dji sondje à toutes lès miséres 

qui l’ blanc vént plâtrer tavaurçi … 


C’èst mès soufronces qu’on z’a fét tére 
quand on z’a r’ sèrè m’djombe ainsi : 
sins rlache èl’ nîve qui dji r'wéte tchére 
diskind dju d'l’austwèli, tout gris … 


L’blankyeû n’èst nén léde, ... au contrére, .. 
blankyeû d'l’îvièr’, blankyeû dès lits, 

mins là l’paufe monque du nécèssére 

èt çi malade èst-st’èmontchi … 


Sins alache èl nîve si léche tchére Max A. FRÈRE, 


17 février 1940. 
(Extrait de « Tchipotriyes »,) 

SOUFFRIR 


Souffrir nous est bien dur, les premiers 
temps surtout : 

minutes que l’on compte à longueur de 
journée 

et chaque heure à son tour poussant 
quelque suée 

à un corps immobile et qui en a son 
saoul... 


Souffrir quand j’avais crù du mal con- 
naître tout 

pour quelqu'un de mes mots qui man- 
qua sa trouée 

ou parce qu'une femme affolant ma 
pensée 

autrefois étouffa mon rêve avec dé- 
goût... 


Oh ! ces peines pourtant n’en seront pas 
moins vraies 

si mon membre blessé donne d’autres 
soucis 

ajoutant des billets à la vile monnaie. 


J'en vois la valeur juste à languir en 
mon lit 

...€t dire cependant qu'après les six 
semaines 

je me reverrai pauvre à repasser mes 
peines. 


BLANCHEURS 


Sans relâche en fine poussière 
descend la neige du ciel gris 

et je songe à tant de misères 
que son blanc couvre par ici … 


C'est mes souffrances qu’on fit taire 
en me plâtrant la jambe ainsi, 
sans relâche en fine poussière 
descend la neige du ciel gris... 


Le blanc n’est pas laid, au contraire, 
blanc de l’hiver et blanc des lits, 
mais si là-bas souffre un pauvre hère, 
ici le malade est puni 


La neige sème sa poussière ... 


Max -A. FRÈRE 
24-25 MAIS 1940 


Tavaurci = par ici 

R'’sèrè = emprisonner 

sins alache = sans arrêt 

suweye = poussée de chaleur 
es’sau = son saoul 

el perfond = la profondeur 
rebus’ = sentence, dire 
assotichant = affolant 

Gueû = malheureux, pauvre hère 


Dialecte namurots. 


LOME ET L’PID FORTCHU 


On Pîd fortchu, aviè lan mile, 

A mwinsse qui ci n’fuche co pus lon, 
Vikeûve avou tote si famile 

Divins one grote, on trau d’nüûton. 


Is n’avinne pont dďd’bèlès manières, 
Sôrtichant, come on dit, don bwès : 
Leus mwins lè-z-î sièrvinne di vères, 
Et leûs fortchètes, c’èsto leûs dwèts. 

Li mame n’'arindjeüve nin sès croles, 
Et l’papa n’côpeûve nin sès tch'vias ; 


“Lès èfants n’alinne nin è scole, 


. Mins n’èstinne nin. pus foûs po ça. 


Is n’s’ocupinné qui d’leû mwinnadije, 
Di noste éduke ni fiyinne pont d'’cas, 
Et lominne come dins l’Borinadije 

In tebi in tchi, in cat, in cat. 

One vièspréye, po s’boutér à yute, 
Come li pleuve tchèyeüve à sayas, 
On ome moucha dins leû cayute, 
Ramouyi, trimpé jusqu’à s’pia. 

On sopeüve. — Au mitan dèl troupe, 
On l’fait achîde sins farbalas, 

Et on lî done one téle di soupe. 
«Branmin mèrci. — Ci n’èst rin d’ça »... 


Tot tronnant d’frèd, noste ome sofèle 
D’on aîr binauje dissus sès dwéts, 
Et fait co l minme avou l’sikwèle 
Divant di s’daurer sul brouwèt. 


Kwè c’qui vos fioz-là, hon, godome ? 
Dimande li pîd fortchu chaïji. 

— Dji r’chandis mès mwins, rèspond l'ome, 
Et l’soupe ès-t one miète tchoûde por mi. 


Mins n’vos è fioz nin po si wère, 
„Dji n’vos fais pont d’riproche, savoz : 
Vosse soupe, èle es-t èstrôrdinére, 

Et i fait bon dins: vosse culot. 


Ci n’èst nin ça, dis-t-i l’sauvadie, == 
Vos n'compurdoz nin ci qu'enn’èst : 
Ariére lès djins à deûs visadjes 

Qui sofèlnu li tchoûd èt l'frèd. 


Arvwèr, ripurdoz vosse casake : 

Ele èst: sètche, èt vosse vôye ossi. 
Dji vos l’pète quéqu'fiye platèzake, 
Mins vos n’pas’roz nin l’naît véci. 

© Tins, là fin, sondje-t-i lome tot bièsse, 
E r'hboutant s’t’èchèrpe à fèrlok. 
Qu'âro-dje bin fait d’mau, mèl dîrès-ce ? 
Là ci qu’cèst d’hantér lès vèrboks ! 
5:3-1930. RE AEAN DE LATHUY. 5 


x H 
71 D th: 


… Dialecte de Mons. : 


Vieux souvent pour Elle... 


CANSON D’PRUNTEMPS 


A P fin d’eih rude hivier si dûr pou l’ paufe ouvier, 

L'espoir erviét douc’mint dins l’. pétite mausonnette, 

Et d’ léez sés blancs rideaux, ses potées, persinette 

Tinette déssus $` n’ouvrâch’ baye ein bon caup. d’ coïeri: :: 

Pa moumint, tant qu’ l’éguie habie pique à P machine, = -=i 

I pass’ comme ein nuâch’ su s’ visâch’ qui ramine. :: : 1: 

C qu’elle est scrand ? Est-c -ce enn’ peine ? Oubé l’ temps qui 
[tourpine ? 

T tein caup l’ solèy’ pa l’ vitt’ s’pite et darte comm’ l'éclair, 

Ei autour d’ell’ tout rit, tout d’viét gai, tout ést clair. 

D’ dins caud réyon doré l’ cat li féet n’ gabriolle ; 

L’ pinson à plein goïer biscouïtt’ dins s’, gayolle ; 

Et l’ brâfe fie, enn’ risett’ suss’ fin minois pâli, 

© rapapèye, es’ ringaie éié cante avec li. 

ET porte s’oûfe et v'là d'jà e s n’ amoureux l’ rimbrasse ; 

Sés viyett’s sint’-té bon, ell’ min ést jámées lasse ; 

Et dins leu frèeche ôdeur si hûreûsse ! elle intind 

Canter es’ bell’ jeunesse au fond dé s’ cœur contint. 

Dé binées’té l’ muguette a r’pris s’couleur dé rôse : 

— « Ah mé! fieu, tés pépett’s i faut qu’on.lés arôse!» ` + 09 

Enn’ bonn’ tasse, ell’ séet bé qu’ ça va si bé su s’ bec, 

Et l’ cauqu’ mard déssus l’ feu s’ mét à canter avec! c ...,% 


FEIA 


ug? fj 


25 mars 1940. | ROIAL. 
| : CHARLES DAUSIAS, du Ropieur. ' 

Dialecte de Durnal. 


SONDJRIYES DINS LES CHAVEYES 


Ci n’èst nin al chîje èmon c’tici, al chîje èmon c’tilà, qui dj’ 
ètinds dès-istwères disbèliyes, dès bias contes anoyeüs ou co 
bin dès pus guéyes ; ci n’èst nin en choûtant cauzè dès-omes, 
c'èst-st- en porminant mès sondjriyes dins lès chavéyes. 


Rouwale al Crwè, Tchaurnia, Vôye dès Monnis, Breûjète : cha- 

[véyes, 
viyès chavéyes di m'viladje, ouce qui l’vint mousse po s’catchi, 
èt s’ripwèzè, avou lès mouchons, quand i-l-èst-st-odè do soflè, 
c'èst leû mistére qui dj'va choûtè, tot seû, quand l’djoû èva. 


C'èst todis l’minme afère, wére di djôyes, dès toûrmints tant 
qu'on z-è vout, à bèrwètéyes ; fleürs piyotéyes èt spotchîyes ; 
cœûrs misbridjis, amour èt mwârt, c’èst todis l’minme tchanson ; 


Et mwins côps, quand l’'lune s’aspôye dissu l’ûréye po veüye 
dansè lès stwèles dins lès richos, dji frèzine su tot m'ewârps en 
sintant dins mès tchfias l’alinne d’one âme qui bèrôle avaur-là. 


MÉYE 


Elen’aveut jamais vèyu l’méye èmantchi dzeûs luche dis’maujon, 
li pôve Juliène d’èmon l’Rossia, li méye qui lî aureut mostrè qu’i 
gn-a avau l’viladje on djonne ome qu’èl veut volti, èt portant, 
pèrsonne ni pôreut dire qu'i l’a nin mwins-ans qu’èle djérîye après. 


C'est l’môde ainsi, dins nosse payis ; quand on djonnia vout dire 
à one djonnète qu'i l'veut pus volti qui l’purnale di sès-ouyes, i 
coud one cochète di neüji, di blanke sipène, di tchinne, n'importe 
di quwè, èt i l’va mète dizeûs luche dol bèle, li nét do premî 

[d méye. 


Mins l’pôve Juliène d’èmon l’Rossia èst malade, èle a l’fîve-linne, 
volà d’djà si lontins qu’èle ni mousse pus foû di s’tchambe ! Enn’ 
irè-t-èle sins veûye li méye èmantchi dzeûs luche di smaujon ?... 


Nonna, pacequi one saquî l’veut volti maugrè tot, èt l'aute djoû, 
[si 

mére l’a pwartè jusqu’à l’fignèsse po qu’èle veûye li méye mètu. 
[On z- 

aureut dit qu’èle ni ratindeut qu’ça, deûs-eures après, èle è nn’a- 
[eut. 

ONE PICINTE 


Dji sais bin ouce qu'i gn-a one pîcinte qui pèrsonne 

n'a jamais vèyu, one pîcinte qui pèrsonne ni coneut, o- 
ne pitite vôye qui cotoûne come on ri, èt qui s’va piède 
dji sais bin èwou, qui dischind jusqu’au coron do mistére ; 


One picinte qui dischind tot drwèt dins l’monde dès fauves 
èt dès-istwères qu’on n’racontrè jamais, on monde disfin- 
du aus grandès djins; po z-î moussi, i s’faut mète à qua- 
tes pates, come lès p’tits-èfants, qu'î vont bin, zèls... 


Vélà, lès Nûtons sont catchis, èt l’pus bèle di totes lès fauves, 
is s’èl racontenut non l'aute, dispôye todis, is n’saurint dire 
comint qu'èle a c’minci, èle n’a nin d’ djà c’minci, quék’fîye ; 


Li pus bèle di totes lès fauves, èle s’èmantche, èle si dismantche, 
èle s’ècomèle one miyète di pus tos lès djoûs, èt i-l-èst-st-a 
pau-près sûr qu'is n'sauront jamais comint qu’èle a toûrnè... 


NÉTS D’SINT DJAN 


I nn’è faureut d’djà, dès chîjes èt dès chîjes, po plus racontè tot 
cqui s’passe di cès néts-là, dins nos vis tiènes, nos traus d’Nûtons, 
nos grands bwès, èt dins lès-aiwes di nos richos ! Mins qui èst-ce 
qui lès racontreut co bin ? Is n’si mostur'nut pus aus-omes, lès 


mistéres dès néts d’Sint Djan. 


Gn-a pupon, d’chîjes po lès racontè ; portant, c’èst co todis 
l’nét d’Sint Djan qui Mélusine mousse foû do Bocq èt Midône 
foû dol Lèsse, qui l’Gate d’Or vint passè sès cwanes à l’intréye 
do Trau Colè ; mins lès-omes n'ont pus leûs-âmes do timps passè 
por zèls plu veûye cès vüzions là... 


Li djoû d’audjoûrdu, lès -omes ni sav'nut pus passè inocinn’- 
mint addé l’brouyârd qui s’sitind su lès ris au clér di lune, ou 
aus-éreûs do djoû, divant on trau pièrdu dins lès rotches, addé 
on feu à mitan distindu... 


Et puis d’alyeürs, ni sont-is nin brâmin pus tranquiles ètur 
zèls, tos lès-èsprits dol nét, lès-èsprits do vint qui tchante èt 
d'l’aiwe qui chume, èt lès nwârts-èsprits dol tère, dispôye qu'is 
n’si lèyèt pus veûye pa lès-omes ?... 

A. MARCHAL. 


Dialecte de Sart-Saint-Laurent (Namur). 


DJI SOS. VEUF PO QUINZE DJOÛS... 


MONOLOGUE 


..Dji m’ va vos raconter ça jusse come ça a stî. I faut ètinde 
qui m’ feume est rallée dé s’moman po 15 djoûs avou les éfants 
(Djè n’ n-a hiût sins r’proche). 

Po 15 djoûs ! qué bonheûr, hein ? (Un temps). 

Ci n’est nin qui dj'eûche à m’ plainde di m’ feume, savoz ; 
dj'auréve co bin plu tchair pus mau. One miète tanisse et ber- 
dèlante seûr’mint. I faut qui tot fuche à s’place avou lèye. Elle. 
a raison, mais i gna des limites don ? Ainsi, quand dji r’pléye 
les linçoûs avou lève, i n’ faut nin qui l’bôrd dèpasse l’ôte d’on 
t’chfia. Ah! non! Dji vos d'mande on paut, allons ; come si 
c’n’estait nin po s’cohoûtri d’sus ! Asteûr, djé l’sais bin et dji 
vos fais ça come nappe d’auté. Mia qu’ ça, dji sos télmint habi- 
tué qui dj’ divins co pus zwa qu’ lèye. 


x 
* x 


< Djè l’a mwinrné au tram avou tos ses paquets. Ci n’est nin 
rin d’aprèster et d’èbârquer tot ça. Dji n’è plè pus. Les brâves 
péres di famille mi compudront, zels ; les viyès djonnès coméres 
et co mwins’ les égoïstes di vis djonnes hommes ni sauraint s’fer 
one idée di c’qui c’est d’ça. Il faut z-y iesse ou z-y awè stt. C’est 
come si on paurtait po l’Californie ou l’Wisconsin. 

Enfin bref! Après awè donné on bêtche aux èfants et leû 
r’commander di bin choûter leû moman (li tram n'aurait nin- 
chouflé qu’is n’y sondjront d’djà pus) après awè rabressi Marie 
su les deux massales (dji n’aime nin savos portant d’fer ça en 
public), dji sos ruv’ nu tot seû dins l’maujo d’seûlée. 


FA 
* * 


Quinze djoûs d’liberté ! Què d’djos ? Dji m’va r’pwazer comme 
i faut et dwarmu mes quatôze heûres ; fer des bounès pormoinr- 
nâdes ; aller à l’pêche ; mète mes p’titès affaires en ôrde ; bref, 
bin viquer et m'fer saquants lîves di bon laurd. Djè n’ n’a dand- 
ji come vos vèyoz. C’est come l’ôte : «C’est qui mi dji vique 
sais” ce quand m'feume n’est nin là ». 

:Djin’:sos nin rentier, mais po l’momint c’est mwate saison; 
et c'est st-à peu pès comme si dj'y estais. Enfin bref ! 
x $ 2% 

Donc, vos m’là tot seû au mitan d’mes bidons. Dj’a résous 
di fer m'tripotisse mi-minme. Vos savos bin, les feumes, ça est 
djaloux ; gna nin one ôte, et bin qui dj’euche 47 ans passé, po 
l paix do mwinnadje, dji n’vous pon vôye di cotes è l’maujone 
quand elle n’est nin là. 

Elle n’a pon d’raison di iesse djalousse, savos portant. Dji 
sos on modèle, dji pou l’dire, et dji n’a jamais mètu on pid foû 
dè l’vôye. Par eximpe, i gna rin qui dj’'riwète pus voltî qu’one 
belle djonne bauchèle (N’allez nin lf dire seur’mint !) C’est tot 
çqui gna ď’pus bia au monde ossi, en’don ? Enfin bref ! Ewou 
n’ westais’dj, don ? Ah! dj'y sos. 

Marie m'a fait on tas di r'comandations. 

— Tirè cwè l’lassia et tè l’mètrè boûre ! 

_ Dj'a stî cwè l’lassia et dj’ l’a mètu boûre ! 

. et djè l’a leyi aller pattavau li stûve. Heureus’mint qu’elle 
n’est nin là ! Cor one passion di m’feume « si » stûve ! Ça blinque 
todis come on rédjimint d’cuirassiers à li r'vue di Longchamps 
et i n’fait nin bon li spiter. Heureusement qu’elle n’est nin là ! 

— Ti rachonerè les cayèts des èfants qui sont sauyîs dins 
l’djardin. — Ti n’rovîyeré nin d’aroser les célèris et di doner 
à mougni aux lapins et à boire au canari. — Ti r’frè les lés qui 
dj n’a nin ieû l’timps di r'fer. — Po diner d'mwin, ti n’as qu’à 
r'tchauffer, avou on p'tit boquè d’büûre, les canadas qui sont 
dins l’blewe casserole, su l’dérène plantche di l’armwère, dè 
l’'cûjène, do costé dè l’fègnesse. 

(Fiant chonance di sondjî)... su l’dêrène plantche ... di Parm- 
wère dè l’cûjène.. do costé dè l’fègnesse. Dji vè l’bleue casserole 
di t’ci, mais su trwès djoûs, pa ces tchaleürs là, is duv'nut 
iesse prôpes les canadas ! 


# 
X X 


Hayîr au matin — c’estève dimègne — dji m'dis :- Ugène, 
faut prinde do bon timps audjourd’hu. Mais commint ? Si 


dj’allais vôye li vî sosson Djôsef qu'est curé à deux heûres dit- 


ci ? C’est ça ! On pout arriver quand on vout vèlà. Li viye Adèle 
est todis au posse èt dji n’vos di qu’ça, on z-y est sogni! C’est 

st-one ritche idée ; dji pautrè à 4 heures au matin avou m'ligne 
et djè li pwatrè one fricassée. 

Tot va bin. Dj'arrive po grand’messe. On dîne. Nos mougnans 
totes sôrtes di bon. — Què dis’s di «lestra sauce léporine », 
m'a dit l’curé. Dji mètréve mi tiesse à côper qui c’estéve (bas au 
public) do lîve. On bwèt chaquin s’boteille — et ça v'nait di 
d’padri lès fagots, vos plos m'’crwère ; on fume saquants bons 
cigares ; on raconte des parades do pays. C’est plaiji d’li,savos, 
et in’ n’a pus d’one dins s’musète. 

Enfin, bin sogni, contint d’mi, do curé, di tot l’monde, dji 
m'rimets en route. 

Arrivé dins m'rewe, dji vès on grand rassemblemint d’vant 
l'maujone. Li mayeür et l’champête estaint là, et m'’proprié- 
taire Mme Buchet qui m'fiait r'Iûre des ouys comme po m'’ava- 
ler. Est-ce qu’on z'aurève sit m’voler ? Dji n’savais qwè sondjî. 
Dji m'dispètche et dji vès tot d’suite di qwè i r’toûne. Dj'avais, 
nom d'totute, rovi d’sèrer l’robinet et l’èwe couréve dispû au 
matin. I gn'avait plein l’maujone et plein l’villadje. Faut qui 
l’diale sè mêle, ça n° m'a jamais arrivé. Heureusemint qu’elle 
n’est nin là ! 

On’arèdje dins l'maujone ! Les ènas bagnaint dins l’coridôr 
è s’balançant comme des p'titès naçales. Et s’bia tapis qu'est 
tot abumé ! Heureusemint qu’elle n’est nin là ! 

Enfin, dj'è sèrè quitte po fer r’nètî tot ça ; dji frè v’nu one 
comére — nin trop djonne — po r'mête tot à place. Ça n'’sèrè 
nin à s’môde, dj'è l’sais bin ; on n’saurè fer l’impossipe don ! 
Heureusemint qu’elle n’est nin là! 

Elle rivêrè ! et dji m'atteind à one boure di Dieu le Père. 
Elle est comme ça. Nin mèchante, savoz. Elle mi vèt voltt et 
elle a sogne di mi. Quand dj'a on p'tit rhume, elle mi daubore 
di tinture di iote pa d’vant et padri et elle mi fait avaler do thé 
di totes les sôrtes. Ça nest nin mwais, savoz ; dji mets bramin do 
suke. 

Elle mi vèt volti, c'est sûr. Mi ossi, savoz. Quand on z-a tot 
fait, i gna co rin d'tél qui ses vîs cayets, don ? Dji sos bin sûr 
qu’elle s’anôye dèdja après mi. Dji m’va li scrire qui tot a bin stî 
jusqu’asteûr et qui dj'espère bin qui ça irê jusqu’au d’bout 
comme ça. 

Eug. GILLAIN. 

Dialecte de Namur. 


PRÉSADIJES 


Vos n’Îî crwèyoz nin ; mi non plus; 
Portant, choûtez ci qu’on raconte 

A ç'propôs-là, l’ djoû d’audjoûrd’hu ; 

I vaut mia dire ça qu’ des laids contes : 


Quand’li solia s’lève, si l’coq tchante, 
Ça n'vout rin dire, i l’fait todis. 

En plein djoû, s’i cocoricante, 

C’est del chance po tot qu’i vos dit. 
S'i fait ça en courant évôye 

Su vosse drwète, c’est qu’tot irè bin ; 
Mais s’il est-à gauche di vosse vôye, 
Ci samwinne-là n’èdaumez rin. 


Si, vos pirdant po Dagobert, 

Vos vos brouyîz en vos lèvant, 
Qu’vos mètoz vosse culote au r’vièrs, 
C’est signe di caurs plein vos ridans. 


Si vosse tchet fait one maladîye, 

Grûle et s’cotrinne en fiant l’rond dos, 
C'est qu’one saqwè d’mwais vos man’cîye, 
Il est timps qu’vos waitîiches à vos. 
Quand i passe si pate su l’orèye, 

I plourè sûr avant l'lend'mwin ; 

S’i gripe à l’chaule et qu'il est gaiye, 
Ça vout dire qui vos v'pwartoz bin. 
S'i grûle après vos et s’î frote, 

Vos auroz one visite sûr'mint. 

Si v's-ètindoz ûler l’oûlote, 

Question d’caurs, c’est des embèt’mints. 


S’vos vèyoz autoû del tchètwère 

Bramin d'mouches d’api covoler, 

Vos rèyussiroz, vos ploz m'crwère, 
Ni sèrè-ce qu’à vos fer piquer. 

Vos v’fioz do mau à vosse coude gauche 
En l’sukant esconte d’one saqwè ? 

Li fôrtune vos mètrè à l’auje 

Bintôt... I va d’djà mia, vosse brès... 


One bourique qui rote di truviè 

E t’nant ses deux orèyes dressîyes, 
C’est co pus sûr qui |’ pate do tchet : 
Les parapwis seront d’sôrtîiye. 


Si vos r'vièrsez l’potiket d’sé, 

C'est signe qui l’chance vos amacrale 
A mwins qu'vos n’èn-euchîjes tapé 
One piciye pa d’seû l’drwète sipale. 


Si mète à trèze autoù d’one tauve, 

Tot l? monde vos dirè qu’ça n’vaut rin 
Surtout s’on n’a monté del cauve 

A bware qui po doze. On s’comprind. 


Quand one aronde vint bâti s’nid 

Didins l’ewane d’one di vos finièsses, 

Ni brûtiz nin paç'qu’èle manni : 

C’est l’bonheûr qu’èle mwinne su vosse tiesse 


C’est co mia s’i gn-èn a bramin : 

En d’pus qu'’èles mougn'nut les aragnes, 
Eles anonç'nut qui, po l’gamin, | 

Il est timps d’apruster les lagnes. 


Quand on vwèt one sitwale filante, 
On a l’ocasion d’yesse heureux 

Si d’vant qu'èle ni seûye pus lujante, 
On s’a dispètchi d’fer on vœü. 


Stièrni inte méy’nait et doze eûres 

Vos anonce todi do bonheür ; 

Si c'est inte doze heûres et méy’nait, 
Visez po l’frèd, les rhumes sont mwaïis. 


Vôye one aragne del matinéye, 
Vos anonce one pèneuse djournéye. 
Si vos l’vèyoz à l’anaîti, 

Tos les espwèrs vos sont permis. 

Si ça chûle didins vos orèyes, : 

À gauche, c’est qu’on dit do bin d’vos ; 
A drwète, c'est qu’one saqui qui pèye 

E dit do mau pa drî vosse dos. 


Si vos sintoz vosse nez chôpi, 
On vôreûve bin vos rabressi. 


Quand les fouyes tchèy’nut è l’autone, 
Et qu'one s’atatche à vosse mous’mint, 
Ça vout dire : les novèles sont bones, 
Asteûre, por vos, tot irè bin. 


Si vos rescontrez on tchvau pîye, 
Qu’a des brunès tatches su fond blanc, 
Ach'tez vite on biyet d’lot’rîye : 

Vos auros llot d'on milyon d’francs. 


Portant si par azard, vosse chance 

Est si mwaije qui vos n’gangniz rin, 
C’est qu’les présadjes c’est des foutances 
Po dire li vrai: Nos l’savans bin. 


Commandant JOSEPH GILSON. 


Jurien FLAMENT 


La Littérature wallonne en Belgique I0 fr. 
Aux Cahiers Wallons. 


Léon PIRSOUL 


Fauves èt Tchansons do payis d'Nameür, 2 volumes 
dés 1001pasts, “16 volume RE ER Er fr. 10,00 


Po lire à l’chîije au culo do feù, istwêres do pays 
d'Nameür, volume de 225 pages  .............. fr. 7,00 


Les Volontêres Namurwès di 1830, pièce historique 
en-A Atessa RSS MOTEUR ris hs fr. 3,00 


Le Dictionnaire Wallon-Français (dialecte de Namur), 
volume de 531 pages (16,5 X 25) 29 édition .. fr. 50,00 

Dialecte d’ Andenne.. 


PINT’ COUTE 


Li Crisse aveùt d’né lorde a sès prumîs-apôtes 
d’alér pattavau lmonde èt di n’pu rin fér d’ôte 
qui dè prétchî aus peûpes li lwè dèl charité, 
dè fér tot po l’Bon Diù, èt d’s’inmér come dès frés. 
Jusqu’alôr, a vrai dire, cès cwarps la, tos pôv’s-omes, 
qui n’p’linnes mau dè tûsér qui l’irinnes jusqu’a Rome, 
n’avinnes nin fait grand tchôse : c'èsteût dès-ignorans, 
èt çu qu'èsteut co pire, 1 n’èstinnes nin trop francs. 
Ossi, d’vant di s’quitér po k’mincî leus voyadjss, 
i s’avinnes rassimblés po s’dinér dè coradje : 
i s’divisinnes int’ zèls, causu sins fér nu brut, 
quand tot d’on côp l’maujone èst rimplîye d’on disdu 
parèye a on grand vint qui rin n’arètreùt s’tchèsse 
èt qu'aureüt abroké pa lès-uches, lès fignièsses ! 
Adon la dès linwètes, come di feù, qui k’mincèt 
a volér t'tavau l’place, pwis êles si paurtagèt 
po fini pa s’drèssi, doûssmint, au d’ zeû dèl tièsse 
di tos nos brav's-apôtes qui n’wasinnes fér nu djèsse, 
mins qui sintinnes portant qui d’pôye ci momint la 
i gn'aveüt one saqwè d’candji ès leû cervia. 
Al fin la qu’is s’mostrèt su l’vôye sins pu ratinde, 
èt tot qui qu'èsteùt la n’ès rivneûve nin d’ètinde 
cès-omes di rin du tout, qu’avonnes l'air di palots, 
qu'avinnes peû jusqu’alôr dè falu dire on mot, 
arinnér totes lès djins dins totes sôres di lingadijes, 
èt di n’nin èsse jinnés po n’impôrte qué mèssadije : 
qu'o l’s-i dvisîche li grèc, ou l’hébreû ou Platin. 
c'èsteüve li minme por zèls, çola n’èls-î fyeûve rin. 
Et tos lès peûpes d’au lon, vinus la po lès fièsses, 
èstinnes tot-èwarés, èt i gn'aveüt d’qwè l’èsse, 
quand-i l’ètindinnes dire qui cès saqwants-omes la 
ç'n'èsteût qu'dès pôv's pècheûs qui n’avinnes co fait qu’ça. 
Li Sint-Esprit vineûve dè fér on grand murauke ! 
Di pôves cWarps qui n'avinnes jamais vèyu qu'Iieûs naukes, 
I nn'aveüt fait d’s-Apôtes, èt fèls come dès liyons 
i n'rèsculrinnes po rin, minme po l’amp’reùr Néron ! 
I l’irinnes’tos costés, k’sèmant li Iwè dè Crisse, 
ni lèyant jamais ouv’ po k’tchèssf tos lès vices, 
èt finichant leû vîye par on djèsse, li pu bia, 
dè d’mandér au Bon Diù pardon po leûs bôryas. 
A. TOMBU. 
(zeT juin 1941) 
Fête de la Pentecôte. 


Dans notre prochain numéro, nous donnerons un extrait de « Mémoires 
et récits de Frédéric MISTRAL ». 

On pourra y reconnaître des points de similitude entre le Felibrige 
provençal et le renouveau dialectal en Wallonie. 

Jules Sottiaux, l’écrivain bien connu, nous envoie comme introduction 


la notice ci-dessous qui met en relief la grande figure de l’auteur de 
Mireille. 


FRÉDÉRIC MISTRAL 


FRÉDÉRIC MISTRAL naquit à Maillane, Bouches-du-Rhône, le 8 sep- 
tembre 1830. Il mourut au mas de Maillane, âgé de 83 ans, le 25 mars 
1914. Ii fit ses études dans un pensionnat d'Avignon, et, dès 1848, sous 
l’impulsion des poèmes de Roumanille, il écrivit Li Meissoux, poème en 
quatre chants. 

Tout en collaborant à l’Armana prouvençau, il écrivit aussi Mirèio, 
puis Calendal, les Iles d’or, la Reine Jeanne, et le dictionnaire provençal- 
français auquel il donna ce joli titre: Le trésor du félibrige. Ajoutons 
qu'il fut, avec Roumanille, le fondateur du félibrige, école littéraire dont 
le principe était le maintien de la langue d’oc. 

Mireille évoque l’auteur de l’Iliade. En lisant Mirèio, Lamartine s’écria : 
c’est Homère ! Certes, Mistral n’allait pas de bourgade en bourgade chan- 
tant ses odes. Mais il écoutait les paysans, notait les images de leur dia- 
lecte, les transposait dans ses poèmes et ses contes, et donnait ainsi à ses 
écrits cette chaleur qui remue les vieux germes d’une langue, et les fait 
fleurir, dans un nouveau printemps. Il a, selon l'expression de Léon 
Daudet, «recueilli en usage ces mots et locutions chargés de staf comme 
un fruit de suc, et que méconnaissent les pédants ou les chercheurs de 
sensations complètes ». 

Cet amour du passé de la race, de sa langue, de ses traditions et de ses 
usages est à l’origine de la création du musée Arlaten. Toute l’histoire 
de la vie provençale est là, vivante dans ces choses mortes, en ce vieux 
palais d’Arles. Notre musée de Liége en est une copie ; mais une copie 
qui garde son originalité, et toute sa beauté folklorique. 

Heureux dialecte provençal ! « La centralisation démocratique l’a com- 
battu en vain, a écrit Antoine Albalat. Après quarante ans de langue 
française obligatoire, les enfants n’emploient le français qu’à l’école, et 
la Faculté des Lettres d’Aix reçoit des thèses publiquement soutenues 
en langue provençale ». 

Mireille, disions-nous, évoque Homère. Mais Mistral lui-même, dans 
ses œuvres et sa vie, n'est-il pas comparable aux sages de l'Odyssée. Il 
fait penser à ce vieillard de Tarente chanté par Virgile, qui sentait fondre 
en joie intime, dans son humble maison, au milieu de ses corbeilles, son 
cœur noble et pacifié. 

Au physique, c'était un beau vieillard. Son chapeau de feutre à large 


bord faisait partie intégrante de ses portraits et même de sa statue qui 
s'élève sur une place d’Arles. Il est représenté pardessus sur le bras et 
en tenue de voyage. Mistral, passant un jour devant cette statue d’une 
inspiration par trop familière s’écria : « Dire que c’est moi cet imbécile 
là! Il ne lui manque que la valise !» — Sa barbiche de maréchal de 
France du temps de Louis-Philippe, lui donnait une certaine ressemblance 
avec le duc de Nemours que le congrès belge avait élu roi en 1831. 

Il était foncièrement bon. Deux de nos amies, la mère et la fille, qui 
avaient été reçues une première fois, voulurent se présenter à nouveau 
au mas de Maillanc où Madame Mistral et son grand chien qui ne quit- 
tait pas le maître, veillaient sur ses heures de travail. Elles me deman- 
dèrent mes derniers volumes de poèmes inspirés par le pays noir industriel. 
L’hommage, tout médiocre qu'il fût, devait au moins leur permettre 
d'approcher à nouveau le grand poète. Elles le revirent, en effet, aussi 
affable, aussi souriant. 

Quelle ne fut ma surprise de recevoir, quelques semaines plus tard, 
une longue lettre généreuse de Mistral accompagnée d’une carte illustrée 
par Truphème de sa Mireille portant ces mots : « A Brunette, l'héroïne 
charmante et touchante de l’Ame des Nôtres, un baiser de Mireille. » 

Mistral aimait les aèdes qui chantent leur clocher, leur terroir, leur 
race et leur langage. 

Il a dit lui-même : « Quand j'ai publié Mireille, j'envoyai mon poème 
à tous les journaux du midi. Aucun n’en parla ; j'envoyai Mireille à La- 
martine ; c’est lui qui le fit connaître. Les journaux parisiens l’acclamèrent. 
Alors, ceux de mon pays se décidèrent à en parler. — En accueillant le 
pauvre que nous sommes, sa générosité se souvenait ! 


Jules SOTTIAUX. 


PRIMES 


M. Pirsoul offre son Dictionnaire wallon-français (dialecte de 
Namur) aux deux premiers lecteurs qui feront dix nouveaux abonnés. 

Le premier exemplaire est déjà gagné par M. Buisseret J. étudiant, 
Bruxelles, qui en est au demi-quarteron. 


L'ancienne prime est toujours valable. 


Pour trois abonnés nouveaux : 


Sov'nances d’on vi gamin EuG. GILLAIN 
Bi-DrAKRE= re ene :_ JOSEPH CALOZET 
Au pays des sabotîs ...... JOSEPH CALOZET 


ENCOURAGEZ LES AUTEURS WALLONS 


EN ACHETANT LEURS ŒUVRES. - 


VIEILLES. PAGES 


Dialecte de Mons. 


CANSON A L'HONNEUR DU CAFÉ 


Air du « Doudou » 


1eT COUPLET 
Nos allons boire enn’ tasse, 
Dé café d’ chéribon, don, don, 
Mtez-vous habie à place, 
Vos w’ direz s’il est bon. 
Ej’ wai nié mis beaucôp d'’iau, 
Jé n° d’ai fait qu’ deux tasses à l’once ; 
Ej’ n’ai nié mis beaucôp d’iau 
Pou l’ faire à couper-au-coutiau. 
Quand j” marai pus d’ yaerds, 
J’ mettrai m’ cotte au lombaerd, 
Ej nai nié peur dé l’ dire; 
Et j n’in brairai nié, 
Çà n’ mé fera dé rié, 
Dés qu’ j'ai du bon café. 


2€ COUPLET 
On dit qué lés coumères 
E'n’ d’ont jamais assez : 
Jé n’ vois nié lés compères 
Jeter leû part à lès quiés ; 
Quand l’ feu s'allume, au matin, 
L’ prumier bidon qué m’ n’ homme cache, 
Quand l’ feu s'allume, au matin, 
C’est l? marabout qw'est dins l’ coin. 
Quand j’ marai pus dďd’yaerds 
J’ mettrai m’ cotte, etc. 


3° COUPLET 
I d’a qui s’ tuent-t'à boire 
D’ l’iau-d’-vie et du péqué ; 
Mais r’gardez dins l’histoire 
A l’artique du café ; 
Quand vos arez bé tout vu, 
Vos n’ trouvrez jamais personne, 
Quand vos arez bé tout vu, 
Qu'est mort pou d’avoir trop bu. 
Quand j’ n’arai pus d’yaerds 
J mettrai m cotte, etc. 


4€ COUPLET 
Démandez à Charlotte 
Si ça li fait du tort ; 
Ell’ dit qu’ ça l’ ravigotte, 
Quand il est bon z’et fort ; 
I n’a rié d’ pus souvérain, 
Quand vos avez maû vo tiette : 
I n’a rié d’ pus souvérain, 
Çà vos rmet tout-d’ suite in train. 
Quand j’ n'arai pus d'yaerds ~ 
J mettrai m’ cotte, etc. 


5° COUPLET 
Quand on est in mênage, 
Avé chinq-six infans, 
On a brâmmint d’ l'ouvrage, 
Du chagrin, temps-in-temps : 
Est-c’ qu'i n’est nié vrai, Mad’lon, 
Qué c’est toudi dins l’ cauq’ mare, 
Est-c’ qu'i n’est nié vrai, Mad'lon, 
Qu'on trouve enn’ consolation ? 
Quand j’ n’arai pus d’yaerds 
J mettrai m’ cotte, etc. 


« Armonaque dé Mons dé 1848 » 
du Curé LETELLIER. 


ALEXANDRE GÉRARD 


L’un des vétérans de la littérature wallonne namuroise a disparu à 
la fin de l’année 1936 en la personne de M. Alexandre GÉRARD, Greffier 
en chef honoraire du Tribunal de première instance d’Arlon. 

De 1894 à 1913, alors qu'il était avocat à Namur, il avait été l’organi- 
sateur dévoué du mouvement dramatique dans notre province. En 1895, 
il fonda la Fédération wallonne, dont il assuma le secrétariat. Il eut 
l'initiative, en 1896-97, d’un Concours dramatique wallon et, en 1898, 
d’un Concours de littérature wallonne, qui eurent un très grand succès 
et donnèrent un essor nouveau à nos sociétés. En même temps, il fut 
désigné par le Ministre de l’Instruction publique, comme secrétaire de 
la Commission d'encouragement à l’Art et à la Littérature dramatiques 
et conserva cet emploi jusqu’en 1921. 

C'était un ardent Namurois, épris des beautés de sa bonne ville, de 
son histoire et de ses traditions. Il leur consacra de belles conférences 
et écrivit une étude très appréciée sur « Les institutions judiciaires namu- 
roises sous l’Ancien régime » (1901). 

Il savait aussi sortir du cadre local et célébrer, avec la facile éloquence 
qui lui était naturelle, la littérature wallonne des autres régions. Ses 
causeries : « La Wallonie en liesse » et « Au pays wallon » sont des pages 
pleines de vie et de ferveur, que l’on relira toujours avec plaisir, de même 
que sa pénétrante étude de Nicolas Defrêcheux (1901). 

Il tournait très agréablement le vers français, depuis le simple poème 
descriptif, jusqu’à la pompeuse cantate jubilaire. 

En wallon, il a écrit, sous le pseudonyme de « Zande des Trîs » un cer- 
tain nombre de poésies et de chansons qu'ont publiées les gazettes « Li 
Couarneû » et « Li Ban Cloke ». Citons : « One paskéye è trwès coplèts », 
« Li dicause des Trîs », « Li Cwam’jî et l’djonne fèye », « Dji so Walon ! » 
d’une conviction sincère et enthousiaste. 

On lui doit aussi un drame antialcoolique : « Li Pèkèt » (1912) habile- 
ment conçu et particulièrement émouvant. 

Éloigné pendant 23 ans de sa ville natale, il resta toujours en relations 
avec les « Rèlîs Namurwès » qui l’avaient fait membre d’honneur de leur 
cercle. Il sut toujours encourager leurs efforts et applaudir à leurs succès. 

C'était un grand cœur et un esprit délicat dont les Wallonisants namu- 
rois conservent un souvenir reconnaissant. 

L. M. 


LI CWAMGI ET L’ DJONE FEIE 


Gn'aveûve on côp on djône cwamgî 

Qui, nait et djoû tireûve l'alène. 

S’i gangneüve des caurs a plaigi 

C’est qu’i n’aveûve nin peu d’ ses poënes 


Refrain 
Clawe, clawe 
Binainmé cwamgî 
Satche, satche 
Li tchètia sins l’ briji. 


L’ manique au pougne, li strî au pid, 
I vos chuffleûve saquants paskées : 
On sauverdia, on maisse ovrî! 

Pus d’one bauchèle è d’vint toquée. 


On bia matin qu'i fieûve tchauffer 
L’ fier à coulisse su l’ lamponette, 
Interre tot droèt, sins s’annoncer 

Tote rodgichante, li p'tite Nanette. 


— Dj'vins prinde mèseure po des solés, 

C’est Carnaval et dji fais l’ fiesse. 

— Est-ce qu’on n’pout nin v’s accompagner ? 
Respond l’ cwamgî qu’a pierdu l’ tiesse. 


— C’ n’est nin di r’fus, mi bia garçon 

Vos lairoz-la vost-ètrikoèse 

Et dji rotrè su vos talons. 

— V’ sèroz tchaussie comme one princesse | 


Tot l’timps do bal Nanette saut’la 
Ses p'tits solés avainnent des ailes, 
Bin astiqués, r'Iûjants, fin bias, 

Des vrais solés di grande mamzelle. 


Li leddimuin, nosse Cendrillon 

Tot è fiant cheûr ses p’tit’s bottines 
S’ boute à tronner, prîge d'on frisson : 
V'là qu’à p'tit feu l’ fîve-lène li mine. 
Choûtez les cloques sonner à moirt, 
Au Ciél Nanette s’est-èvolée. 

Padrî l’ vacha, braïyant bin foirt 

On djône cwamgî sût li pavée. 


Clawe, clawe 
Anoyeux cwamgî, 

Satche, satche, 
Li tchètia s’est brigî. 


ANATOLE MARCHAL 


AU TIMPS DES NUTONS 


Beau volume de 168 pages avec 22 bois de JOSEPH GILLAIN. 15 fr. 


DURNAL, MI BIA VILADJE 


Recueil de poêmes en prose. 
Préface de M. l’abbé HayoT. 
Illustrations de JOsEPH RIGA. 
Tirage limité à 250 exemplaires sur papier Featherweight. 10 fr. 


C. Ch. P. n° 3535.01 de l’auteur à la Louvière. 


BÈTCHIYES 


Poèmes wallons de Louis LECOMTE 
Bois de GUSTAVE CAMUS 


10 fr. c. ch. p. n° 2937.47 de l’auteur, à Châtelet. 


AU LECTEUR 


Nous vous demandons un effort de propagande. 


Qui de vous ne pourrait, avec un peu de bonne volonté, nous 
amener un nouvel abonné ? 


C’est peu de chose, mais cela doublerait notre tirage et nous 
permettrait de faire beaucoup mieux. 


Des nos specimen sont à votre disposition. 


A l’œuvre. D'avance merci. 


Lucien & PauL MARÉCHAL 


ANTHOLOGIE 


DES POËÊTES WALLONS NAMUROIS 


Volume de 267 pages, grand format (27 X 19). 
Ne comprend pas moins de 175 morceaux (poésies et chansons). 


Une courte biographie des 73 auteurs cités et un historique du 
mouvement littéraire wallon dans le Namurois, depuis 1700 fus- 
qu'à nos jours, complètent heureusement cette anthologie que tout 
foyer wallon devrait posséder. 


S’adresser aux « Cahiers Wallons » 


Valeur commerciale, 30 fr. ; pour nos abonnés 11,50 

Dialecte de Sart-Saint-Laurent (Namur). 


LI LUNE 


— Quelle belle lune nous avons, n'est-ce pas, Madame ? 
Avez-vous une belle lune aussi dans votre pays ? 

C'est st-à Argelès à l'frontiére d'Espagne qu’on Français 
d'mandait ça à one brâve vîye feume di Floreffe qu’estéve vêla 
lauvau bin maugré lèye. 

— Oui, Mossieû, qu'èle lî a respondu, tout à fait la même 
que la vôtre. 

Ces Français là, is pins’raint co bin qui l’Bon Diè què leû z-a 
d’djà doné bramin pus qu'aux ôtes avait co fait one lune esprès 
por zèls. 

Ele est télmint «la même que la vôtre» qui c’est l’minme 
lune, qu'i gna qu’one, et quand vos l’riwêtiz, èt qui vosse fi, 
vosse frère ou vosse galant li r’wêt’nut ossi do fin fond d'l’Alle- 
magne, on pout dire qui vos r'gârds si rèscontèr’nut. 

I gna minme qu'ont conv'nu avou leû bîn-inméye di wêti 
l’lune à téle heûre po qu’au moins, faute di mia, is s’ridjond’ 
nuche su wère qui ç’'fuche. 


X 
* * 


Li Lîdjeû lome li lune «li Bêté ». 

Belle comme la lune, dist-on en français. 

Dj'è causais l’ôte fiye avou on vwèzin. Savoz bin ç’'qui m'a 
respondu ? — Dji n’sé nin mi; dji n’a jamais r’wêtî l’lune ! 

Est-ce t-i possibe qu’i gna des djins come ça. Mi què l’a r’wti 
des heûres èt des heüûres ; 

Djè l’riwête come ça, sins sondiji, les ouys au wôt ; dji n’sos 
pus di c'monde-ci. Dji r’sins jusqu’au trèfond d’mi-mime li 
biaté d’on bia clér di lune. 

On clér di lune dins on pârc, su l’bôrd di l’ètang. Ou bin à 
Dinant, padzeû Moûse ! 

Mia qu’ça, dji n’a qu'à sèré mes ouys po vôye one grande 
lune tote rodje monter sins s’presser à l'horizon padrî on sapin 
d'Mârlagne ; ou bin one lune d’ârdijint r’glati su l’nîve èdjalèye 
dins l’campagne di Fuwète. Et les clérs di lune di septimbe 

quand l’ombe di l’èglîje, des maujones et des plopes dèl route 
di Fosses astéve mârquéye come en plein djoù... 

Djè l’vès su l’matin voyadji dins des nuléyes d’ârdijint et 
d’ôr. Ele si catche, èle si r’mosse ou bin èle passe au d’truviè 
d’on nuadje di tène fumère. On diréve one Rinne do Paradis 
en rôbe di mousseline passant en r’vûe totes les stwales do 
stwalî... 


x 
* x 


Mystère. Li nait tchait tot douc’mint ; li Ciél si gârnit p'tit 
à p'tit di stwales qu'ont l'air di vos clougnî l’ouy, èt vola qu’one 
bole d’ârdjint a l'air di sôrti d’terre, lauvau, à l'horizon... 

Et ci bole-là qui n’est nin pus grande qu’one taute di dicausse, 
èt qui tint là-hôt on s’sé comint, done dèl l’lumiére à tote nosse 
planète. 

Po les cias qu’è l'ont rovî èt po l’zôtes qui n’l’ont jamais seû, 
i paraît (dj'a lî dins les lîves) qui l’lune est st-à on tchfia près 
quarante-noûf côps pus p'tite qui l’terre ; èle toûne autoû dèl 
terre su vingt-hiût djoûs èt one chique. Li terre toûne autoû 
do solia. Qué mécanique ! 

Ci qu'est sûr èt certain, c’est qu'gna one saqwè qui toûne ; 
vos vèyoz l'lune vaici èt on quart d’heûre après, èle a d’djà 
boudji. Et au matin, èle è n-n’a fait onque di voyadje. 

Al ville, est-ce qu'is saip’nut bin qu'i gna one lune ? Avou 
leûs millions d’lampes électriques. Mins au viladje, surtout 
dins l’timps ! 

Les anciens èstaint fwart au courant des candj’mints d’lune. 
Mi papa causéve sovint des prumî èt dairin quartier, di novèle 
lune, di plinne lune... I vèyait tot ça dins l’ôrmonake di Lîdje 
pindu à l’fègnesse di s’botique. 

C’èst novèle lune maurdi ; si l’timps candje, ç sèrè po tote 
li lune. 

Po z-awè des bons mantches d’osti, i faut côper l’bwès à 
deure lune (ou à tinre lune, dji n’sé pu au jusse). 

Et quand i gna on grand cèke autoû dè l’lune, c’est co signe 
d’one saqwè. I plourè ou i frè bia. 

Tot compté èt tot rabatu, c’est co l’mârtchand d’ôrmonakes 
di Lîdje qu'avait raison. 

— C’est st-on’ ôrmonake di l’anéye passéye qu’i vos m’vindoz 
là ! 

— Boute hei boute ! qu’i respond ; s’i n’ploût nin audjourd’hu 
i ploûrè dmwin. 

Asteûr li T. S. F. done trwès côps par djoû «le temps pro- 
bable ». Li pôve lune n’a pus rin à dire : on n’wête pus l’Ciél, 
on toûne li boton. 


x 
CS * 


Vos savoz bin tortos qu'i gna one grosse tatche dins l’lune ; 
on diréve li cârte di l’Angleterre, mins en wêtant mia, ça a 
putôt l'air d’on’homme avou one satchîye ou on fagot su ses 
spales. 

Gna dins des payis qu’on dit qui c’est Caîn qui coûrt èvôye 
après awè assomé s’frére ; po les djins do Saut èt des environs 
d'Nameur, c’est Burno avou s’fagot. 

Burno avou s’fagot ? Li vi champète mè l’a èspliqué on 
djoù èt dji vos l’rinds po l’prix qu’ça m’cosse. 

Là d’ça des ans èt des raz-ans, dins one cayute des Mârlagnes 
dimèréve on vaurin del pîre espéce. I n'viquéve qui d’maraude 
et brigandadje. I n'avait jamais travayi èt on nè l’vèyait jamais 
do djoû. 

C’estait Burno èt les djins d’avaurla è n’n-avaint peû. Ci 
qu'i gn'avait di pus bia à campagne èt dins les djârdins, c’estait 
po Burno ; èt Monsieû Drion quand i v’nait tchèssi à Mârlagne 
n'avait pus qu'les lîves èt les chèvreûx qui Burno avait bin v'lu 
1î lèyi. 

Personne n'avait jamais seû l’pici. Li lune è savéve long su 
s’compte èt Burno n’inmait nin les clérs di lune. Ele avait l’air 
dè lî r'prochî totes ses mwaijès gesses. 


Cit-anéye-là, le grand Zavier avait les pus bias pourias èt 
les pus gros cabus di tot l’payis. Burno avait jugé qu'il avait 
drwèt à s’paurt. 

Su ldifin d’septimbe, pa one nait sins apparence di lune, 
Burno arive dé l’djârdin da Zavier, fait one trawéye avou s’fer- 
min èt broque dins l’corti. 

Et hop! dins s’satch tos les pus bias cabus. 

Mins tot d’on côp, vola one grande lune qui mousse foû d’one 
nuléye èt s’met à lûre qu'i fiéve clér come en plein djoû. Burno 
s’fout dins lombe d’on gros pwâri pinsant qui l’lune va s’catchî : 
mins èle lûjait, lûjait todi pus fwârt come on vrai solia... 

Burno èstéve pus mwârt qu’è vique ; i n'avait jamais vèyu 

one paréye lune. « Li diâle ou l’Bon Diè s’è mèle », dist-i à mitant 
tot wôt èt en pètant les mile èt les miliârds. 

Et vol’là tot foû d’li qu'i osse li pougne à l’lune. « Aurè-s’ 
bin rate tot lû vîye gârce, Vas-zè t’catchî vîiye makrale ! Qui 
l'diâle t’apice ! » 

C’est vos qui l’diâle va apicî, Burno. 

C'est come si l’lune s’avait mwaĵji ; èle blam'tait come on solia 
d’julète. Et èle èvôye on royon come on’alumwâr qui vint 
haper nosse Burno avou s’satchîye. Et li v'la qu'i monte, qu’i 
monte jusqu’à llune. 

Il y est co, èt dins mille ans il y s’rè co, ome on r'proche èt 
one menace à tos les coûrt-dèl-naît. 


* 
x x 


On dit «couyon d’la lune », «visadje come plinne lune », «il 
est todi dins l’lune », «i vos fréve vôye li lune à deux heüres 
après nonne » : d’onque qui n’est nin tot jusse : «il a les trwès 
quârts dèl lune è l’capotine ». D’on galant ènondé : «il i auréve 
promètu d’aler dispinde li lune po l’mète à l’suspension ». Et 
l'èfant gâté qu'estait prète à tchair dins les corwéyes pasqui 
on n'li donait nin llune... 

Ci qu'on cause dèl lune dins les tchansons èt les poésîyes ; 
vos savoz bin, don, on fait rimer «lune » avou «brune » èt on 
l’lome « Madame la lune », «ma sœur la lune », «notre maman, 
c'est la lune » et c’est des « Reine des nuits » èt des « Astre soli- 
taire » èt alon vos n’n-auroz. 

On l’compare à on’ostensoir, one lampe d’ôr, on point su on’ 
î, one bole di safran, èt au dairin quartier, quand èle n’est pus 
qui come ène séye, à one broche di diamant su l’ewârsatche 
d'one bauchèle... 

Ou bin, èco, à... on fromadje ! 

Vos sov’noz bin dès fauve «Li boc èt li rnaud» qu'avait 
v'lu aler cwai on crau stofé au fond d’on pusse. Et les Copéres 
di Dinant qu'ont fait l’tchinne po z-aler pèchî l’fromadije è 
Moûse. 

Dji pôrève co vos causer dèl lune des amoureux, des soû- 
dârts, des afuteûx, des marins, des contrebandiers... Vos dire 
ci qu'ies sauvadjes è pins’nut èt ci qu'è pinsaint les djins di 
la deux, trwès mile ans... 

Mins nos n’n-aurains jusqu’après d’mwin à méye-nait, 


SO a aa a A 


x 
* * 


Dji n'vous nin vos mète dins l’catégorîye des djins qui n’ont 
jamais r'wêti l'lune ; mins dji vôréve bin qui vos l’riwétige 
one miète pus sovint. 

Li Lune, les Stwales, li Stwali, l'Univers qui Bon Diè a fait 
po l’homme èt qui lî done po rin : ça n’nos cosse qui d’douviè 
nos ouys. 

C'est li qu'a fait l’Solia, «li clér Solia dèl Walonîye », sapinse 
Paul Moureau. 

Li nait po nos r'pwazer èt nos fé rovi nos pwinnes. 

Et llune, li doûce lumiére del Lune! 


x 
* x 


L'home si sint bin p'tit d’vant tot ça. 
L’home qui vout yesse si malin! 
Nè d’jans pon d'mau ; mais, ètur nos ôtes dit, il est pa côps 
si biesse ! 
Eugène GILLAIN, 
29 novembre 1940. 

LI VIYE DO MONDE 


Comédie en trwès akes. 
PRUMI AKE. — Scinne unique. 


ÉTET LÈYE 


Choûtez, Riette, faut qui dj'vos cause, 
Là lontins qui dj'cache l’occasion, 

Dji v’s a fait danser, al dicause, 

Et dispû dji n’fais pu rin d’bon; 

Dji sins todi vosse mwin dins l’menne, 
Et vosse fine taye plèyant su m’brès, 
Dji n’dwas pu, dji vique su des spènes... 


— Rioz ď’vos, vos estoz pu près! 


Allez, gna pon dď’dandjî qui dj'rie ! 
Dj’ a ieû beau fé danser Marjo, 

Li grande Torine, li grosse Lalie, 
Et dix ôtes... Dji n'vèyeüve qui vos ! 
Avou vosse grand col di dintelle 
Et vosse cwarsadje di rodje satin, 
Mon Diet todi! qui v’s estiz belle ! 


— Dijoz lrate, peu d’minti lontins ! 


Vos estoz div'neuwe bin agnante |! 

On vos a sûrmint causé d’mi ? 

| Au viladje, les linwes sont mèchantes... 
Dĵ’ a sti voladje, mins c’est fini! 

Si vos saviz, à tot c'qui dj'pinse, 

Dji nos wès mariés, si heureux ! 

Nos pourins r’prinde one pitite cinse... 


| — Po s’'marier, i faut iesse à deux! 


One bèle maujone, des meübes di tchinne, 
On bia grand djardin tot flori... 

Vos sèriz la d’dins come one rinne, 

Ci sèreûve on vrai paradis. 

Vos vèyoz qu’dji n'sondge ni à rire, 
Quand dj'vos dis qui dj'vos wès volti ? 
Poqwè vlu m'espètchi d? vos l’dire ? 


— Ohi, ohi, causez todi! 


pi 


Mins dj voureûve vos causer à m'iauje, 
Vinoz au gnut, à vosse posti... 
Douvioz tot douc’mint li p'tite auge, 

I fait tranquille, dins, vosse pachi ; 

I n’passe jamais on tchèt sul vôye ; 
Dissus l’banc, d’zos les jolibwès, 


Nos n’s espliqu’rans sins qu’on nos vôye... 


— Po vos fé taire, ohi, dj’irè! 
DEUZIAINME AKE. — Scinne unique. 


MÈRE et FÈYE. 


A-t'on bin idée d’one parèye ? 

Ça n’a qu'vingt ans... — do mwès passé — 
C’est co frèche padrî ses orèyes 

Et ça vint d’viser di s’marier ! 

Va, on a bin raison del dire, 

Gna pupon d’èfants audjourd'u… 

Poqwè qui v’s avoz l'air di rire ? 


— N'aviz nin vingt ans quand dja v'nu ? 


Ohi, c’est l’vrai dj m'a marié djonne, 
Mins dj aveûve mes raisons po ça; 
Dj'esteûve en service à Malonne, 
C'est là qu'dj’ a connu vosse papa. 
Es nosse maujone, nos astins treize, 
Po viquer, i falleûve grètter 
Dj'esteûve odée d'aller d’zos maisse... 


— Dji n’vos d'mande ninfd’vos excuser. 


Mins vos, n’estoz nin al boune tauve ? 

Dji m’'dimande ci qu'vos faureûve co ? 

One masse di terres, trwès vatches au stauve, 
Des pourcias, des pouyes, des bèdos, 

Boire et mougni à bouche què vousse, 

Et nos estans co todis mia, 

Dispû l’hèritance do vi cousse... 


— Ohi, moman vos sôrt est bia ! 


I faut qu’vos fuchîche one miette sotte, 
Po z'awès sti si bin tchwèsi ! 

On bambocheü, on coureû d’cottes, 

Vos è pwatroz, c’est mi qu’vos l’dis! 

Si prôp mére mel dijeûve l'ôte fyie, 
Qu'elle n’è saveûve vinu à d’'bout... 

On waite deux côps, quand on s’marie ! 


— C'est tot waiti, c’est li qui dj'vous! 


C'est pau d’loyin et trop d’awinne, 

Qu'il a todi ieû, vosse Françwès ; 

Vo l’tinroz bin saquants samwinnes ; 

Tant qu'les violons s’ront sus les twèts, 
Mins après, mi dj wès d’ja l'affaire, 

— Surtout qu'il est one miette vaurin, — 
Quand one èfant candg'rait l’histwère ! 


— Oh! Mam l’éfant, i kami rait bin! 


| Puis, quand ça toune mau, on s’laminte, 
Et on r'vint braire dilé s’moman ! 

Si vos n’avoz qu'mi po vos plinde, 

Vos pauroz bin tirer vosse plan ! 

Mins peu qu’pu taurd, vos n’mi r’prochîche, 
Di n’nin awè causé à timps, 

Quand vosse wargnasse vairè al chîje…. 


— Vos n’dîroz rin, moman... Faut bin. 


TROISIAINME AKE. — Scinne unique. 


LÈVE et LI. 


Gna nin dandjî di d’foncer l’huche, 

A cabouchî comme on storné ; 

Pinsez qui dj'sos sourd’ comme one cruche ? 
Et c'est’ asteûre qu’ vos rintrez ? 

Là bin deux heures qui dj’a l’idèe 

D'aller fé soner au pierdu ! 

Ousqui v’s avoz passé l’swèrée ? 


— Si dj'el sé, dji vous iesse pindu ! 


Vos nel sèroz nin, c’est damadje ! 

Vos n’estoz bon qu'à gaspiyi 

Tin qui dj'dès fé roter l'mwènadije, 
Avou ci qu’vos vloz bin m'leyi 

Por vos, c'est todis caurs, les coûsses, 
Les djès d’halle, les coqs, les pidgeons... 
Dji duvreûve vos leyï t° nu l’boûse 


— Est-ce qui vos diriz ça po d’bon ? 


Mi dji travaye comme one esclave, 
Là qu'e’est les fours, c’est les wayins, 
Les canadas ou bin les claves, 

Dji transis todis comme on tchin ! 
Dji cûs, dji lave et dji fais l’bûre, 

Dji pwate co les oûs au martchi, 

Et c’est co mi qu’n’a pont d’allure…. 


—- Taiche-tu, Riette, ti m'fais sètchi ! 


Dj’ a mes mwins dins l’pausse, l’èfant tchûle, 
I faut m'disteller pol berci, 

Mi feû distind, ou bin m'djotte brûle, 

Vos, vos rintrez, c’est po brûtiz ! 

Est-i possipe, mon Diet, quinne vie! 

I gna bin d’quwè vo disgoster, 

Dire qui c’est po ça qu'on s’marie | 


— Ohi, on a twart di s’presser ! 


Si dj'esteûve co ricompinsée, 

Si dj'aveûve on home comme-u-faut' 
Mins dj’ a sti mariér one soûlée, 

On roûleû, qui toûne à maul’vau ! 
Elle aveüve bin raison, m'pôve mére, 
En mi d’jant qui v'mè friz pwarter ! 
Allez-è r'trouver vos coméres... 


— Nonna, Riette, one c’est’ assez! 


GABRIELLE BERNARD. 


Dialecte de Mons. 


À MERCURE, DIEU DES VOLEURS 


(Ingueulade su l’toit d’ l’Institut Warocqué) (1) 


Pou v'ni t’trouver, ici, tout à l’toupette 

J'ai dvu grimper à l’équiéll’ comme ein cat, 

Mée vu qu’ c'étoit pou t’parler à t’barette, 

C'ést sans arproche et jé n’plains nié més pas. 

J trouv’ qué t'as féet t’quémin jolimint vite, 

Au lieu d’traîner dins l’cour, chez «Claudoré » (2) 
| T'as ein chwett posse éié j té félicite, 

Pou n'ein voleur t'es cran’mint haut placé. 


Ej’ t'ai connu aussi plat qu’enn’ punéese, 

Sans ïards à t’poche, aussi maigu’ qu'ein soret, 

Tu m'fées l'effet, mét’nant, d’étt’ bé n’à t’n éese 
E t'as n bonn- guek qui respire el santé. 
L’hivier passé tu m'’arois bé fait breère, 

J t’arois bayé ein ïard par charité, 

Su six mois d’temps, t'as cran’mint féet t’ n’affèere 
On s’ingraiss’ vit’ quand on est haut placé. 


(1) Institut supérieur de commerce. 
(2) Claudoré, zingueur-ornemaniste, à Mons, El cien qu'a fabriqué 
l’hboulhomme. 


Déquinde dé t’boule, avé t mair à la glace, 
Fées l’demi-tour, argard dé l’aut’ coté, (3) 
Tu vois l’grand’ ceinse, ét bé c’est là qu'est t’place, 
C'est au prison qu’ tu dois iètte rinfrumé. 
Dir’ qu’on rinserre et qu’on trait’ comme enn’ biètte, 
Ein malhûreux qui prind ein pain mollé, 
Pindant qu'on laiy’ prom’ner tout à s’coïette 
. Ein grant voleur quant il est haut placé. 


Tu sées mieux qu’mi qué dins l’siéq” qué nos sommes 
On a du mau pou gangner n’croutt’ dé pain. 

Qué lés jeun’s geins avé tous leux diplomes, 

Doiv'té gratter si veuy’té fèer ‘leu k’min. 

J'té fout’rois n° dans’ quand j’vois qu’ tu t’ pantalises 
Pindant qu’nos fieux s'in vont à l'étranger : 

T'es t'ein vaurié, tu t’fous pas mal qu’on dise 

Qu'’ein grant voleur comm’ ti est haut placé. 


Naturell’mint, comm’ tu l’fées «à la pose», 

Après l’hivièr tu vas iètt’ décoré, 

On va t'dorer, on t’prindra pou quéet’ chose, 

Eié dé d’long, tu fras branmint d’ l'effet. 

Mi, qui t'counois, éj sées qu’tu n’vaux nié n’chique, 

T'es t'ein voleur éié j té dis t n’histé ; 

J suis dégoutté quand éj’ vois qu'in Belgique 

L'dieu dés voleurs est aussi haut placé. 
Novembre 1908. 


MAXIMILIEN VANOLANDE (dit My1N). 


(3) la prison, qui touche à l’Institut Warocqué. 


LES CAHIERS WALLONS SONT « VOTRE REVUE » 
FAITES LA CONNAITRE AUTOUR DE VOUS 
- - No SPÉCIMEN GRATUIT SUR DEMANDE - - 

Dialecte de Custinne. 


QU I FÉYE SI TIMPS ! 


— Frazîye ! Savoz bin qu'Gustave Laduron a l’hbidèt ? 
— Enn'’èstoz sûre, Matile ? 
— Ayi. 
— Bin, c’énn’èst-st-one ! 
— Ci n’ést nin portant faute qui Laliye n’a nin fait dès 
nouvinnes. 
— Ça non; li djoû di d’vant, èle aveut cosu one mèdaye di 
Notrè-Dame di Fôye dins l’mantche dol camisole da Gustave. 
— Et maugrè tot ça, gn-a qu’li qu’a tchèyu d’dins. 
— Li Viéje fait bin c’qu’èle fait, Matile ; c’ç’aureut bin sti 
pé si ç'aveut sti | fi da Polyte. 
— Oh ! ayi, li bon Diè a stî avou l’z-autes, Gustave si pôrè 
fè remplacè ; lès-autes nin moyin … 
— Bin, lès v’là vélà ! Gustave, Zidôre, Tomi ét Dèstré! Is 
tchantèt come dès bienheureüûs, èt l’pus guéye, c’èst co Gustave. 
Li tchapia gârni d’rubans èt d’rôses en papî d’coleûr, l’nu- 
mèrô stitchi bin drwèt au fin mitan, pas d’vant ; nos conscrits 
riv'nint, brès d’zeû, brès d’zos, one miyète bèrzingues, en 
tchantant : 
Conscrit, quand tu partiras, 
Ne pleur’ras-tu pas 
En quittant ta chè-è-è-ère ? 
Conscrit, quand tu partiras, 
Ne pleur'ras-tu pas 
Au servic’ du Roi ? 
Et à la guè-è-rre, 
Il faut s’y plai-ai-re, 
Et au combat, 
Il faut des soldats ! 


Is zouplint, is dansint, is tapint leûs tchapias è l’ér, èt pus 
continuwint : 
Et quand vous entendrez 
Crier Gustave : «Entrez » 
Gustave va clicoter 
Come one hote di vitrier 

Et lès-autes toûrnint autoù d’Gustave, en criyant d’leû pus 

fwârt : 
Et ya, êt y6, 
On bia p'tit rodje tchivau, 
Et oui bien, 
Po mète Gustave à tchfau 
Et vous m’entendez bien. 
Et youp, tra la, la, 
Et youp, tra la, la, 
Ce n’est pas la barbe 
Qui fait le bon soldat ! 


* x * 
— Bondjou, lès coméres, boudjou ! 
-— Bondjou, lès-omes ! 
— Alez ! Frazîye, dès gotes, dist-i Tomi. 
— N’avoz nin bévu assè ? 
— Alez ! Pompez, Frazîye, c’est mi qui paye, c'est mi qu'a 
-  l’bidèt, rèspond-t-1 Gustave. 
En avant, bèvans, tchantans ! 
Et youp, tra la la! 
Et youp, tra la la! 
Ce n’est pas la barbe 
Qui fait le bon soldat ! 


x k * 

Quand il a stî quèstion do dècidè si, ayi ou non, on z-aleut 
lî mète on remplaçant, Gustave n’èsteut pus si guéye qui l’djoû 
do tiradje au sôrt. 

I n’tineut nin pus qu’ça à z-alè pwartè l’fusik ; 1 lî t’neut d’os- 
tant mwinsse qu’i d’vreut quittè Zabèle... Et avou lès djonnès 
coméres, on n’sé jamais : loin des yeux, loin du cœur, surtout 
qu’ Pirson, l’fi do Gorli, aureut volt stî cavèsiyi autoû d’lèye. 

Mins s’pa ni s’prèsseut nin do prinde one dècision. On djoû 
qui l’curè passeut addé l’fwadije, li pére Laduron sôte su s’ t- 
uche èt v'là qu’i tape one copène avou l’curè. Après-awè cauzè 
do timps, dol saison, Françwès d’mande au curè: 

— Qui friz don vos, Monseû l’Curè, si vos-èstiz è m'place ? 
— Rappôrt à quwè, Françwès ? 

— Rappôrt à Gustave. Faut-i lî mète on remplaçant, ou 
faut-i lî lèyi fè s’timps ? 

Après-awè tûzè, li curè rèspond : 

— Vos froz à vosse môde, Françwès, mins mi, si dj'èsteus 
vos, djè lî léreus fè s’timps. Ça n’lî frè qu'do bin d'èsse sôdârt. 
Asteûre, vos savoz bin qui nos l’mètrans dins qué rédjimint 
qu'i vôrè ét qu’nos lî frans awè pus d’on condji. Mins, cor on 


A 


côp, fyoz à vosse môde. 


# 
* * 


Françwès aveut choûtè Monseüû l’Curè. Gustave èsteut sôdârt, 
èt on bia sôdârt, au Trèzinme, à Nameur. I riv'neut pus sovint 
qu’à s’toù èt, ma fwè, i n’s’î pléjeut nin trop mau. I gn-aveut 
qui Zabèle qu’èl chagrineut, èt ça s’comprind, quand on veut 
volt : nos-avans tortos passè par là ... 

Li fi Pirson aveut bia djeû. 

— Laduron, one lète por vos! 
— Mèrci, sèrdjant. 

C'èsteut s’frére qu'è lî scrieut : « Li nwâre vatche à véle ; 
nosse foûr èst r'mètu ; li tchin da Pinouk a stî spotchi par one 
auto. Rapwartoz vosse mannèt lindje quand vos r’véroz. Dimè- 
gne, on crîye lès bans da Pirson avou Zabèle »... 

Et dins l’cour, jusse à c’momint-là, li p'tit Djaumote tchan- 
teut : 

Il est fini, ce beau rêve d'amour, 


Il est fini, et 


# 
x * 


Lès-anéyes ont passè. Gustave s’a mariè. Tot lî va bin, i-l- 
èst-st-eûreûs. Il a yeû, come ça arive à tortos, su c’monde-ci, 
li maleûr do piède si mére, volà à paû près onze ans, èt s’ pére — 
qu'èsteut v'nu d’morè avou li pacequi Florentine, li feume da 
Gustave, èsteut pus djintîye avou li qui sès prôpes fèyes —, 
volà deüûs-ans. One peûmonîye aveut èpwartè l’marchau ; il 
aveut quatrè-vint-trwès-ans : à c’t’âdje-là, on z-è vi-assè po fè 
on mwârt, come on dit après nos-autes, surtout avou one mala- 
dîye parèye. 

Gustave aveut fé fè on bia ètermint à s’pére. C’qui choneut 
drole, non seûrmint aus djins mins surtout au curè, c’èst qu'i 


n’lî aveut pon fait dire di mèsse di chîs samwinnes, ni d’mèsse 
d’anéye, ni minme qu’i n’lî fyeut jamais dire one mèsse dol 
samwinne, one basse mèsse, come i fyeut po s’man. 

On djoû, Gustave passeut addé l’maujon d’cure. I veut arivè 
l’eurè qui rauyeut dès canadas è s’corti. Il arète. Is causèt do 
timps, dès canadas, dès mouches, one miyète di totes lès sôrtes, 
li curè èstant on vi brave ome vèyu volti d’tot l’monde. Lès 
vlà v'nus à cauzè do pére Laduron. 

— Savoz bin, Gustave, dist-i l’eurè, qu'i m’chone qui vos 
TOVyOZ vosse pa ? 

— Mi, Monseû l’Curè, rovyi m’pa, comint ça ? 

— Bin, vos n’lî avoz pon fait tchantè d’mèsse di chîs sa- 
mwinnes, pon d'mèsse d’anéye, vos n’lî avoz co pon fait dire di 
basse mèsse dispus t’t-à l’eûre deûs-ans qu'il èst mwârt. 

— Et c’èst po ça qui vos djoz qui dj'èl rovîye ? 

— N'ai-dj'nin raison ? 

— Non ça, Monseû l’Curè. 

— Non ? 

— Non ça. Dj’è lai fait ètèrè dins lès régues, don, èt bin, 
dj'ai fait mi dvwâr. 

— C'èst l’vrai, mins poqwè n’fyoz nin priyi por li? Vos 
savoz bin qu'iès-âmes n’ont dandji qui d’ça: dès priéres, èt 
qui c’èst yèsse bin deur do prolondji leûs toûrmints dins l’purga- 
twâre. 

— Ah! c’èst véci qui dji v'ratinds, Monseû l’Curè. Où èst- 
st-i, papa ? 

— Dji n’è sé rin, Gustave ; Françwès èsteut on brâve ome ; 
il a yeû one sinte mwârt. Dji crwès bin qu'i n’ést nin ëèn-infêr, 
mins vos savoz ossi bin qu’mi qu'i faut yèsse bin pur po z-intrè 
d’embléye o Paradis. A m'chonance, si place èst co, po l’mo- 
mint, au purgatwâre. Et c’est po ça qu'i faut priyi èt fè priyi 
po lè fè sôrti. Qu’è d’djoz ? 

— Bin, Monseû l’Curè, pucequi vos-avoz sti franc avou mi, 
dj'èl sèrè avou vos. Voci m'rèsponse ; èle èst-st-à pau près 
parèye à l’vosse, volà d’ça mwins-ans : «Qu'i féye si timps 
au purgatwâre come mi dj'ai fait m'timps dins les sôdârts ; 
ça n’lî frè qu’do bin...» Lès canadas sont bia, don, Mcnseû 
l'Curè ? 


GHISLAIN LEFÈBVRE. 


Dialecte de Nivelles. 


LÈS P’ TITS COQS DU CLOQUI 


Au maître carillonneur nivellois LÉON HENRY. 


Nos avons dès ptits coqs à c’te heûre dins no cloqui, 

Dès p'tits coqs qui tchantont timp’ èy târt sans djoqui, 
Dès coqs avé dès r'frains walons dins leû goyi; 

Nos avons dès p'tits coqs à c’te heûre dins nos cloqui. 


A tout’s lès heûr’s du djoû, c’èst l’piquèt’ dèl djournée, 
C'est in rinnéy dé since éy’ lès coquias d’ l’anée 

Sont co pus à dalâtch qué lès queuw’s desplumées. 

A tout's lès heûr’s du djoû, c’èst l’piquèt’ dèl djoûrnée. 


Faut là lès vîr inchène, à pièrc’ dins leû cloqui. 
Lès p'tits qui n’ont poûn n’âdj’, lès gros qu'ont peu d’bodii, 
Ey’ qui vos ont dès pans’s qu’on crwèt qu'él’s vont craquî ; 
Faut là lès vir inchène, à pièrc’ dins leû clôqui. 


Ey’ qué ramadj'nu z-home ; on ls intind dè l’Dodaine, 
Quand is s’taijont’ne munut’, c'èt pou r’prind’ leu n’halinne, 
Ey’ sé r'cressi pus haut su leu sploton d’vîx tchène ; 

Ey’ qué ramadi’ nu z-home ; on l’s intind dè l’Dodaine. 


Mais quand l’ sincî ariv’, à l’heûr’ qué l’solèy’ d’oùr 

A muchi s’djaun’ lumiér’ dins lès bos d’s alintours, 

Lès coquias qui s’hbatin’t, n’sont pus qu’des coquias moûrts, 
Quand leu sincî ariv’ à l’heûr’ qué l’solèy doûrt. 


Adon l’sincî s’aprèsse, ey? com’ d’in coup d’baguète, 
Ian, d’in coup, à leû tour, dé leu vwèx, claire èy’ nète, 
Lès p'tits coqs du cloquî tchantont d’su leu stapète, 
Ey’ c’èst com’ si l’bon Dieu tchantoût pa lès bawètes. 


GEORGES EDOUARD. 


Dialecte Verviétois. 


QWÈREUS D’ CRAKINS 


Is sont là, qwate ou céq, à gn'gnos so lès crakins, 
ramèhenant lès crahés sins qu’ nouc nu lîve lu tièsse. 
Les gamins qui, portant, sont tot-fêr si takins, 

come leûs soûrs, so l’hopé, grawyèt, fouyetèt, timpèsse. 


Wi-ce qu’à tant dès-èfants, on z-èst sovint strindou. 
Is-êtindît tant djäser du pènance èt d’misére 

qui lès pauves pitits coûrs, à matin, ont d’hindou, 
sins moti, po spägni quéques çants d’hoye à leû mére. 


Onc à onc, lès bürzîs rimplihèt leûs banstés. 
Mais v’là qu'i c'mince à ploûr ; i-èst grand timps qu’on nn’è 
[r vasse 
Tapant là hatche èt matche, èt neûrs come leûs crahês, 
is rudhindèt llèvêye å mitan dèl lavasse. 


JEAN WIsIMUS. 


Dialecte du Centre. 


AWOUS 


Au boût du cièl, èl djoù vi d’ s’ouvri come ène fleür, 
Ene longue clarté dèsroûle sès frinches au long dès vôyes 
Yèt fèt flamber lès monchas d’oûr dès grandès môyes. 
El bleû pèna du vint tout abzanti d'odeûr, 
in riftant lès pouplis fèt triganer lès févèyes. 
El solèy qui s’amousse, rit dins l’'murwer dè l’djoû 
Et fè flori l’roséye à lès pwintes dès criyos. 
El tchaleûr monte ! El tére intière ès’ rapôfèye ! 
Come i fét doûs ! C’est l’eûre bènîye du bon rinvèy ! 
Lès buchons du talus sont d’dja rimplis d’ariètes, 
Ey on intind lôvô, dins l’djoû qui fét clignète, 
In co qui lance au long s’fière ôbâde au solèy’ ! 
MARCEL HECQ. 


PT CO do à 


Dialecte de Pâturages. 


L'AMOUR 


L'Amour dans’, lauvau d’vins l’courti …. 
Keurs après! Keurs après ! 

L'Amour dans’, lauvau d’vins l’courti, 
In t viyant vni, s’insauvra-ti ? 


Tiés l’hié, si tou sés, pa s’gauch’ meign … 
Keurs après! Keurs après ! 

Ertiés-l’, si tou sés, pa s’gauch’ meign 
D'’vins les piquètes et les jasmeingn ! 


Le vlà su les damas floris … 
Keurs après ! Keurs après ! 

Le vlà su les damas floris … 
Qu'il est biau avét ses yiés gris ! 


I greimp’ t'in haut des chérisiés .. 
Keurs après! Keurs après! 
I greimp” t'in haut des cherisiés ; 


N 


I a des p’nas à ses deux pieds. 


I quait d’vins liau qui cante in l’Ri ... 
Keurs après ! Keurs après ! 

I quait d’vins l’iau qui cante in l’Ri. 
El maleureux s’ra tout mourdri ! 


I saute au dzeür de l’âe d'sayu. 
Keurs après! Keurs après ! 

I saute au dzeûr de l’âe d’sayu . 
Despaich'’té ! Tou n’ l’atrap'ras pus! 


Le vlà à l’oupèt” dou terni =.: 
Keurs après! Keurs après! 
Le vlà à l’oupèt’ dou teri. 


Signeür ! il est pierdu pour ti! 
DT VALENTIN VAN HASSEL. 


(HENRY RAVELINE) 


Dialecte Liégeois. 


SO L’ GONHIRE 


Li gonhîre dè Bwès l’Dame èst hadièsse èt såvadje. 
Sès åbes — dès adjèyants — sonlèt guèti L Bete; 
disoz leû tronlante heuve i passe tant dès ramadjes 
qui chaque cohète di gn’gnèsse avis’ d’ennè tchanter ! 


So l’hournê djondant l’fawe — vi grand botche drèné d’adje 
les mâdrês come lès r’nâds s’awinèt po furter : 

les ploumtions qu’î trinnet vis dirant les ravadjes 

qui vont fé d’vins les poyes à l’cinse di l’ôte costé. 


E may’, li doûce qwate-pèces djowe ås pouces so l’édjähe 
ou bin s’èwére in’ gote, d’ôre ine cope di monsäs 
mahi leûs rosinèdjes è l’clére tchanson dès bâhes. 


Et l'friyoleû zûvion hûsant volti lävä, 
Djowtéye avou lès croles dèl dispièrtèye Djihène, 
dè timp qui l’djône bwèh’lî l’abrèsse drî lès fahènes ! 


JEAN SCHURGERS. 


Jurien FLAMENT 


La littérature wallonne en Belgique. 
Aux- cahiers-wallons = ieres een un csv I0 IT. 


EXTRAITS DE ‘* MÉMOIRES ET RÉCITS ,, 
DE FRÉDÉRIC MISTRAL 


J'avais bien jusque-là iu à bâtons rompus un peu de provençal : 
mais, ce qui m'ennuyait c'était de voir notre langue, chez les écrivains 
modernes (à l'exception de Jasmin et du marquis de Lafare — que je 
ne connaissais pas), employée, en général, comme en eût dit par déri- 
sion. Et Roumanille, beau premier, dans le parler populaire des Pro- 
vençaux du jour, chantait, lui, dignement, sous une forme simple et 
fraîche, tous les sentiments du cœur. 

En conséquence, et nonobstant une différence d’âge d’une douzaine 
d'années (Roumanille était né en 1818), lui, heureux de trouver un confi- 

dent de sa Muse tout préparé pour le comprendre, moi, tressaillant 
d'entrer au sanctuaire de mon rêve, nous nous donnâmes la main, tels 
que des fils du même Dieu, et nous liâmes amitié sous une étoile si heureu- 
se que, pendant un demi-siècle, nous avons marché ensemble pour la 
même œuvre ethnique, sans que notre affection ou notre zèle se soient 
ralentis jamais. 

Roumanille avait donné ses premiers vers au Boui-A baisso, un journal 
provençal que Joseph Désanat publiait à Marseille une fois par semaine 
et qui, pour les trouvères de cette époque-là, fut un foyer d'exposition. 
Car la langue du terroir n’a jamais manqué d'ouvriers ; et, principale- 
ment au temps du Boui-A baisso (1841-1846), il y eut devers Marseille, 
un mouvement dialectal qui, n’aurait-il rien fait que maintenir l'usage 
d'écrire en provençal, mérite d’être salué. 

De plus, nous devons reconnaître que des poètes populaires tels que 
le valeureux Désanat de Tarascon, tels que Bellot, Chailan, Bénédit et 
Gelu, Gelu éminemment, qui ont à leur manière exprimé la gaillardise 
du gros rire marseillais, n’ont pas été depuis pour ces sortes d’atellanes 
remplacés ni dépassés. Et Camille Reybaud, un poète de Carpentras, 
mais poète de noble allure dans une grande épître qu’il envoyait à 
Roumanille, tout en désespérant du sort du provençal délaissé par les 
imbéciles, qui, disait-il, 


Laissent, pour imiter les messieurs de la ville, — aux sages pères-grands 
notre langue trop vile — et nous font du français, qu'ils estropient à fond, 
— de tous les patois le plus affreux peut-être. 


Reybaud semblait pressentir la renaissance qui couvait, lorsqu'il 
faisait cet appel aux rédacteurs du Boui-A baisso : 


Quittons-nous : mais avant de nous séparer, — frères, contre l'oubli 
songeons de nous défendre ; — ious ensemble faisons œuvre colossale, — 
quelque tour de Babel en brique provençale ; — au sommet, en chantant 
gravez ensuite votre nom, — car vous autres, amis, êtes dignes de renom- 
mée ! — Moi qu'un grain d'encens étourdit et enivre, — qui chante pour 
chanter comme fait la cigale — et qui n'apporterais, pour votre monu- 
ment, — qu'une pincée de gravier et de mauvais ciment, — je creuserai 
pour ma muse un tombeau dans le sable, — et quand vous aurez fini votre 
œuvre impérissable, — si, des hauteurs de votre ciel si bleu, — vous regar- 
dez en bas, frères, vous ne me verrez plus. 

Seulement, imbus de cette idée fausse que le parler du peuple n’était 
bon qu’à traiter des sujets bas ou drolatiques, ces messieurs n’avaient 
cure ni de le nettoyer, ni de le réhabiliter. 

Depuis Louis XIV, les traditions usitées pour écrire notre langue 
s'étaient à peu près perdues. Les poètes méridionaux avaient, par insou- 
ciance ou plutôt par ignorance, accepté la graphie de la langue française. 
Et à ce système-là qui, n'étant pas fait pour lui, disgrâciait en plein 
notre joli parler, chacun ajoutait ensuite ses fantaisies orthographiques : 
à tel point que les dialectes de l'idiome d'Oc, à force d’être ainsi défigu- 
rés par l'écriture, paraissaient complètement étrangers les uns aux au- 
tres. 


Roumanille, en lisant à la bibliothèque d'Avignon les manuscrits 
de Saboly, fut frappé du bon effet que produisait notre langue, ortho- 
graphiée là selon le génie national et d’après les usages de nos vieux 
Troubadours. Il voulut bien, si jeune que je fusse, prendre mon senti- 
ment pour rendre au provençal son orthographe naturelle ; et, d'accord 
tous les deux sur le plan de réforme, on partit hardiment de là pour 
muer ou changer de peau. Nous sentions instinctivement que, pour 
l’œuvre inconnue qui nous attendait au loin, il nous fallait un outil léger, 
un outil frais émoulu. 

L’orthographe n’était pas tout. Par esprit d'imitation et par un préjugé 
bourgeois qui, malheureusement, descend toujours davantage, l’on 
s'était accoutumé à délaisser comme « grossiers » les mots les plus grenus 
du parler provençal. Par suite, les poètes précurseurs des félibres, même 
ceux en renom, employaient communément, sans aucun sens critique, 
les formes corrompues, bâtardes, du patois francisé qui court les rues. 
Ayant donc, Roumanille et moi, considéré qu’à tant faire que d'écrire 
nos vers dans le langage du peuple, il fallait mettre en lumière, il fallait 
faire valoir l'énergie, la franchise, la richesse d'expression qui le caractéri- 
sent, nous convînmes d'écrire la langue purement et telle qu’on la parle 
dans les milieux affranchis des influences extérieures. C’est ainsi que 
les Roumains, comme nous le contait le poète Alexandri, lorsqu'ils 
voulurent relever leur langue nationale, que les classes bourgeoises 
avaient perdue ou corrompue, allèrent la rechercher dans les campagnes 
et les montagnes, chez les paysans les moins cultivés. 

Enfin, pour conformer le provençal écrit à la prononciation générale 
en Provence, on décida du supprimer quelques lettres finales ou étymo- 
jogiques tombées en désuétude, telle que lS du pluriel, le T des partici- 
pes, PR des infinitifs et le CH de quelques mots, tels que fach, dich, 
puech, etc. 

Mais qu’on n’aille pas croire que ces innovations, bien qu’elles n’eus- 
sent de rapport qu'avec un cercle restreint de poètes « patois », comme 
on disait alors, se fussent introduites dans l’usage commun sans combat 
ni résistance. D’Avignon à Marseille, tous ceux qui écrivaient ou rimail- 
laient dans la langue, contestés dans leur routine ou leur manière d’être, 
soudain se gendarmèrent contre les réformateurs. Une guerre de bro- 
chures et d'articles venimeux, entre les jeunes d'Avignon et nos con- 
tradicteurs, dura plus de vingt ans. 

A Marseille, les amateurs de trivialités, les rimeurs à barbe blanche, 
les jaloux, les grognons, se réunissaient le soir dans l’arrière-boutique 
du bouquiniste Boy pour y gémir amèrement sur la suppression des 
S et y aiguiser les armes contre les novateurs. Roumanille, vaillam- 
ment et toujours sur la brèche, lançait aux adversaires le feu grégeois 
que nous apprêtions, un peu l’un, un peu l’autre, dans le creuset du 
Gai-Savoir. Et comme nous avions pour nous, outre les bonnes raisons, 
la foi, l'enthousiasme, l'entrain de la jeunesse, avec quelque autre 
chose, nous finîmes par rester, ainsi que vous verrez plus tard, maîtres 
du champ de bataille, 

| Voici maintenant un chapitre tiré de « Une belle figure wallonne : 
« EDMOND ÉTIENNE » de Paul Moureau. 

Sous une forme originale, il nous fait assister aux querelles qui, en 
wallonie comme en Provence, surgirent à l’origine sur la question de 
l'orthographe, « Cops d’bèich’ di frére» parfois assez acerbes, mais qui 
entretiennent la vie d’un mouvement et, par le jeu des réactions, amènent 
au résultat désiré. 

La scène se situe chez l’abbé RENARD à sa résidence de Sept-Fontaines 
où l’auteur de Jean-de-Nivelles avait coutume de réunir à sa table quel- 
ques auteurs wallons. 


COPS D’BÈTCHE DE FRÈRE 


A M. JULIEN DELAITE. 


A mon le r'naud, dzos l'grand aube dè djardén. 


L'’allusion est claire, c’est chez l'abbé Renard «le dîner était servi 
sur la terrasse la chambre à manger étant trop petite » (Chez l’ Auteur... 
pe) 


Tos les mouchons qu'chant’nèt nosse vîs lingadje 
De Lîdje, Nivèles, Namèr sont rachonés 


Chaque convive est invité à se faire entendre : 


On Sauverdia pe storné qu’on vrai page 
Par poletèsse est priyi dè tchanter. 


Par politesse !... Mais le malheureux n’a pas compris. 

El l’sot avou s’gréye vwès d’ chabot r’cèclé 

Su l'ôrtografe fait djèw !... djew !... qu’une afère ! 

Il choisit bien son sujet! L’orthographe, la question brûlante du 


jour. 


I n’a vèyu des laides avou s’granmaire. 


* 
x ¥ 


Mais laissons-le nous raconter l’histoire : 


Faut qu’'dje vos dîye comint l’ach’léye s-a fait ; 
Nosse sauverdia, tot ènondé, l’arnauche, 

D'èsse à téle fièsse, d’abord s’tént qwèye et s’tait : 
I choute, admere, avou s’bouche tot au lauche. 

Le sauverdia paraît ébahi. Il écoute avec ravissement les savants 
rhéteurs qui pérorent et, d’être admis à pareille assemblée, il sent naître 
en lui un peu de folie vanité. 


Sins rime, ni rame, tot d’on côp, l’afronté 


` 


Avou l'lirnia, s’boute à s’dispètroner. 


Le lirnia !.. Julien Delaite, celui dont le Bulletin de la Société venait 
d'écrire au sujet de l’Essai de Grammaire wallonne qu’il avait publié 
«que c'était d’un érudit qui connaît tous les ouvrages ayant trait de 
loin ou de près à la conjugaison dans les langues romanes » Franchement, 


N’arot-te ni cint côps mia fait de s’taire ? 
I n’a vèyu des laides avou s’granmaire. 


$ 
X x 


Mais pourtant, la raison au pauvre Sauverdia ne manque pas de 
pertinence. 


Poqwè vole m’fôrcî dè scrîre tel’mint ? 

Que chaque mouchon arindje au mia s’lingadije 
Po s’ fé comprindre des Walons, des Flaminds. 
Il ne chante pas pour les savants. 

C’est po l’ovri, l’payîsan qu'ça r’coradje, 


Que nos tchantans, fauvètes, alôres, pénsons. 


Les longues dissertations, les volumineux rapports ne l’intéressent 
guère. 


Dje n’don-ros ni d’Defrêcheux l’mwinde tchanson, 
Por on moncia d’vos trop savants gremwères. 


N'est-ce pas à y perdre la tête ? 
Vos nos frîz veûye des laides avou l’granmaire. 


x 
* * 


Si sensées que soient ces paroles : 
Le sauverdia cor one miète est dgrèté. 


L'abbé Renard s’empresse de le défendre. 


Sins l’bon vis Rnaud, on vos l’dispoceüve ; 

Mais, 


Sûr qu l'a léyi saqwans plumes su l’costé 
Ca l’pauve mouchon, balant d’aile, quèrwéteuve 
Après potale, chabote ou trau d’sores, 


La leçon est dure, 
Ca v’ s’apedrè, storné, dè fé d’l’espret ; 
Mais on ne l’y prendra plus 


Et d’pauye alôss’ l’ainme mia causer d’bhèle-mére. 
In’ n’a vèyu des laides avou s’granmaire. 


# 
x x 


La lutte avait été ardente. Tous s’ingéniaient à calmer les esprits 
surchauffés par le feu de la discussion ou de vins trop généreux. 
Enfin, 


Les rasquignols vos les ont rapaujî 
Et on était en droit d'espérer que tout fut oublié, 


Mais quand l’solia bouteûve se sandronète 

Le djène lirnia n’aveût ni co rovi 

Perdant s’voléye, i crie d’one vwès d’chawète : 
« Quand v'saroz scrîre come i faut l’walon, 
Alôss’ seûl’mint, sauverdia, nos djaus’rons ! » 


Et le sauverdia en prend humblement son parti: 


Bén’ dins c’cas là, le mouchon ni tént vwére : 
In’ n’a vèyu des laides avou l’gran'maire | 


Julien Delaite répondit avec autant d'humour que d’esprit par une 
« Troquète de rondels» qui dissipèrent tout malentendu et assurèrent 
aux rapports futurs la plus franche cordialité. 

Ce n’est qu’en 1899 que la Société de Littérature wallonne, s’écartant 
elle-même du système de M. Delaite, adopta définitivement son ortho- 
graphe actuelle, due au savant philologue M. Jules Feller et qui tient 
compte, non seulement de l’analogie avec le français, mais aussi, dans 
une large mesure, de la phonétique. 

PAUL MOUREAU 


Une belle figure wallonne : 


EDMOND ÉTIENNE 
SA VIE, SON ŒUVRE 


Beau volume de 102 pages abondamment illustré de dessins à la plume. 
Huit hors texte sur papier glacé. 

«Écrit «sans prétention littéraire » ce livre est alerte et vivant, tour 
» à tour gai, sérieux et mélancolique comme l'âme du « pauvre Edmond » 
» dont il narre la vie. 

» Mais il n’y a pas que l’histoire d'Edmond Étienne qui soit atta- 
» chante dans ces pages et tout wallon se sentira ému d’y reconnaître 
» cette voix du sol natal qui crie en nous. 

» Souvenirs d'enfance, traditions exquises, hélas, presque perdues ; 
» hardiesse du langage savoureux et pittoresque de notre terroir ; chan- 
» sons joyeuses, chansons tristes ; théâtre wallon si original et si varié; 
» tout ce qui peut faire mieux aimer et mieux connaître la Wallonie ; 
» le lecteur charmé trouve tout cela ici.» 


Ce livre, édité en 1930, aurait dû connaître le grand succès 
et ce fut pour l’auteur, trop tôt disparu, une amère désillusion 
de voir l'indifférence avec laquelle son œuvre, si amoureuse- 
ment écrite, fut accueillie par le public wallon. 

D'autres se seraient découragés ; lui, avec un beau courage, 
nous donna successivement «Contes da prandjère », Fleürs dal 
viespréye et les chefs-d'œuvre de la scène Pa dzos ltiyou et 
Djan Burdou. 


Une belle figure wallonne : EDMOND ÉTIENNE 

Nos chers Amis, 


La Fédération wallonne littéraire et dramatique de la pro- 
vince de Namur a fait éditer à votre intention cette petite 
anthologie. 

Vous y trouverez des morceaux choisis par M. L. Maréchal 
secrétaire du Cercle royal littéraire « Les Rèlis Namurwès»: 
qui a publié déjà, en 1930, la remarquable Anthologie des 
Poètes Wallons Namurois. 

Comme vos aînés qui sont restés fidèles à nos vieilles tra- 
ditions et au langage savoureux de nos pères, vous aimerez 
de tout votre cœur votre langue wallonne aux images si 
vivantes, au vocabulaire d’une richesse inestimable. 

En lisant les auteurs de chez vous, vous serez fiers de votre 
wallon, de votre village ou de votre ville, de votre région, 
de votre Province qui est un des joyaux de notre chère Bel- 
gique. 

Un jour aussi, peut-être, de vos cœurs enthousiastes jail- 
liront des accents wallons pour célébrer les beautés de votre 
Province peuplée de monuments historiques et de légendes 
merveilleuses. 


J. CALOZET, J. GRAFÉ, 
Secrétaire. Président de la F. W. L. D. 


IL A ÉTÉ TIRÉ, SUR PAPIER 
DE HOLLANDE, VINGT-CINQ 
EXEMPLAIRES NUMÉROTÉS 


FO:.NOS S5COLIS 


Li bouquet dèl mariéye (1) 
ou «Li bia bouquet » 


Ça stî one saqwè d’ drole, 

L ôte fiye dj'aveûve one crole, 
Tot-aspouyi 
Dj'alais soki, 

L'amour vint m’ rèwèyi. 


REFRAIN 
C’est d’mwin li djoù di m’ mariadje, 
Aprètez, aprètez tos vos bouquets, 
Vos les mètroz au cwarsadje 
Des bauchèles do banquet. 
Mais c’est l’ mène li pus djoliye ! 
Ossi vraimint dji m’ rafîye 
Di lî doner li bouquet, 
Ele aurè li bia bouquet ! 


C’esteûve mi p'tite Marîye 
Come èle esteüve djolîye ! 
Quél ambaras 
Ça stî č djoùû-là 
Qui dj’a signé l’ contrat ! 


Adiè totes mes folîyes, 
Dj'intère dins l’ confrérîye, 
C’è-st-à l’auté 
Qui dj va djurer 
Amour, fidélité. 


(1) Adopté comme chant national namuroïs, en 1856. 


Se 


C’est d'mwin qu’ dji m’boute à piesse (I) 


Adiè tote li djonnesse, 
Po cominci 
Dji m’ va satchî 

Al cwade (2), à tot spiyi. 


Namur NICOLAS BOSRET 
1851 (1799-1876) 


(Paroles et musique). 


L’iviêr au viladje. 
air: T'en souviens-tu ? 


Voci l’iviêr !... nos-alans nos rastrinde, 
Tot rafürlés, causu les dgnos d’su l’feu. 


ins totes les bouches ci n’est vraimint qu’one plainte : 
D totes les bouch ’est vrai € c laint 


I chone dèdjà qu'’on-ètind l’pas do leup !... 

Li vint qui hüûle èt l’vèra qui clicote ; 

One miète après, dèl nîve èt des grusias. 

On-a l’mwin bleuwe èt tot l’cewârps qui grelote, 
Li boûse bin plate... èt rin dins les boyas. 


Nos n’vèyans pus tot-avau les campagnes 
Djouwer èchone tos les bias p'tits mouchons. 
Nos n’vèyans pus griper d’sus les montagnes 
Les djonnès gates po broster les bouchons. 

Di tot costé li nature si dispouye : 

Pupont d’verdeû ni d’fleûrs didins les tchamps. 


bis 


Nosse pôve vi coq est tot pènu d’lé s’pouye bis. 


Et l’aulouwète ni chufèle pus ses tchants. 


Pupont d’espwêr !... tot-à-fait divint trisse ; 
Tot va moru !... Pus rin dins les cortis ! 

Li gote au nez... qué mwê timps ! come 1 pice ! 
Li bîje est v'neuwe po les grands èt les p'tits. 
L'air est couviète pa des spèssès nüûléyes, 

Et dèdjà l’têre a bouté s’blanc mantia ! 

Deûs pîds d’zos l’nîve nos légumes èdjaléyes. 
Et ni pus vôy nosse bininmé solia ! 


(1) Expression imagée : se percher = se mettre en ménage ; 
tirer à la corde = travailler pour vivre. 


bis. 


(2) de même : 


ne ae 


Qui faut-1 fé ? Priyans, feume, ça soladije, 

Li Divin Maisse tint compte di tos nos maus. 

Brâmint d’s èfants ! i nos faut prinde coradje. 

Ouch !.. qui fait frèd !... sitopans tos les trôs. 
Rissèrans-nos, boutans nos djambes échone ; 

Tot rastindus, tinans-nos bin pa l’mwin. 

Causu pont d’feu, rin qui sère dins l’maujone 

Li quéne mwêje nêt ! vikrans-n’ co tortos d’mwin ? bts 


Namur, 1844. CHARLES WÉROTTE, 
(1795-1870). 


Li leup èt lagna. 


One bèle pitite bèdéye, 
Tote blanke èt tote croléye 
Dissus l bwârd d’on p'tit ri 
Bèvait d’ laiwe à plaiji. 


On grand vi leup aboule : 

One tiesse à la capoule (x) 

Tot rossia, tot chaurdé, 
C’esteûve on bin laid m'vé! 

— Ti vins brouyi m’ breuvadie, 
C'est là do bèl ovradije, 

Dist-i avou s’ grosse vwès. 
L’agna fait l’ signe dèl crwès, 

I pinseûve vôy li diâle... 

Il ènn-estait tot pâle. 

— Mais, Monsieû l’ Leup, dist-i, 
Dji n’ fais rin savoz, mi... 

Comint p’loz dire qui dj’ brouye 
L’aiwe qu'est là d’vant vos-ouys ? 
V’s-estîz cint pas pus wôt, 

Et mi qu’aveüve fwârt tchôd, 
A p'tits côps dji bèveûve 

Si doûcemint qui dj saveûve. 


(1) Avec de petites boucles sur le front. 


— Tais-se tu! D’abôrd, djèl sais, 
T'as co... c’est l’an passé, 

Fait sur mi des ramadjes, 

Là aus djins do viladje: 

T'as dit qu’ dj'esteûve mannet, 
Qui dj’ sinteûve li pèket, 

Qui dj'esteûve fwârt bourique 
Et qu’ dj'aveüve l'air étique. 

— Mi qu'a mau causé d’ vos ? 
Mais dji n? vikeûüve nin co: 
Dja v'nu al Pauque florîye, 
Dji n’ sos nin co spanîye. 

— C'est t’ frère, si ç n'est nin twè! 
— Dji n’ènn-a pont, bon Rwè! 


— Qu'est-ce qui ça m’ fait c’qui t’ tchantes ? 


C’est t pére ou bin t- matante! 
Puis, dji sos l’ cotchessi 

D’ vos tchins èt d’ vos bièrdjis… 
Il est timps qu’ dji m’ rivindije ! 


Drî on bouchon d’ caclindjes, 
Li leup stronne nost-agna 
Et l’ mougne jusqu'aus-ouchas. 


Les raisons do pus fwârt sont todi les mèyeüs ; 
Si v’ nèl savîz nin co, nèl roviz nin, Monsieù ! 


Namur. JACQUES GODENNE 
(1851-1909). 


Li wachotadie. (1) 


Quand-on méd’cin ôrdone on r’mède aus payisans, 
I dut l’zi espliquè les pondants, les djondants (2), 
S'i faut cûre les yèrbéyes (3), comint qu'i faut qu’ça s’fèye ; 
S'on dut bwäâre totes les-eûres on couyi del botèye, 


Si on prind les pilûres divant d’awè mougni, 


Et surtout bin lzi dîre qu'i n’faut nin les massyi (4), 


{1) secouement ; 


(2) les piquants et les joignants — mettre les points 
sur les 2 et les traits d’union ; (3) herbages ; (4) mâcher. 


Autrèmint is n'vos front qui totes sôrtes di Iwagnerîyes 
Po s’mète brâmint pus mau ou minme po piède li vîye. 
Ainsi, quand l’méd’cin cause di lav’mint au laton 

S'i n’a nin sogn’ d'avance do dire di quéle façon 

Qu'i faut mète l’aiwe dissus po qui l’bruwet si fève, 

I gn-a des cias qu'mètront li laton dins l’ostèy. 
Ordonoz des poûssètes (1); quéqg'fiye is vos d’mand'ront 
S’1 faut qu'on les fèye fonde, ou les prinde come ëèles sont. 
Gn-a co des-autes, pus biesses, en r’ciyant des pilûres 
Qui s’infôrm'ront comint qu’i faut qu’on les fèye cûre. 
On djou, on gros loûrdaud vint consultè l’méd’cin, 

Po s’pére qui languichait dèdja dispu longtimps. 

Li docteûr è li dit : «Dimwin djèl irai vèy. 

«Mais tot en ratindant, v’lî r'pwat’roz one botèye 

» Et vos n’roviy’roz nin qu'i faut bin l’wachotè 

» Totes les-eûres au momint qui vos s’roz po nn-î d’nè. » 
Nost-ome apougne li drogue èt rarive au viladje : 
«Papa, dist-i à s’pére, dji v'rapwate on bruvadje 

» Qui va vos fè do bin ; mais on-z-a ric mandè 

» Qui chaque côp, d'vant dol prinde, falait vos wachotè ; 
» Ainsi, lèyoz-vos fé èt pirdoz bon coradje. 

» Vunoz, dist-i à s’frére, mètans-nos al ovradije. 

» — Malèreûs, respond l’pére, vos m'aloz fè mori. 

» — Nonna, papa, nonna, pus-qui l’méd’cin l’a dit. 

» Vos savoz bin come nos qu’il a des conuchances, 

» Et qu'i faut sins r'nictè sûre totes ses Grdonances. 

» Poqwè prinde si-t-avis, son nèl vut nin choûte ? » 
Qu'’aurait-1 seû responde à one si-faite (2) morale ? 

Nos deûs-omes l’apougnèt pa les pîds, pa les spales, 
Wich-wach, wich-wach, wich-wach. Quand il est wachoté, 
On lî wîde on couyi, on lÎ fait avale. 

Sitôt qu'l’eûre est finîye on rac’mince li minme danse 
Sins wêti s’i n’plait mau do pèri dins s’soufrance. 

Li trwèsinme côp portant, i n’criyait pus si fwârt … 

On vut li d’nè l’couyi,... on vèt qu'il astait mwârt... 

Li lend'mwin, li méd’cin vint po lî fè s’visite ; 

Vèyant qu'tot l’monde brèyait, i s’infôrme au pus vite 
Si l’malade va pus mau, ci qu'i gn-a d’arivè : 

«— Oh, dit nosse gros loûrdaud, ça n’a pont fait d’efèt. 


(1) Poudres à prendre ; (2) ainsi faite = une telle morale. 


» Nosse pére a trèpassè au trwèsinme wachotadije, 
» I sintait bin, l’pauve ome qui maugrè tot s’coradje 
» I n'saurait supwartè d’esse kitapè come ça, 

» Ca il a bin criyi: — Lèyoz-m'là, lèyoz-m'là. » 

Po n’pus jamais awè one aventur’ parèye, 

Li méd’cin dit asteûre : Vos wachotroz l botèye. 


Beauraing. DT AUGUSTIN VERMER 
(x817-1907) 


Li vi clotchf d’Saint-Djan. 


Les vîiyès pîres ont leû place è l’istwêre, 
Didins chaque vile i gn-a des monumints 
Qui sont d'mèrés po nos rapèler l’glwêre 

Di nos-ayeüs, di nos bons vîs parints. 
Nosse vi Nameur à ses-èfants mostère 
Come one sov'nance, one èglîje, on ciotchi, 
Quand-on l’rivwèt, on-a l’cœûr qui s’rissère, 
Choûtant les clokes on d’meüûre tot-à sondji: 


Gn-a l’tiesse qui bat l’hèrloke, 
On-a l’cœûr tot tronnant 
Quand-on-ètind l’grosse Bis 
Do vi clotchî d’ Saint-Djan 


E vwèyadijant, on vwèt bin des-afêres, 

Car des biatés, gn-ènn-a po z-assoti ; 

Vêci, vêlà, c’est novèlès-istwêres, 

On-est vraimint ribatu d’les r’wêti! 

Mais l’'émôcion qui chone todi novèle 

C'est l’cène qu’on r’sint tot d’suîte èn-arivant, 
Et quand l'vîye cloke di Saint-Djan nos-apèle, 
Li cœûr si r'moûwe èt toc’téye è l’choûtant. 


Chaque côp dispiète on-ècho dins nost-âme, 
Vîyès sov'nances qui volenut s’rèwèyi, 

Et si doûs son nos boute au cœûr one flame, 
Fleür di djonnesse qui vint nos ragaiyî! 


Bin èri d’li ’l-a falu qu’on-èvôye, 

Mais di s’djonne timps on s’sovint co po ça, 
On-est todi bunauje quand-on vint r’vôye 
Li vi clotchi qui rapèle ci timps-là ! 


Namur. Louis LOISEAU 
(1858-1923) 
Musique de Fernand LHONEUX. 


Li mouche al laume èt l’ fabricant d’ coûtches. 


Atiréye pa l’odeûr des coûtches èt do pwin d’ tchin, (x) 
On djoù, dins-on forni one mouche al laume inture. 

A pwinne è-st-êle su luch qui v’là qu’èle resconture 

Li maisse di l’atèlier : — Va-r-zè d’ouce qui ti d’vins! 
Dist-i, don ton brutal en tchèssant li p'tite biesse, 
Gn-a longtimps qui t’ mèl dus, car vêci dèrinn’mint, 
Come one mèchante qui t'ès, t'as v’nu piquè m’ gamin. 
— Ci qui vos m'riprochoz n'est nin certain quéqueftye, 
Mais si, dins tos les cas, on djoû djè l’ai pici, 

C'est qu'i m'a taquinè ou qu'i m'a cotchèssi. 

Vosse raison est bin poûve po volu m’ roûstè l’ vîye : 

I n’ faut nin esse ingrât, sins mi vos-aurîz fwin. 

N'est-ce nin pa nosse travay qui vos mougnoz do pwin ? 
Por vos, dins nosse tchètwêre (2), jamais persone ni chôme 
Et c’est grâce à nos pwinnes qui vos-avoz dol laume. 
Sins ça, qu'est-ce qui vos friz ? qui d’vêrait vosse mesti ? 
A mwins qui vos n’ pudriz, po l’ rinoméye dol coûtche 
C qui dischint dins Dinant quand |’ citadèle s’acoûtche ! (3) 
Avou parèy coûrin quand vos duvroz presti, 

I faurè cloûre vosse nèz èt surtout vosse botique. 
Rindoz-me mi libertè, qui dj'èrvaye travayi. 

C'est po disfinde vosse bin qui, timps-in-timps, dji pique. 
— Ma fwè, ti n'as nin twârt, dj'ai manquè do m’ rouvi. 
Va-r-zè vite à l'ouvradje ; travaye come d’abitude 
On-oûte coûp, dji tel djure, dji s’rai pus r’conuchant. » 


(1) couques et pain d'épices ; (2) ruche ; (3) Allusion à une ava- 
lanche nauséabonde qui s’abattit un jour sur la ville, les égouts de la citadelle 
ayant cédé. 

I gn-a brâmint des djins qui sont parèys, su l’tère, 
Minme à leûs bienfaiteürs, pacequ'’is s’ crwèyenut parfaits, 
Po rin is les jugerint d’one façon fwârt sévère 

En roviant, les-ingrâts, li bin qu'on l’zeû a fait. 


Dinant. VICTOR COLLARD. 
(1857-1902) 


Les p'tits sôdârs. 


Qu'est-ce qu'i gn-a su l’place Saint-Hilaire, 
Qu'on vwèt s’astaurdjt totes les djins ? 

I faut qui ç seûye one grâve afaire 

Câr wête one miète li qué trayin ! 


C’è-st-one ârméye qu'est d’sus l’pid d’guêre 
Fôrméye d’one boléye di gamins ! 

Là č qu'i gn-a su l’ place Saint-Hilaire 
Qu'on vwèt s’astaurdji totes les djins. 


Li cia qu’ djoûwe li trompète di vêre (x) 
Rote pa-d'vant li p'tit rédjimint ; 

On vwèt l’drapia qui flote au vint 

Et l’génèral su l’dos da l’ Piêre. 

Là c qui gn-a su l’place Saint-Hilaire ! 


Namur. LÉON PIRSOUL. 


One maujone èmacraléye à Flawène. 


Do timps do curé Pirot, à Flawène, i gn-aveûve didins on-amia 
do viladje one maujone qui, d’après ç qu’on d’jeûve, riçûveûve 
tos les djoûs dispû on-an li visite do diâle. Elle esteûve abitéye 
pa on mwinnadje di quate persônnes : li pére qu'on lomeûve 
Matieû d’èmon l’hbaurbî, li mére, on fi èt one fèye. C’esteûve 
da zèls li maujone. Tos les djoûs al nêt, dispû dîj jusqu’à one 
eûre au matin, on-z-êtindeüve on brût o gurgni à div'nu fô. On 
djoû, c’esteûve des cris rôques, des-ürlèmints, li brût d’one 
tchainne qu’on-z-aureûve trinné d’sus l’plantchî. On-ôte côp, 


(1) Apparemment trompette en verre comme en fabriquaient les verriers, 
à titre d'objets de fantaisie. 

c'èsteûve come si on-z-aureûve clawé des miliers d’claus dins 
les plantches èt les-uchs ; li maujone tronneûüve tote. 

Les pôvès djins qu'î d'mèrinn’t ni wasinn’t pus î lodji tot 
seûs ; les wèsins vininn’t toûr à toûr po passer l’nêt avou zèls. 
Les pus coradjeûs avinn't monté o gurgnî avou l’crasset, (1) 
mais is n’avinn't rin vèyu ; ossitôt dischindus, li brût r'comin- 
ceûve co pus fwârt : c'esteûve à couru èvôye. 

On djoû Matieùû a stî trover l’curé Pirot po lî d'mander do v'nu 
r’ bèni les places di s-t abitâcion. Li curé s’a bin fait espliquer 
tot c’qu’on-z-ètindeüve, à quéne eûre qui ça cominçeüve èt 
quand ça finicheûüve. 

— Vos-èrîroz, dist-i l’euré au pôve ome tot disbautchi, èt 
vos n’dîroz à personne, nin minme è vosse maujone, qui vos 
m'avoz vèyu; on momint ou l'ôte, dji passerè par là. 

Ci djoù-là minme, quand il a cominci à fé nwâr, li curé è-st- 
arivé. Ossi rade qu’il a yeû st? intré, il a dit à l’ome di d'là: 

— Quand les vwèsins vêront, dist-i, vos les lêroz intrer, mais 
on côp intrés, vos n’ lêroz sôrti personne. Vos serroz l’uch chaque 
côp èt vos m'dôroz l’clé. 

Quand tos les vwèsins ont stî intrés, li curé leû-z-a dit do 
djouwer aus cautes po passer leû timps èt do n’nin fé atincion 
à li. I sa mètu dins on cwin d’lez l’tauve èt il a If s’hbréviaire. 

A dij eûres, li brût a comincî avou les cris èt les-ûrlemints.. 
On-z-aureûve dit qui dîs sauvadjes dansinn’t dissus l’gurgnî.. 
Li curé a choûté om’miète, alôrs, il a mètu s’bréviaire su l’tauve, 
il a rôsté s’soutâne èt il a r’trossé les mantches di si tch’mîje. 
Les djins estinn’t tos saisis dèl vôy. C’esteûve on-ome d’one 
quarantinne d’anéyes, fwârt come on tch’fau ; il aveûve des brès 
d'one grocheû à fé awè peû. Quand il a yeû stî prèt’, il a dit 
aus djins qu’estinn’t là : 

— Si vos-êtindoz des cris ou des apèls au s’coûrs, ou n’impôrte 
qwè, dji vos disfind d’monter, savoz, dist-i, surtout avou dèl 
lumiére. 

Li curé a disfait ses solés èt il a monté o gurgni, tot doûcemint, 
su ses tchausses. Om'miète après, on-z-a ètindu come on brût 
d'bataye èt des cris come onk qu'aureûve sitî pris pa l’cô èt 
on cwârps qui tchèyeüve dissus l’plantcht. Tot l’monde, èl 
maujone tronneûve èt on d’jeûve tortos : «Mon Dieü, li curé 


(1) Crasset : ancienne lampe à huile grasse. 

s’bat avou l'diâle !» Tot d'on côp, on z-ètind one vwès qui 
criyeüve : «pârdon ! pârdon ! » et l’vwès do curé qui d’jeûve : 
«Ah ! c’est toi, vaurien ! Tiens ! Tiens ! d’jeûve-t-i, ça t’appren- 
dra à venir troubler les braves gens!» Et les côps d’pougn’ 
plovinn’t dissus l’dos do cink qu’esteûve tchèyu. Alôrs’on-ètin- 
deûve des ouy èt des way, èt co l'vwès do curé qui d’jeûve : 
« Va-t-en maintenant, mais si jamais j'entends encore parler 
de toi, tu passeras par mes mains, et d’une autre façon ! » 

Après, on n’a pus rin êtindu ; li curé a dischindu, il esteûve 
tot frèch di tchôd ; il a d'mandé à lome dèl maujone po-z-awè 
one tchimîje po s’discandiji. Il a r’mètu s’soutâne èt ses solés 
èt il a r'pris s’bréviaire ; èt d’vant do sôrti, il a dit : 

— Bonswêr, mes-èfants, alez tortos coûtchî paujêrmint, vos 
n’ètindroz pus jamais rin d’dins vosse gurgnî. Gn-a onk qu’a r’çû 
one lèçon ; dji sos sûr qui ça lî profitrè po vêci èt por ôte-paut. 

Quand-il a stî sôrti, on d’jeûve tortos : « Quén-ome qui ç’curé- 
là, quéne ardiyesse qu'il a ! Monter ainsi o gurgnî sins crasset ! 
Avoz ètindu come i s’a batu avou l’diâle ? èt il a stî pus fwârt 
qui li. Tos ces curés-là sont bin malins èt bin francs tot l’minme !. 
Qui est-ce di nos-ôtes qu'aureûve wasu monter-o gurgnî sins vôy 
cler? 

Wépion. JOSEPH LAMBILLION. 
(1853-1922) 


Ces faits se sont passés il y a environ un siècle et ont été racontés à l’auteur, 
dans son enfance, par sa grand’mère. L’on ne croit plus guère aujourd’hui aux 
maisons hantées, mais les mauvais plaisants ont existé de tout temps. 


Li nîve èt les mouchons. 


«I nos d'meûre one crosse d’ayir : 

lèyans-l’ po les p'tits pièrots. 

Alez, mfi, mètoz-l’ su l’ pîre, 
vos vièroz | » 


LA 


C'est fait. N’s-alans à catchète 

awêti (1) sins fé do brût... 

Onk, deûs, trwès, ... d’coche à cochète 
is d’chind’nut. 


(1) Guetter. 

Li pus franc su l’plat s’risquéye, 
hape one bètchîye, disparait... 
On-ôte sût : tote li quèwéye 

î pas’rè. 


Dins l'nîve, on n'troûve pont di s’mayes, 
rin à mougni d’sus li tchmin ; 
i gn-a pupont d’pètchs su l'aye : 

qué mwê timps ! 


Pâr boneûr, on bokèt d’mitche 

si mostère : is sont sauvés ! 

Po longtimps is sèront ritches... 
Pôves mivés ! 


Abîye, mouchons, vinoz rade, 

vinoz vôye li qué bon pwin ! 

Mougnans tortos, camarades, 
à nosse fwin. 


Dèl nait, i djale à pîre-finde ; 

do djoû, l’solia nos r’chandit ; 

on mougne, on rovîye di s’plainde. 
Qué plaiji! 


Mais, on-a raison dèl dire: 

« Binfait n’est jamais pièrdu », 

E l’èsté — c’n’est nin po rire — 
faut riv’nu. 


Aus-alènes, nos frans bone tchesse, 

les cèréjes, nos les spaugn’rans. 

Li bin qu'on z-a fait aus biesses 
nos l’rindrans ! 


Jambes. PAUL MARÉCHAL. 


L'auteur n’avait que quatorze ans, quand ila écrit ce morceau, en 1903. 
Qui voudra limiter ? 
2 

Gn-aveûve on côp. 


Gn-aveûve on côp on p'tit èfant, 
Lonla, lonlinne 

Qui n’ choûteûve nin si boune maman 

Et lî fieûve minme branmin dèl pwinne 
Lonli, lonla, lonlinne (bts) 

Gn-aveûve on côp on p'tit èfant 

Qui n’ choûteûve nin si boune maman. 


Po l’ pûni, l’ grand Saint-Nicolès 
Lonla, lonlinne 

N’a nin fait taurdjî s’vi baudet 

Mins a prév’nu l’ laid Croq’mitinne 
Lonli, lonla, lonlinne (bts) 

Po l püni, l’ grand Saint-Nicolès ! 

N’a nin fait taurdji s’ vi baudet. 

Au Noyé, li noù p'tit Jésus 
Lonla, lonlinne, 

A vit mint fait one grosse crwès d’ sus 

L’èfant qu’a brait tote one samwinne 
Lonli, lonla, lonlinne (bts) 

Au Noyé, lî noû p'tit Jésus 

A vit mint fait one grosse crwès d’ sus. 

L’anéye sûvante, po l’ pârdoner 
Lonla, lonlinne 

Li cloke di Rome a v'nu doner 

Des suks èt des-ous pa dozinnes 
Lonli, lonla, lonlinne. (bis) 

L'anéye sûvante, po l’pârdoner 

Li cloke di Rome a v’nu doner. 


Bias p’tits-èfants, po yesse contints 
Lonla, lonlinne, 

Choûtez todi bin vos parints 

Et ni l’zeû fioz jamais dèl pwinne... 
Lonli, lonla, lonlinne (bts) 

Bias p’tits-èfants, po yesse contints 

Choûtez todi bin vos parints. 


Gembloux. JOSEPH LAUBAIN. 

Dins 1’ Lonzéye. (x). 
(Vîye fauve) (2) 


I gn’-aveûve dins l’ timps à Lonzéye, deûs bossus, onk qu’es- 
teûve ritche èt spinguieûs (3) al môde d’one aragne èt l’ôte qui 
n’aveûve qui s’bosse èt ses tchansons. 

Les crapôdes nèl v'linn’t nin, mais sins s’disbautchi, i s’sô- 
leûve di l’air des bwès èt respondeûve aus mouchons. 

Li nait des Tchandèles (4), il esteûve sitindu su les mossets 
èt fieûve claper one vîye tchanson, mais d’one vwès si tchaur- 
néye (5) qui les sôrcîres, qui djibotinn’t dins l’creûs là pus 
lon taudjenut èt, èmacraléyes zèles-minmes, s’achîdenut èt 
choûtenut nost-ome. 

Cit-ci vint d’ètinde frochî les coches. I s’ritoûne èt sint on 
frum'jion lî couru pattavau s’cwârps en vèyant les macrales si 
rachoner autoû d'li. 

Eles estinn’t nwâres, laides, les tchfias pindants èt leûs cotes 
disfligotéyes. 

— N’eûchîz nin peû, dist-èle one, ci n’est nin à des parèys 
à vos qui les sôrcîres vol'nut do mau. Nos v'lans, au contraire, 
vos fé do bin po nos-awè fait ètinde one si bèle tchanson. Dijoz 
c'qui vos manque, vos-auroz ci qui vos v'loz. 

— I nmi manque rin, dist-i l’bossu qu’aveüve ritrové s’linwe, 
dja minme di trop ho! ho! ho! 

— Comint ni v’fioz nin pus d'mwais song, aflidji come vos 
l’estoz ? 

— Dji n’sais nin, dispeûy qui dj'sos au monde, dji sos gaiy 
come ça, ha! ha! ha! 

— Et si nos vos quitrinnes vosse bosse ? 

— Dji m'dimande bin c’qui vos-è frîz! hi! hi! hi! 

— C'est l’vrai, mais nos trouv’rans aujîy mint. 

Eles toûn’nut è dansant autoû do p'tit bossu. 

Eles taurdjinn’t à chaque toûr è tchantant : 


«Mi viye bosse, 

Dji sins qu’èle hosse (6), 
Ele choûte nosse vwès, 

Qu’éle tchêye bin rwè.» 


(1) Le pays de Lonzée, réputé « Payîs des sôrcîres » ; (2) fable, conte ; 
(3) avare ; (4) Chandeleur, on dit plutôt : Tchandeleñse ; (5) charmante ; 
(6) balance. 

Au septyinme toûr, li bosse tchêt su l’mossè èt nost-ome, bia 
èt drwèt, danseüve au mitan des sôrcîres. 

Dins l’viladje, on n’causeûve pus d’Brègite qu'on-aveûve vèyu 
au bwès avou l’vi yèrdî (1), ni do fis Quèquet qu'aveûve touwé 
s'pére à côps d’harète, ni do via d’èmon Tantèche qu'aveüve 
vinu au monde avou one cendronèête (2), ni do Rossia qu’aveüve 
tot l’minme mârié li fèye dal cinse do Restia, ni do fô Djôzi 
qu'aveûve gangnî l’djambon aus guîyes al dicausse. 

On n'diviseüve pus qui do p'tit bossu. 

Ça fait qui l’ôte bossu huke (3) cit-ci è s’maujone. 

Il esteûve bin candji, li p'tit! Asteûre, nin contint di v'lu 
mârier one payisante, il aveüve tapé ses-ouys su l’fèye do tchès- 
tia. 

Mais, si on lî aveüve quité s’bosse, on n’lî aveüve nin r'pris 
s’pôvrité. Et i coureûve les vôyes, avou l’espwêr di trover ci 
qu’Ii faleüve, dins l’pid d’'on tchfau. 

— Eh bin, dist-1 l'vi avâre, combin c’qui vos m'dimandroz 
po m'dire comint c’qui v's avoz pierdu vosse bosse ? 

— Ah! Ah! tûüse l’ôte, là on moyin dèl sicroter èt d’awè one 
bone boûse po m'’présinter. Et i respond, hossant l’tiesse : 

— Ah! ça, li djoû d’audjoûrdu, tot s’paye, minme les caurs. 
I m'faut l’mitan di c’qu’i gn’a dins vosse tchausse, au fond do 
ridan. 

— Oh! oh! l’mitan ! Mais dji n’aurè pus assez po viker! 

— Ni tûte, ni mûte, li mitan ou... arvôye ! 

Mins l’bossu sondje : Sins m’bosse èt avou li mitan di c’qui 
dj'a, dji pôrè aler d’mander l’fèye do tchestia. I m’è d'meürrè 
cor assez èt avou c’qu’èle aurè di s’costé... 

— Dijoz, taurdjfz : dji v’s è done li quârt asteûre po m'’dire 
li moyin èt vos-auroz l’ôte quârt quand m'’bosse sèrè djus. 

Et l’ôte aveüve raconté l’istwêre dèl nait des Tchandèles. 


— Ouch! one baguête è l’ouy! Qu'i fait nwâr là-d’dins !... 
Baf! vom-là les deûs pîds dins l’ri! — 

Mins l’vî bossu avancicheûüve todi, wêtant après l’cléreû (4) 
èt les sôrcîres. 


(1) pâtre ; (2) bonnet de femme. Toute la phrase : plaisanteries pour ridi- 
culiser les commérages de village ; (3) appelle; (4) clairière ; 

— Choû!... 


«Qui l grosse Charlote 

Qui, su l'marichi des djotes 
Va vinde des vièreñs frûts 
Señye mougniye pa les pús !» 


On n’ètind pus rin, puis, one sôrcîre crîye on nom: 


«L'monni, c'è-st-on voleñr 
On vwët qu'il est sins cœûr » 


Li bossu s’aspouye à on-aube... «Ah! l’ôte les-a èmacralé 
avou one tchanson. Si dji tchantreûve avou zèles ? » Et i tchante : 


Li monni c'è-st-on voleúr... 


Mins, do côp, les sôrcîres sont-st-autoù d'li. 

— Poqwè estoz v’nu nos disrindjî ? 

— Dj'a v’lu fé come l’ôte bossu ; dji vôreûve bin ossi qui vos 
m’è friz quite. 

— Ah! ah! ah! Anawêre c'esteûve justumint à vosse toûr, 
après l’monnî, à yesse èmacralé... 

Et volèlà qu’èles tchantenut : 


«Li vi bossu spinguieñs 

Vwèt trop voltit ses caurs: i sèrè yen 
Car li vi losse 

E l’place d’one, rascoudrè deûs bosses. » 


— Tins, dist-èle one, nos n’savinnes qwè fé dèl bosse do prumî 
bossu. C’est por twè ! — 

Do côp, vollà tchèyu flauwe. C’est seûr’mint quand il a riv'nu 
à li qu’il a vèyu tot s’maleûr. Bernike po s’présinter au tchestia, 
avou deûs bosses ! 

Po l’prumî bossu, i n’a jamais yeû l’ôte quârt, come di jusse 
èt, li ètot (x), a d’vu r’noncî à z-aler au tchestia. 

C’est po ça qu'i s’faut dismèfiyi des sôrcîres, minme si èles 
chonenut vos v’lu do bin. 

Et l’mèyeû d’tot, c'est d’roter l’drwèt do de èt d’yesse bu- 
nauje come on z-est. 


Namur. Dr CHARLES CAMBERLIN. 
(1885-1624). 


(1) lui aussi. 


Be jp 
Li parapli. 


Nos-avans yeû on brâve curé 
Fwârt amich'tauve (1), èt rèspecté, 
Qui passeüve li mitan di s’vîye 
A r’nachî dins les Iîves po studî des viseriyes (2). 
Si meskène, tot l’hbèrdèlant 
Dijeûve qu'il î pièdreûve li tiesse. 
On dîmègne, tot r’passant 
Dins l’èglîje, après mèsse, 
Conte on pilé i troûve on parapli. i 
«Gn-a bin des rovisses » s’apinse-li ! 
I l'done au maurlî po qu’i l’rinde 
Au cia qui vêrè l'riprinde. 
On-esteûve au bon timps, 
I n’a nin ploû, tot-on momint. 


Yût djoûs après, nosse madjustêre 

Li dit : « Monsieû l’Curé, on n’l’a nin co v'nu r'qwêre, 
«Si v's è dîrîz deûs mots 
« Dins vosse sièrmon, dji crwès qu’c’est l’mèyeû d’tot. » 
— « Mes fréres, dist-i l’curé, si one saqwè m'’anôye, 

» C’est d’veûy des djins qui ont l’esprit tofêr (3) èvôye : 
» Volà pus d’one samwinne qu’onk di vos lait vêci 
» On-ostèy qu'a s’valeûr, portant : on parapli. 
» Qui l’rovisse si dispêtche èt qu'i m’è disbarasse, 
» Ou bin, sûr qui djèl done au prumî pôve qui passe ! » 


One samwinne après ça, 
Li parapli esteûve co là. 
Ci côp-ci, nosse curé s’mauvèle : 
— « Dîmègne, dji les ratind, is vwèront qué novèle ! 
«Mes frères, dist-i, volà quinze djoûs 
» Qui, par azârd, i n’a nin ploû; 
» I n’faut rin d’pus po qu’on rovîye 
» On parapli, vêci dins l’sacristiye. 
» Dj'ènn-a portant assez causé ; 
» Faut crwêre qui l’cia qui nèl vint nin r’clamer 
» Ni vint à mèsse qu'on côp su trwès samwinnes... 
» Ci Jan-foute-là, mes frères, dji m’è fais bin dèl pwinne ! 
» D’abôrd qui tot va bin, 
» C’est come quand i n’ploût nin, 


(1) Amical = (2) vieilleries ; (3) toujours. 


» I n’sondje nin au salut di si-âme qui n’est nin clére, 

» Nin d’pus qu’à s’parapli qu’è-st-one jinnante afére. 

» In’ si méfiye di rin, mais gâre, on djoù vêrè 

» Ouce qu’i sèrè trop taurd po s’mète à roter drwèt. 

» I s’ènn-aperçûrè, au momint d’fé l’culbute 

» Tot parèy qu'i brêrè di n’polu s’mète à yute 

» Quand i vêrè d'l’oradje èt qu'il aurè dandiji 

» Do parapli qu’asteûre il a l’air di r'noyi! 

» Tant-i-a qu’dji r’prind l’ostèy avou mi èl maujone, 

» Et s'on nèl vint nin r’qwer, dimwin, sûr qui djèl done ! » 


One diméye eûre pus taurd il èraleûve tot drwèt, 
Li parapli d’zos s’brès. 
Tot rintrant è s’coujène, 
I l’mostère à s’mèskène 
Qui l’riwête èt If dit: 
— «Hé, mais c’èst l’vosse, di parapli!» 
Jambes. LUCIEN MARÉCHAL. 


Li p'tit dèt da m’moman. 


L’ ôte djou nosse man m'a dit : « Suzète, 
Gn-a rin d’si laid qu’ d’esse racusète ». 

Po ça, dji vus bin l’acwardé, 

Mais poqwè don à si p'tit dèt 

Ni fait-èle nin li minme messadje 

Quand bin sovint i If ramadje 

Qui c’est mi qu'a chimè (x) l'lacia, 

Ou qu'dj'ai gripè su l’agacia, 

Ou qu'dj'ai fait on cinq (2) à m'noûve cote, 
Ou qu’ dj'ai pris l’erèton dins l’cocote ? (3) 
Monseû, vèyoz, c’est li l’gâte : 

Il a l’drwèt do tot raconté, 

Minme li cia do rire di mes transes 

Quand dj'ai mèrité des r'mostrances. 

Ah ! su djèl tinais par momints, 

Dj’ li frais payi tos mes toûrmints, 

Tos mes savons, totes mes pètéyes, 

A c’laid m’vé d’racusète-potéye | 

Mais sûr qu'à paurti d’audjourdu 


(x) écumé ; ici, enlevé la crême; (2) un accroc en forme de V ; (3) la 
casserole ; 


Sins qu’i s’è doute i s’rè djondu 
Et maugrè s’malice èt s’sciyince 
I n’saurè fè pètè s’loquince, (x) 
Ca dji n’frai pus c’ qu'i n’faut nin fé. 
Mon Diu! C’qu’i va iesse atrapè ! r 


Vonêche 


Chœur 


Solo 


Chœur 


Solo 


Chœur 


Solo 


FLORENT MATHIEU. 
(1860-1925). 


Pwartans des fleurs. 
(RONDE) 


Ewou couroz, djintîiye bauchèle 
Ewou couroz pwarter des fleürs! bis 


Vêlà, po fiester l’bia mwès d’'Maiy 
Ad'lé l’Avièrge, li p'tit Jésus 

Et puis, po z-adouci les plaiyes 

Do vi Bon Diè qui n’è pout pus ! (2) 
Ewou couroz, djintîye bauchèle, 

Ewou couroz pwarter des fleûrs ? bis 


Vêlà, didins li p'tite maujone, 
Su l’dresse di tchinne da grand-moman, 
Po l’rimerci do yèsse si bone 
Et l’ fé sorîire è s’èëdwarmant. 


Ewou couroz, djintiye bauchèle, 

Ewou couroz pwarter des fleûrs ? bts 
Vêlà, didins nosse cimintière 

Su l’monumint di nos tayons (3) 

Vêci, po les mwârts dèl grande guêre 
Au pîd do vi Tchestia walon. (4) 


TS 


Ensemble Courans èchone, djonnès bauchèles 


Namur. 


Courans èchone pwarter des fleûrs. 
ÉMILE ROBIN 


(1877-1939) 
(Musique d'Ernest Montellier.) 


ST 3 


(1) son bagout. 

(2) Allusion à la chapelle du Rempart et au Bon Dieu de pitié. 

(3) Tayons = aïeux — allusion au monument des Combattants de 1830 3 
au cimetière de Belgrade. 

(4) Allusion au monument des combattants de 1914-1918, au pied de la 
citadelle de Namur. 


+ 
Les dintèles. (1) 


I 
Couroz, couroz, sèrés dins les p'tits dwèts 
Moule èt navète des subtiles filocheûses ! 
Come al tchètwêre li gatau d’ cire pindrè 
Po r’ çûre li laume del mouche qui rvint djwèyeûse, 
Ainsi l’ filoche tressiye pa leûs p'tits dwèts 
Doûvrè ses mayes aus dessins des brodeüûses. 


REFRAIN 

Si les mouchons qui vol’ nut su l’ dintèle 
Vont s’agripter dins les coches èt les fleûrs, 
C’est qu’ nos brosdans po qui l’ vîye seûye pus bèle 
Et qu’ nost- ovradje pwate li djôye èt l’ boneûr. 

IT 
Tot-è tchantant, nos rimplichans l mesti 
Avou des rôses èt des fouyes trèlacîyes. 
C’est pont par pont qu’ nos p'tits dwèts ont bâti 
Des bias bouquets qu’ nos sèmans à bressîyes, 
Et les mouchons brosdés su nosse mesti 
Doûv'nut les-ailes po ragaiyi nosse viye. 

III 
Bèlès dintèles, vos-ènn-îroz gârni 
Emon les djins, meûbes, fignesses èt tchminéyes. 
Come les mouchons qui vont tressi leû nid 
Pud’ nut c’ qu'i gn-a d’ pus fin po leù covéye, 
On vos pindrè al bèrce qu'on vout gârni 
Et des p'tits-andjes vos front l’ prumêre riséye. 


IV 
Lèvyans couru les-ôtes à des mestis 
Qui rapwat’nut des pus grossès djoûrnéyes ! 
Sondjans qu’ todi on nos vwèrè volti, 
Ca nos pôrans, on côp qu’ nos s’rans mâriéyes, 
— Sins yesse fwarcîyes d’aband’ner nosse mesti, 
Fé on bia nid avou des fleûrs brosdéyes. 


J. CALOZET. 
Namur. (Musique d'E. MONTELLIER) 


La 


4) Chanson composée à l'intention de l'Atelier des dentellières namuroises 
(Société Coopérative) en 1925. 

È scole. 


Dispû si longtimps qu’on z-è cause, 
Li djoû est tot l’minme arivé. 

Li moman n’est nin al dicausse, 
C’est l’prumî côp qu'Djan l’va quiter. 


Mins i faut bén qu'on l’mète è scole, 
Voľlà div'nu in grand gârçon. 

Mi qu'vèyais si èvi l’gayole, 

Dji m’ fais mau d'rèssèrer m'pénson. 


Po l’ momint, li p'tit est fwârt gaiy, 
C'est do candj'mint, c’est do novia ; 
Nos vièrans d’vant l’coron d’l’anéye 
S'i n’ traitrè nén l’ maisse di boûria. 


Alez, Djandjan, v'là l’eûre qui sone, 
Rabrèssiz rad'mint vosse moman. 

Ouf! li clapant bètch qu'èle 1î done, 

C'est s’cœûr qu'èle mèt su l’front d’ l'éfant. 


N’ n’avans d’djà fait in bokè d’vôye 
Qui l’vint nos-apwate co des mots : 

… Nén fé li p'tit sauvadje ... ârvôye 
… fé awè tchôd... nén couru d’'’trop... 


Mins Djan est bén trop en fafouye 

Po piède si timps à s’ritoûrner ; 

I n’wèt nén s’mére qui r'frote ses-ouys 
Et r’soûwe des lârmes avou s’ céndré. (1) 


Aysimont. EDMOND WARTIQUE. 
Crama ! 


C’est pa-d’zos on vi baur (2). Li bègnon est r'tchèyu èt ses 
mèskènes brikenut à drwète êt à gauche. 

Didins l’hbègnon, quate mannets p'tits vaurins sont ramon- 
celés ; is-ont quité les ôssètes (3) po s’achîte à leû z-auje. 


(x) tablier. 
(2) Hangar non fermé où l’on remise les charrettes, outils, etc.; (3) plan- 
ches que l’on adapte à la caisse du tombereau, pour en agrandir le volume. 


PE 

Pa les rayèles (1) do twèt, li solia mousse en fiant danser 
l’poûssêre. Qué bia djoù po fé l’tchèt èt po v'nu djouwer al 
banque. Is bîy'téy'nut (2) co pus fwârt qui les vis èt, come is 
ont saquants çanses, is féy'nut les paquets. 

— Ti n’mèts nin au djeu, Rossia ? 

Vite, one çanse dissus l’deûzinme paquèt, c’est sûr on rwè! 

Li djonne banquier ritoûne les cautes, tot èfoufé (3). 

I n’a qu'one as’! I dwèt payi à tortos. Ça î est, Djan est 
r'nèti! Li pougn'djus, discauré (4), pus rin à fé! D’on-air d’in- 
viye, i r'wête ses p'tits camarâdes qui r'hboutenut des mîses. 
Dîre qui ses p’titès çanses sont là, dissus les paquets ! 

I n’è pout pus, i s’daure dins les caurs, sautèle d’on randon al 
valéye do bègnon èt spite èvôye en criyant : 

— Dj'a fait crama! (5) 

Et tote li soce à ses trousses po l'ratraper. 

Dissus l’bwârd dèl route, i gn-a one aye di spènes avou on 
trau po lèyi passer les pouyes quand èles vol’nut broster l’awinne 
do vwèsin. 

C'est par là qui Djan broke po rintrer è s’maujone. Il est 
grand timps! Les djonnes bîy’teûs sont-st-à dîs mètes èri d'li. 
D'awè tant couru, Djan s’arète one sègonde po s’rawè, adon, 
i rècoûrt co pus rwèd. Dissus l’sou d’l’uch, si moman l’ratind. 

— Atinds, sais-se, t’ènn-aurès one di bouboune! T'as co 
fait l’tchèt, hin ? Où as-se sitî rôler, djonne di trop ? 

Les-ôtes s’ont arètés... Pus d'avance d’acouru, si moman 
da Djan les vwèreüve, c’est zèls qui sèrinn’t dispètronés. 

D’alieûrs, al banque, on pout todi fé crama ! (6) 


Saint-Servais. FERNAND DANHAIVE. 
(1888-1935) 


Les Nüûtons. 


Quand-on s’pormwinne au bwârd di Moûse 
Su l’vôye di Nameur à Dinant, 

On rescontère tot l’long di s’coûse, 

Pa d’zeûs les bwès, les prés, les tchamps, 


(1) Lucarnes, ouvertures ; (2) jouer avec passion ; (3) excité ; 
(4) ruiné; (5) faire main basse sur les enjeux et s'enfuir; (6) conclusion 
tirée par plaisanterie de l'opinion courante que les faillites frauduleuses et 
détournements sont souvent impunis. 


DR — 


Des bèlès rotches, fwârt wôt dressiyes, 

Come po r’vindii l’payis walon ; 

Et au mitant, on vwèt quéqueftye 

Des grands nwârs traus : des traus d’ Nûtons. 


Dins ces traus-là, m'’dijait m'grand’mére, 
Vikinn’t, i gn-a brâmint des-ans, 

Des djins come on n’è vwèt pus wére : 

Des p'tits-omes baurbus èt spitants. 

Is n'’estinn’t nin pus grands qu’one mitche, 
Mais r’choninn't à des vîs papas; 

Di s’mostrer is-estinn’t fwârt tchitches : 
Is-avinn’t fwârt peû do solia. 


Sovint, dèl nait, ou bin al brune, 

On les vèyait, su l’vèt’ gazon, 

Au bwârd des ris, les djoûs d’ plinne lune, 
Djouwer èt fé des rigodons. 

On-ètindeüve, vinant dèl tére, 

Foû des traus, des grands côps d’maurtia : 
Les Nûtons avinn'’t li maniére 

Do r’sîmer tos les vis coutias. 


Leûs coméres fyinn’t co bin l’hbouwéye 
Po z-ayessi les payisans ; 

Mais chaque côp qu'on fieûve li fornéye, 
Falait l’zeû d’ner on bia pwin blanc... 
Asteûre, les Nûtons sont-st-èvôye : 
Is-ont r'noyî l’payis walon, 

Mais dins les rotches, on pout co vôy 

Au bwârd di Moûse, les traus d’'Nûtons. 


Namur. FERNAND PIELTAIN. 
(Musique d’Ernest Montellier.) 


Nosse gurgnf. 


Nos n’avans pont d’salon, mais nos-avans on gurgnî! I gn-a 
di tot dins nosse gurgnî! On côp qui vos-auroz bin l'timps 
vinoz, dji vos-î mwinnerè. Il est vrai qui ça n’vos fréve nin 
l’minme èfèt qu’à mi ; mais vos-avoz bin sûr vosse gurgnî ossi ; 


montez-i èt choûtez bin ci qui totes les-afêres qui vos-î troûv’roz 
vos racont'ront. 

Quand dji dis «nosse gurgnî», vos savoz bin ci qui dj’ vous 
dire, don ? C’est li p'tit müûséye di famile qui, au viladje, tote 
_maujone qui s’respèke a dizos si vi twèt d’panes. 

Mi gurgni, ci n’est nin on gurgnî; volà trwès côps qui dj bague 
dispû deûs-ans qui dj'sos à m'mwinnadje èt on lait chaque côp, 
avou on boket di s’cœüûr, des vis bidons tot-èwous’ qu’on passe. 

Nosse gurgni, c'est vêlà al viye maujone èwou qui dj'a v’'nu 
au monde èt qui l’pus vi d’mes fréres a r’pris quand les vis ont 
paurti. 

Dj'î rva di timps in timps èt dji n'manque jamais di monter 
è «nosse gurgni ». 

Enn-a-dje passé des bonès-eûres là-d’dins ! 

— Ewous’ qu'il est co c’ gamin-là ? ètind-dje criyi al valéye. 
Ci gamin-là rinachait dins les vîs cofes èt trouvait des-afêres, 
des afêres... Mi chér gurgnî! Gn-a vraimint qu'vêlà qui dj’ plais 
djouwer sins yesse brûti: (x) 

— Vos-alez câsser les câraus avou vosse mannète bale ! Auroz 
bin rade tot fait di glissî su mes plantchîs ; on pièd s’timps à 
r’locter vêci ! Ernauche (2) qui v’s astoz ! ti m’frès moru ! 

Ci n’est nin m'moman, savoz, qui criyait come ça. C’estait 
m'matante Alice, one vîye djonne comére qui d’mèrait avou 
nos èt qui m’ berdèlait todi. Et èle vos-auréve agnî ou vos- 
arachî les-ouys si vos-aviz yeû l’maleür do dire qui dj'astais 
mèchant. 


# 
$ * 


Li prumî côp qui dji a monté, dji m’è sovins fwârt bin. 

Ça fait on drole d’èfèt, savoz, à on gamin d’yût ans, d’ariver 
tot seû après awè lèvé-l'tape-cu, vêlà al copète, dizos les panes. 
I n’î fait nin fwârt clér, on n’ètind qui tènawète one soris qui 
trote su les sovrondes (3), li plantchî craque dizos vos pîds... 

Nosse gurgni, c'est vêlà qui l’gout des viyès-afêres, do folklore 
come on dit asteûre, m’a pris èt bin pris, po tote mi vîye. 


* 
* * 


Poqwè aude-t-on tos ces ènas(4)-là ? Des mantches di para- 


(1) grondé; (2) espiègle. 
(3) Espace entre le toît et le mur qui le supporte, dans un grenier; (4) réci- 
pients, ustensiles en général. 


pwis, des vis tchapias, on fièr à galètes câssé, qu’a l’air di racon- 
ter ses miséres à on gros fièr à ristinde tot èruni; des gayoles, 
des tchètwêres di mouches d’api, des vîis-ôrmonaks, tot c’ qui 
vos ploz sondjt. Dji m’ sovins qui les botes di m’grand’pére 
î ont trinné longtimps, des bonès botes, clawéyes, à bouts cârés 
qui chaquin des sept fréres mètait à toù on dîmègne su sept, 
come ça. 

Dji n'la nin fwârt conu, m'grand’pére, mais dji mèl riprésinte 
avou ces botes-là, one calote di sôye èt on sauro, si grosse mous- 
tache èt s’hbaube qui lî eûche sièrvu d’'foulard, èt fumant do 
toubak di s’djârdin dins one grosse pupe d’ècume.… 

Et dji n’sais poqwè, mais on-ôte tîpe si stampe tot d’suîte 
divant mes -ouys : on p'tit djonne ome en molières, tchaussètes 
à câraus, à lignes ou à pwès, des pantalons à plis, avou on visadje 
tot bleuw di comédyin èt dizos s’nez, one pitite crote qu'a l'air 
di v'lu prouver qu'il auréve bin one moustache s'i v'lait ; dins 
l’'ewin di s’bouche, one cigârète anglaise, russe ou... belge. 

Vos l’avoz r’conu don ? Li p’tit fi di s’grand’père (ci n’est nin 
mi, savoz !). 

Li bêrce d’ôzêre est todi là. Si èle plait causer ! Ele mi racon- 
tréve les transes di nosse sainte mére quand nos-avins les bou flètes 
ou les rovioules (1), èt èle nos tchant’réve les berceûses do timps 
passé : 

Quand le p'tit Jésus allait à l’école, 
Il portait sa croix sur ses deux épaules. 


% 
x X 


Nos-avans stî bêrcés tos les noûf là d’dins. Pôve bêrce d’ôzêre ! 
Les pus pôves n’è vôrinn’t pus, èle est trop laide po tos ces 
pagnoufs-là. Li moman do p'tit Jésus auréve portant stî bin 
continne dèl awè. 


* *# 

Dj'a fait, l’ôte fiye, mi dêrin pèlèrinadje à nosse gurgni. Mi 
frére va nn-aler, come tant des-ôtes, riprinde one pitite cinse en 
France. Li maujone des vis va yesse vindeuwe. Qu'est-ce qui 
les vîs bidons vont div’nu ? Li bêrce, c’est por mi : on s’è sièvrè ! 
Quand dji duvréve co m’disputer avou m'feume qui vôrè sûr'mint 


(x) Les oreillons ou la rougeole. 


one saqwè d’pus bia. Mais dji sèrè maisse au mwins on côp! 
Djèl a dischindu èt mèl fé èvoyt. Dj’a fait on p'tit paquet avou 
m'prumi lîve di lecture, li creûjète (1) qui nosse bon vi maisse 
di scole m'a apris, mi catrèsime qui m'rapèle nosse vi curé, 
saquants cayès di scole qui dj mètrè al place d’oneûr dins mi 
p'tite «bibliothèque ». 

Li resse, mon Dieû, sèrè discomèlé èt vindu au gobieû, sa- 
quants ènas èvoyis à Lidje, au Mûséye walon, nosse gurgnî 
da tortos... 


Dji sôrte di nosse gurgnî è r’culant, è r’wêtant tot ça longtimps, 


longtimps po l dêrin côp... 
Les gurgnîs èvont, les gurgnîs sont-st-èvôye ! 


Sart-Saint-Laurent. EUGÈNE GILLAIN. 


Li prumî tchant d’l’aulouwète. 


Quand'li solia comince à rodji lorizon, 

L'matineüse aulouwète, di s’plume choyant l’roséye, 
Monte à l'assaut do ciél, è lançant s’gaiye tchanson 
Si wôt qu'èle pout aler, tant qu'è vol’nut ses-éyes. 


On l’êtind ossi bin, au pus wôt, dins l’air cwéye (2) 
Qui quand èle vint au preume do paurti do wazon, 
Vraimint come si s’gosi, sins on son qui chortéye (3) 
A mèseure qu'èle s'élève, di s’tchant montreûve li ton. 


Tot doûcemint, è planant èt sins piède one seûle note 
Ele dischind èt r’prind têre, au d’bout, èt frum'jant tote.. 
Ainsi, si prumi tchant nos-anonce li solia. 


I nos dit tot-au long : «Voci l’ciél qui s’alume, 
C'est l’mèyeû des momints, tot-est doûs, tot pârfume; 
C’è-st-on plaiji d’viker, i fait bon, i fait bia ! 


Bois-de-Villers. ERNEST FRANÇOIS. 


(1) abécédaire. Ces petits livres scolaires portaient jadis en tête, une petite 
croix ou creûjète, emblême de l’enseignement chrétien. 
(1) Calme ; (2) qui se brise. 


Au payis dè tchêr büûre. 


Dins l’bon vi timps, li timps dè vi bon Diè, au viladje, tot 
l’monde estot batisé au moins deûs côps. A l’èglîje, vosse 
pârén èt vosse mârine vos fyîn’t doner des bias noms : Hor- 
tense-Marie-Anne-Joseph ou Maximilien-François-Louis. A li 
s’cole (x), li sècrètaire les mârqueûve didins on grand rèdjisse 
à spèssès couviètes. Mins, à pwinne est-ce qui vos polîz couru 
tot seû, qu'i vos v'neûve des novias pâréns èt mârines di 
tos les costés. On vos lomeûüve Tanche, Mayane ou Anedjô, ou 
Miyin-Tchantchès ou l’Chès tot coût. Si vos tchfias estîn’t dorés 
come les napolèyons di vosse grand’pére, vos-estiz l’Rossia ou 
l’Rossète ; si vosse djambe drwète estot one miyète pus coûte 
qui l’ gauche, vos-estfz l’'Chalé ou l’Chaléye ; si vosse papa s’lo- 
meûve Tchantchès èt vosse grand'mère Citéye, vos div'nîz 
Tanche ou Miyin d’mon Tchantchès-Citéye. 

Et i gn-avot rén à fé. Vos div’nîz on bia djonne copére ou 
one bèle grosse bauchèle ; vos vos mariyiz ou vos d’mèrîz djonne ; 
vos div'nîiz vi èt laid; vos morîz, on rovieüve les bias noms 
qu'on vos-avot mârqués à li s’cole, mins les cias qui les parints 
ou les vwèséns, les-amis ou les inn’mis vos-avîn’t plaqués su 
l’tiesse dimèrîn’t aclapés à l’sovenance qu’on-aurdeûve di vos, 
èt si vos lèyiz des-èfants, à leû toûr, is trinnîn’t avou leû prôpe 
nom sacrèmen’té (2) tos les «bwargnasses saurlomadjes » (3) 
dont on vos-avot èfaud’lé (4) di vosse vikant. 

Dj'a rapèchi saqwants noms disguijis ou mèsbridjis; dj'a 
rvèyu totes nos viyès fèmes d'au viladje avou leûs blankès 
cendronètes (5), leûs pèlisses coleûr di mauv'lète, leûs tchaussons 
di blanke baye (6), leûs p'tits chabots bén lustrés, leûs d’van- 
tréns d’chamwèse (7)... C’estot Téche, Mardjô èt Mayane, Naye, 
Nande èt Guèche, Nanîye, Citéye èt Zabeth, Yène, Frasîye èt 
Kèye, Twinnète, Minne èt Mèlîye, Torine, Cîye, Cizîle èt Pipine. 

Et tos nos vîs-omes avou leûs nwêrès barètes à flotche, leû 
pipe di tère à couviète, leûüs bloûws sauros avou l’ewane dè 
rodje mouchwè d’ potche qui pindeûve foû dèl potche, avou leû 
baston di s’pène gârni d’one pougnète di cû èt d’on scorion (8) 


(1) la maison communale qui généralement ne fait qu’une avec ‘école. 

(2) Tout déformés ; (3) les surnoms idiots ; (4) affublés ; (5) 
petits bonnets de lingerie ; (6) sorte de flanelle ; (7) siamoise, grosse 
toile à carreaux ; (8) lanière de cuir. 


nuké deûs cops :... C’estot Tchantchès Dijîles, èt Djauques, Dôye, 
Dôdôye, Tôr èt Tôtôr, Fonche, Djirone èt Mentiôr, Paye, Lo- 
rint èt Grigwès, Mitchi, Miyin, Batisse èt Flipe. 

Dja r’vèyu ossi tos mes camarâdes, fèyes èt gamins d’au 
catrèsime : Batisse dè Grand Blanc, Dôye di mon Ubêrt-Djau- 
ques, Nande d’al pia d’tchén, li chalé d’mon Piére-Mardjô, 
Titine d’al plate fesse, Zîré dè gros Douwârd, Fifine-Tchantchet- 
Kèye, Douwârd di mon Colas, Torine d’au vi tchapia, Zande di 
mon l’ Cron, li Burlu d’mon l’gros Résolu. 

Les fèyes avîn’t des p'tits bonets plissis avou des rubans 
coleûr di toubac ou d’viyolète ; les pus frénguètes boutîn’t 
dèdja des cap'lines bloûüwes, brunes, vètes ou rodjausses (1). 
Les crapôds estîn’t sovint tiesse tote noûwe, les casaques èt les 
culotes lèyîn’t sovint veûy li pagna ou minme li pia tote rôse 
pa les traus qui les manmans ni savin’t sûre à r’ fé; les narènes 
avin’t sovint des tchandèles èt les tchausses n’avîn’t nén sovint 
des talons. 

Ah! Chalé da Miyin, gravé Notén, Catèrine dèl Poye, Zan- 
drine Babâche, i m’chone qui dj’vos r’vwès intrant dins l’églije 
è vos fiant des-èguignes (2)... 

Li timps passé est yut! Les cias qu’on lomeûve li Canari, 
li Couchè, li Spirou, li Trawe-pîd, li Bassi, li R’naud, li Tatchî, 
li Pèléye maquète, li Tchènu, li Flori, li Crolé, mougn’nèt l’salade 
pa les racènes. Les tcherdons, les dints d’tchéns, les pouraules 
èt les rampioûles (3) ont stofé dissus leûs tombes les djalofrines 
èt les brauwes di tchèt (4). Is sont rovis ; leûs crwès d’fonte 
pwate on nom qui l’curé, li dîmègne ricomande avou brâmint 
des-ôtes, mins ces noms-là, on n’les conait nén. Alez, vos, crwêre 
qui Monsieur Florimond Godefroid c’estot l’Chalé d’mon l’Clau 
èt qui Marie-Anne Dubarlet c'estot l’viye Mayane Djandiô! 

Audjoûrdu, les djins d’au viladje sont div'nus pus maléns, 
pus fiérs. On z-a foutu au gobieù (5) les vis casawès, les sauros 
à spalêres, les bonèts à flotchîye, les calotes à orèyes. Dji vos 
dîrè on djoû tot c’qu'on pout veûy al sôrtiye di grand’messe 
dissus l’dos èt su l’tiesse des djins d’ Vilé, Cogneléye, Bolène 
èt Mautchovelète. Les vis noms sont div'nus ossi râres qui les 
vraiyês viyès djins. C'est Simone par-ci, Yvonne par-là, René 
vêci, Raymond vêlà. Marie-Rose diète li stauve des vias, Angèle 


(1) Rougeâtres ; (2) des niches ; (3) chardons, chiendents, parelles et 
liserons ; (4) œillets et primevères ; (5) marchand de chiffons. 
3 


mod les vatches, Marthe pèle les canadas, Olga pwate li caboléye 
aus pourcias, André tchèdje l’ancène, Amour mwinne li bigau, 
Aimé è-st-al tchèroûwe. 

Et les papas èt les manmans sont binaujes ! 

On s’crèpe one miyète li français, on cause d’ach'ter on piano 
à trwès pèdales ; li dîmègne, Mamezèle Olga va à vélo, Monsieur 
Raymond a des djènès guètes, on col aler èt r'toûr èt fume des 
cigârètes. On z-è-st-al môde di Nameur, di Brussèle, di Paris! 
On z-a des noms come les bias monsieûs èt les bèlès madames 
des «feuilletons » ; on z-è-st-abiyi come les postures des grands 
magaséns d’Nameur ; on rote à p'tits pas come Madame d’au 
tchestia. Si nos vis parints r'vêrîin’t ! Is-è vwèrîn’t des bèles ! 
Hiye ! gueûye di m'vé! Mâter Dèyi, Bin-Inmé Jésus! 

Aische-en-Refail. ÉDOUARD LAURENT. 
(1875-1933) 


Quelques prénoms : Tanche = Hortense ; Mayane = Marie-Anne ; Anedjô = 
Anne-Josèphe ; Miyin = Maximilien ; Tchantchès — François; Citéye = Féli- 
cité ; Téche = Thérèse ; Mardjô et Guèche = Marie-Josèphe ; Naye = Agnès; 
Nande = Fernande ou Ferdinande; Nanîye = Mélanie; Yène = Julienne; 
Frastye — Euphrasie; Kèye =- Thérèse; Cîye = Félicie; Cizîle — Cécile ; 
Pipine = Philippine; Dôye et Dôdôye — Théodore; Fonche = Alphonse ; 
Djirone = Jérôme ; Mentiôr = Melchior ; Paye — Gaspard; Grigwès = Gré- 
goire ; Mitchi = Michel. 

(d’après M. l’abbé Marchal, curé d’Aische-en-Refail). 


Po l’Sainte-Bârbe. 


I 
Al fine piquète do djoû, quand l’ viladje si dispiète, 
On vwèt dèdjà bouter dins l’ disdû (1) des berwètes 
Les poûsleûs (2) carioteûs avou les tchafornîs (3), 
Gris nûtons dins l’ cariére ; aus fors, des blancs monnîs. 
Et quand les blos rôl'ront del falîche (4) dichuréye, 
C’è-st-one fèle di tchanson qui montrè des-uréyes ! 
Choûtez-l’, c'est l’poûre qui clatche en stornant (5) les-amias : 
Mins po nosse boune Sainte-Bârbe, ci tchant-là c’est l’ pus bia ! 


REFRAIN 


Mins audjoürdu, rovians l’ cariére 
O caryoteüs ! 


(1) Tintamarre ; (2) poudreux, poussiéreux ; (3) carioteûs, tchafornis. 


= carriers, hommes des fours ; (4) falaise ; (5) étourdir. 


Rovians l’ fosse avou ses miséres 
O nwârs-ouyeüûs ! 

Li djoû d’ Sainte-Bârbe è-st-on djoû d’ fiesse 
O tchafornis ! 

Nos frans dicausse après grand’messe 
O calonîs ! 


IT 
C’è-st-al taye (1) di chîs-cints qui l’ bène (2) è-st-arètéye, 
Les-omes di djoû, fén nwârs, sont là po li r'montéye, 
Aus-ôtes is racont'nut qu'aviès l’ fond do bougnou (3) 
Les lum'rotes ont bambi, qu'on-a sintu l’ grijou ! 
Et dins l nwâreüû, les mwins, au toürnant del ruwale, 
Vont caressî l’ boune Sainte nwâre ossi dins s’ potale ; 
Asteûre is n’ont pus peû, qu'avou zèls èle est là, 
Les pis (4) vont fér voler les gayètes à gros sclats. (Ref.) 


III 


Et l’ gamin qu'a fait l’ guêre au fôrt di Mârchov'lète 

S’i nn-a rèchu (5) vikant sins-awè yeû one grète, 

C’est qu’il avait, keûdeuwe al doblûre di s’ djilet 

One mèdaye di Sainte-Bârbe, èt cor one à s’ tchaplet ! 
T’ taleûre quand les bauchèles ataqu'ront leû cantique 
C’est li qu'irè l’ prumî s’asglignf (6) d’vant li r’lique, 

Et si l’auté del Sainte flache dizos les pots d’ fleûrs 

I n’ vaut nén l’ quârt do cia qu'i lî a fait dins s’ cœûr ! (Ref.) 


Moustier s/Sambre. CAMILLE DELVIGNE. 


Si vi Tchèstia. 
A Lucien Maréchal. 
(Sov’nance) 


— Dji v'drèsse procès-verbâl !... 
Les saquants fleûrs qui dj’a coudu su les vîs meurs ont glissî 
foû d’mes mwins ; dji mboute à tchûler dismètan (7) l 
gârde sicrîit mnom d’sus s’cârnèt. 


(1) Étage (dans la mine) ; (2) cage; (3) le fond de la mine; (4) pic; 
(5) sortir, s’en tirer ; (6) s’agenouiller. (7) pendant que. 


— Dji... 

— Ni tûte ni mûte, «un point, c’est tout !» Alez-rzè è vosse 
tchambe... 

Dj'a rabizé è l’reuwe do pont. 

— W'alez d’dja ? dist-èle moman... Vos n'avoz nin stî 
r'ciner èmon Marîye avou des galètes ?... 

Dji lî raconte li paskéye. 

— I v’s-a drèssî procès-verbâl... po des murèts ? (1) Vinoz, 
n’'l'îrans trover... 

Pa lreuwe des brèsseûs nos courans jusqu’à Salzènes èwou 
qui l’eârde dimeûre... Justumint, volla qui rid’chind pa l'pré 
Lèyane avou s’tchin, si pupe èt s’baston. 

— Monsieû Louwis! (2) 

— Ah! c'est da vos c’ gârnèmint-là, Mèrance ? Dji l’a picî 
en trin d’coude des fleûrs su les glacis. C’est disfindu pa l’réglè- 
mint. 

— Oyi mins... des murèts, monsieû Louwis, ci n’est nin des 
fleûrs. 

— Nin des fleûrs, les murèts! C’est- les fleûrs qui dj’ vwès 
l’pus voltî. Eles sintenut si bon ; gn’a pont come zèles po z-abèli 
mes vis meurs, po catchî l’intréye di mes casemakes. 

— Vos casemakes ! V’s-î wêtiz bin, m'chone-t-, a «vos» 
casemakes ! 

— Dji fais m'sièrvice, Mèrance. Les pîres èt les plantes do 
Tchèstia, gn’a nuk qu’î touche sins qui dj’ nè l’sépe. Sins m’vanter, 
dji gripe al ’copète dèl citadèle dîs côps par djoû... 

— ... come on djonnia, c’est l’vrai. Gn’a pont à vos prinde ; 
v's-èstoz célêbe, monsieû Louwis. Dji n’sos nin s’baréye qu’on 
s’'crît des pîces di tèyâte dissus vosse compte... 

— ... èt qu'on m'lome «Chope-Louwis », nèdon ?... Dj’ènn-a 
d’cure. Mi, c'est m’mèstî d’fé des procès-verbâls… 

— Dj'inme ostant fé dèle tièsse prèsséye ! 

— Chacun s’gout, Mèrance ; ça rapwate di pus, en tout cas... 
Si dyles lêreûve fé, les waraches, gn'aureûve pus nin one fleûr 
su l’Tchèstia... Eüûreûs’mint, dj'î wête. Dispeñûy li pwate di 


(1) Girofflées. 

(2) Louis Joseph fut gardien de la Citadelle de Namur de 1895 à 1927. Pen- 
sionné, il fut chargé, jusqu'à sa mort, en 1931, de guider les visiteurs dans les 
souterrains de la Médiane. 

Son activité et sa vigilance bien connues le faisaient craindre des gamins 
espiègles, mais aussi estimer de tous les amis de notre beau parc communal. 


Bôrdia jusqu’au tiène des biches, gn’a nin one viîye pire, nin 
one bowéye di fleûrs qui dji n’rimârquéye. Tant qu'aus viyès 
pires, dji les conais ; dji conais les noms des meurs, leû s’ pècheû, 
leû-z-âdje,.… 

— Leü-z-âdje ? Ci n’est nin malaujîye ; il est s’erît d’sus. 

— Oyi, mins c’qui n’est nin s’erît d’sus les meurs — èt Ça, 
Mèrance, dji wadje qui v’nè l’savoz nin — c’est qu’don Juwan 
d'Autriche, on-espagnol qui s’coûr èt s’féte tchamossenut o 
l'catédrâle, a pris l’Tchèstia d'Nameur li 24 di Julète 1377. 

— Po v'dîre li vrai, monsieû Louwis, è s’cole on n’ nos-a 
jamais d’visé d’'don Juwan. 

— Mi bin, ... sauf di s’coûr... C’est monsieû Avèrland, do 
Müséye, qui ml'a-st-apris.. Vos vèyoz d’itci l’vôye do jènîye, 
«le chemin vert» come on l’lome ? C’est pa c’grip’lote-là, wêz, 
qui don Juwan a moussf o tchèstia, avou seûrmint iût sôdârs 
à tch'vau ! 

— Les pôvès bièsses ! po z-awè l’hbalzin !... Et on n’a nin 
soné l’ban-cloke ? 

— Nonna, Mèrance !-O mwès d’Julète, i fait pèsant ; parait 
qu'les cwârneûs soktînn’t o donjon. 

— Damadje qui v’n’èstiz nin là ! Vos les-auriz choyu, nèdon ? 

— Dj'ènn-a l’idéye !... Eûreûs’mint, les-Espagnols n’ont rin 
distrû o tchèstia. Ci n’est nin come les Français, au siéje di... 
die: dijen; 

— Dijoz, monsieû Louwis... èt nosse procès ? 

— Oyi, vormint.. Nos lêrans l'afaire insi, Mèrance. L’procès 
qui vint, c'sèrè po d'bon !... Qu'est-ce qui c'est co d’ça ?... 

Li tchin bawiye; deûs gamins brokenut foù d’on bouchon 
èt bizenut èvôye. 

— Abîye, là l’Chope !... 

Is l’trossenut viès l’Sarasse. Li vi gârde s’ènonde...Parvérè-t-1 
à les racsûre ?... Nonna, volla qu'i truvièse li pont d’Salzènes. 

— Bande di vaurins ! Il ont dèl chance qui dj'dwès ièsse à 
quatre eûres èmon l’comissaire.. Ci n’est rin, dj’ les raurè ! 

Dins l’tiène, des vôyes sont-st-afroyîyes (I) ; 
On pèstèle pattavau l’Tchèstia ! 
Gn-a co des fleûrs ; èles sont flanîyes, 
A m'chonance, Louwis n’est pus là ! 
Namur. ERNEST FIVET. 


(1) Frayées, tracées. 


38 = 
Nos frans l’tchèt. 


Dji n’intère nén, sais-se mi! Dji n’sais nén mes lèçons ! 
Vins, nos-îrans d’lé Sambe, i-gn-a on nid d’masindjes 
Didins onk des tchaurnias (1) ; twè qui gripe come on sindje, 
Ti wazrès bin monter po prinde les djonnes mouchons ! 


Pwis, nos brokrans dins l’bwès, i-gn’a d’jà des caclindjes 
Et on troûve des frambaujes didins tos les bouchons, 
Les sauvadjes cèréjîs ont des frûts come des grindjes, 

Tot guirnés... (2) c’è-st-à crwêre qui les couchas skètront ! (3) 


Et nos r’vinrans llong d’ leûwe, à leûre qu’on quite li scole, 
Tot en fiant bètchî l’coq (4) avou des plats cayaus... 
— C’est damadje qu’en djouant on n’sint nin qui l’timps vole ! 


Nos deûs raupins, al gnût, rariv’nut, tos pènauds, 
Sondjant leù pére rintré, èt vèyant v’nu Pach’léye (5), 
Tos rastrindus, is vont au d’vant del dispoûs’léye (6). 


Moustier s |Sambre. GABRIELLE BERNARD. 


L’tchaplèt. 


Quand d’j'èsteüve gamin, d’j'aleûve passè totes mès vacances 
addé mes grands-parints — qui l’bon Diè eûye leûs-âmes ! 

Mi pârain, li grand Fèrdinand, come on l’lomeûve o viyadje, 
èsteüve on-ome d’abôrd on pau sètch, «distant » direûve-t-on 
è français, mais bon. Au rèsse, gn-a-t-i on pârain qui n’est nin 
bon po s’fiyou ? Mi, i m'egâteûve qui c’n’est rin dol dire; il 
aureûve falu véy ça! D’abôrd d’j’èsteûve li prumi d’ses p’tits- 
èfants ; èt puis i gn-aveüve trwès matantes, trwès djonnès 
coméres (qui par après n’s’ont jamais mâriè) qui s’mêtint avou 
li èt avou mârène. Mârène, mon Dieû! quéne bone vîye djin, 
qui roteûve tote ployîye èt qui dj'ai bin fait assoti !... 

Dji n’pleüve nin sondji à one saqwè, l’londmwin dj'è l’aveûve. 
Et vos pinsoz bin qui dins ces conditions là d’j’aveüve one binde 
di camarâdes : tos les gamins èstint todi avou mi, onk po z’alè 


(1) Charme (arbre) ; (2) tout chargés ; (3) que les rameaux casseront ; 
(4) faire des ricochets ; (5) scène désagréable; (6) époussetage, façon plai- 
sante d'appeler une tripotée. 


ld 


su m'vélo, on-aute po minè m’hbèrwète, satchi mi tchvau, djouwè 
avou tos mes cayès (1) d’Saint-Nicolès, èt ossi po paûrti (2) mes 
bobones. 

Di c’timps là — c'èsteûve avès 1900 — i gn-aveûve co pont 
ou si wêre, di patures. Minme dins les près rètourès d’ayes, on 
jujeüve qu'i faleûve cor one saquî po wêti aus vatches. C’èsteûve 
li pus sovint pârain qui fieûve li vatchî. D’j’ènn-aleûve avou li, 
vos compurdoz ; d'abôrd po djouwè avou Jako, on p'tit rossia 
tchin, si drole, pwis pacequi pârain raconteûve des bèlès fauves 
ou, quand l’timps èsteûve pus frèd, fieûve do feu avou des 
coraus (3) satchis foû des ayes, èt des... flates souwéyes (4): 
èt là d’dins on cûjeûve des parbolès (5), èpwis, enfin, pacequi 
c'èsteûve mi pârain. 

Bin sovint i gn-aveûüve one pècléye (6) d’arsouyes avou nos- 
autes : Ferdinand n’èsteûve nin tchin d’ses gayes, di ses neüû- 
jètes, di ses bobones. 

On djoû nos-èstins pus d’dîje au tchamp. Et nos minins one 
bèle arèdje tortos èchone. Dji vèyeüve bin qui pârain n’èsteûve 
nin trop contint d’nos-autes, portant i n’dijeûve rin. 

Tot d’on côp, i nos huke èt i dit: « Savoz bin, mes-êfants, 
ci qu’nos-alans fè po passè nosse timps en nos-amüsant » ? 

Pèrsonne ni rèspond. 

I satche si tchaplèt foû di s’potche. 

— Come c’est l’mwès do rôsêre, nos-alans dîre nosse tchaplèt, 
r'print-i, dji c’minc'rai èt vos rèspondroz tortos èchone. Ça 
va-t-1 ? 

Tl a bin falu dîre ayi, mais ci n’èsteûve qui dès lèpes ; au fond 
les gamins aurint volt voyi pârain au diâle èt co pus lon. 

On c’mince. Au mitan dol prumîre dîjinne, là Gusse qui dit : 
«EÆEscusoz, Ferdinand, i faut qui dj’èrvaye, mi mére mi ratind 
po côpè do bwès ». 

— Vos ploz bin nn-alè, ô m'’fis, à la bone eûre ça doz-aidi 
vosse moman. 

One miyète après, c’est Twinne qui troûve qui s’pa a dandji 
dli ossi. 

Sins rin dire, deûs ou trwès-autes s’èstint co èclipsè. 

On n’èsteûve nin co al trwèsinme dfîjinne quwi n’dimoreûve 
pus qu'nos deûs : mi camarade Dèsiré èt mi, avou pârain. 


(1) Objets ; (2) partager ; (3) branches mortes ; (4) bouses de 
vache séchées ; (5) pommes de terre cuites avec leur pelure ; (6) bande. 


— Bin, nos n’îrans nin pus lon, va, dist-i pârain, en riyant, 
deûs rèspondants c’n’èst nin assè... On-aute côp n’aminoz pus 
tos ces gamins là avou vos-autes, savoz mes-éfants. 

Et tot r’mètant s’tchaplèt è s’potche : 

— Est-ce qui vos mougnoz co bin des neûs ? (1) 

Et vlà l’truc d'à pârain po s’fè quite d’one binde d’arsouyes. 
Pèrsonne n’aveûve sit rèvoyi, di qwè plint-is s’plinde ? 

Mais aurîz sondji à ça vos-autes ? 


Ver (Custinne). GHISLAIN LEFEBVRE. 


Li pèchon èt l’pècheü. 


On pècheû des bwârds di Moûse 
Purdeûve on djoù on govion 
Qu'il âreûve mètu è s’boûse 

Sins pont d’èbaras, dist-on. 

Li pauve mivé è s’lingadje 

Li dit: « Pècheû, lais-m’ viker ! 
Wête-mi, dji n’a co pont d’adje: 
Ti m'mougn'reûves sins t’ècruker. 
Rivéns dins saquants samwinnes, 
Dj’ârè on’ miète profité 

Et dji vaurè mia les pwinnes 
Qui ti m’cûjes por twè soper. » 
— «Tot ça, dit lome, c’est des gâyes, 
Dji t’mindjrè po dinner d’mwin. » 


Mia vaut on mouchon è s mwin, 
S'apinse li spot, qu'deûs su l’âye. 


Gembloux. JEAN DE LATHUY. 


A qwè dji sondje al bardakène ! 


C'è-st-on dîmègne di fèvri, après l’dîné. Dji m’pormwinne 
o djàrdin par on bia clér solia d’djaléye. Mins à c’saison-ci, i 
bache riwè, i s’catche tot timpe padri l’citadèle èt les maujones ; 
i gn-aurè bin rade pus qu’one pitite cwane èwou qu’on poürè 
s’ richandi. 


(1) Noisettes. 

Et l'solia dischind todi; dji ma rèfudji dins l’dérin quaurti 
d’'lumiére ; asteüre, i gripe au ddilong d’mes djambes, i monte, 
i monte, c'est tot, dji n’sins pus s’doûce tchaleûr, dji frum’ 
jiye, l’airadje est div'nu tot fris’. I m’chone qui c’est l’dérin 
côp qui dj l’a vèyu, dji sos si mau è l’ombe. 

Mins m'coûr vout dèl lumiére, do solia, i m’faut montè pus 
wôt po r'trovè on-air di djôye, èt dji gripe o gurgni, dji solève 
li bardakène. Li solia lût co su les copètes des blankès rotches 
des Grands-Malades, su les tiènes dèl Frède-Bîje, di Djuronsaut, 
di Wépion ; vêlà tot-est co clér, gaiy, vikant. 

Dj'ènn-aveut plin l’tiesse, quand dj'a vèyu montè su l’ligne 
do Luxembourg li bia blanc train qui n’passe qu'on côp su 
l’'djoûrnéye, tot r'glatichant di s’bèle coleûr, ses finiesses mi 
rispitint des s’clats d’solia dins les-ouys, il aveut on-air di fiesse, 
di djôye. Il èpwarteut des djins bin lon, dins des payis qu’ dji 
n’coneus nin. I m’ chone qu’i va si lon, si lon, dandj’reû pacequi 
dj'a oyu dire : « Volà l’Malle des Indes » pa des viyès djins qui 
vikenut co avou les-eûres des trains. Dji tûse à tos les voyageürs 
ètrinnès dins s’coûse : is n’sondjenut nin à l’chance qu'is-ont. 
Voyadiji, c’est por mi on boneür. Dji les veus lîfjant leù gazète, 
ou aspouyîs su on rideau, dins one cwane, l2s-ouys à mitan clôs, 
dismètant qui leû bia train trèvautche nosse Walonîye. 

Et l’train sofèle todi è montant, lèyant padri li one blanke 
nûléye qui s’diline (1) paujêr'mint avou l’vint. Dji nè] veus 
pus qu’'ètur les bouchons, i toûne èl grande trawéye, il è-st- 
èvôye... dji sos tot anoyeüûs. Dj’èl advine cor on momint pa 
les toûrbions d’blanke ignêre (2) qui vègnenut co tènawète 
brotchî pa-d’zeûs les bleuwès cresses des bwès... èt dji paute 
avou li. Dji passe dins les bèlès campagnes, dji veus d’au lon 
tos nos p'tits viladjes, dji sos-st-à wêti pa l’finiesse do train. 

Dj'a todi yeû l’inviye do veûy do payis, do conaiche todi 
d’pus. Dji sos-st-ainsi fait, quand dj’a gripè on tiène èt qu'dal 
copète dji discoûve lon-z-èt laudje, dji sos binauje, mins ça 
m’ kèkîye, i m’ faureut alè veûy vêlà su l’ôte cresse qui s’pièd 
dins l’bruweû (3) po sawè c’qu’i gn-a padri, èt dji poûreus couru 
todi pus lon, qui dj’aureus todi one saqwè po m’ baurè l'vüwe. 
Dji pinseus dins mi-minme qui l’ci qui wête après l’boneûr nèl 
troûvrè jamais pacequ’i cache (4) après. 


(1) Se désagrège ; (2) fumée ; (3) la brume ; (4) cherche. 


Et l'train rôleut todi, dj'a continuwè l’voyadije, dj’esteus d’jà 
avaur-là dins les bwès d’St-Hubêrt, quand les clokes des veupes 
ont côpè m'bia sondje, m'ont fait sov'nu qui dj’n’esteus co qu'è 
m'eurgni èt qu’il .esteut d’abôrd timps qu’dji d’chindiche (x) : 
n’aleut-on nin pinsè qui dj’esteus tchèyu dins one astaurdjiye ? 

Lustin. JEAN MOSSERAY. 


One comission bin faite. 


« Marîye, crîye-t-èle li mére, abîye, vite mi p'tite fève, 

I m'faureut dèl pètrole, couroz-è cwêre rad’mint, 

Vos-è pudroz on lite, on lite, v’s-ètindoz bin, 

Voci les çans quwi faut èt volà one botèye. » 

Sins s’èl fé dire deûs côps l’crapôte paute ossi vite, 

Et par sogne dè rovi çu qu’èle dwèt rapwarter, 

Ele ni fait qui dè dire tot l’timps, sins-arèter : 

« Dèl pètrole, dèl pètrole, èt i m’è faut on lite ». 

Mins li martchand d’pètrole dimeûre lon è viyadie, 

Et come bin-astoumé, Marîye ni veût-èle nin 

Saqwants p'titès marayes qui d’jouwèt aus cakins ? (2) 

Et voilà tote-di-suîte avou zèles à l’ovradie. 

Et quand c’est qu'on s'amuse, qui l’timps èst vite èvôye, 

Et come on rovîye tot! Mins ça n’pout nin durer ! 

Tot d’on côp èle risondje al coûse qu’èle diveûve fé, 

Ele ramasse si botèye èt continüwe si vôye. 

Mins là qu'on’ myète pus lon Marîye si dit: «C’est drole, 

» Dji n’mi sais rapèler çu qu’i faut à m’mouman » : 

Mins en r’wêtant l’hotéye èle si dit en riyant : 

« Faut-1 qui dj'seûüye daurnisse, c’è-st-on kilo d’pètrole » 

Ele intère è botique, c'èsteut mon l’gros Douârd, 

Qui r'loyeûve sins s’presser one bote di rodjes sabots, 

« I m'faureut dèl pètrole » lî dist-èle, «on kilo». 

Et à tot d’djant, èle mèt si botèye su l’contwär. 

«On kilo, dist-1 l’gros, ti m’vas fé rire, mazète : 

» Li pétrole ça s’mèsure, mins çola ni s’pèse nin.» 

Li crapôte, sins ratinde, rèspond: « Ayi, dj'sais bin, 

» Et pusqui ça s’mèsure, vos m’è dôroz on mète. » 
Andenelle. ARMAND TOMBU. 


(1) que je descendisse. L’imparfait du subjonctif, prétentieux en français, 
s'emploie tout naturellement, en wallon ; (2) Osselets. 

Al chîje èmon l’Baron. 


Li «boüûrsia da Djauqu'mwârt », li Pouyu d’mon l’Baron n’a 
jamais si bon qui quandi pout racontè ç’paskéye-là, èt saquants 
autes. 

— Djôsèf Djauqu'mwârt aleut au catrèzime po fè ses Pauques. 
Il aleut ossi aus tchamps avou les vatches. On djoû al vespréye, 
qu'i-l’s aveut minè à l’aiwe au Payis d’ Lidje, vol-àt-i nin qui 
passe si timps à prinde li quèwe d’one di ses vatches qui bèveut 
èt à l’nukè pa l’coron au mantche dol pompe ! Quand l’vatche 
a yeû tot bèvu, èle s’a vlu r’toûrnè po z-êralè. Aye, abîye, Djau- 
qu'mwârt a v'lu s’dispétchi à disfè l’nuk, mins l’vatche, quand 
èle a sintu qu’èle esteut t’nûwe, a tinkyi on bon côp, li coron 
dol quèwe a chortè, èt l’mantche dol pompe a pètè bon-z-è 
rwèd au visadje da Djauqu'mwàrt. One ûre après, il aveut on 
boûrsia come mi pougn'au fin mitan di s'front. 

Li lend’mwin à onze eûres, vollà èvôye au catrèsime ol Grande 
Sicole avou s’boûrsia. Quand les gamins èt les crapaudes ont stî 
tortos assis, ci qui l’curè a-t-avizè po c'minci, c'est l’boûrsia, 
come di jusse. 

— Qu’avez-vous fait, Joseph ? dist-1. 

Djôsèf, qu’esteut ossi pèneû qu’on baudèt qu'a rovyi s’nom, 
ni wazeut rèsponde. Mins Firmin Brisbwè, qu'esteut padri li, 
franc come on tigneû, si dresse come on diâle-lotin : (x) 

— C'est la vâche, mossieû l’curè ! 

— Quelle vache ? dist-1 l’curé. 

— Oui, dist-i, il avait atèlé la quèwe de la vâche au manche 
de la pompe ; la vâche a hicté, la quèwe a chorté et le manche 
a risbicté !.… 

Li curè Lèféve n’a jamais tant ri qui ç’djoû-là. 

Les chîjleûs d’mon l’ Baron non pus... 

On n’danse nin su one djambe. Li Pouyu n’a r’pris alinne 
qui po saurti l’ deûzinme : 

— Quand l’Nand d’mon Henrote esteut gamin, i vèyeut volti 
les reûjins. Al saison des canadas, i gn-aveut todi des bias al 
divanture dol maujon d’mon Quentin. On bia djoû, li Nand 
a yeû l’idéye do nn-awè s’paurt sins rin d’mandè à personne. 


(1) Diablotin. 


On djûdi dol vespréye, les djins d’mon Quentin estint èvôye 
rauyi leûs canadas au Brochy, èt l’Nand l’saveut bin. 

Gn-aveut qui l’vî Quentin qui d'moreut là, èt Nand d’mon 
Henrotte èl saveut bin ossi. Aviès trwès-quatre-eüres, vollà 
arivè po maraudè les reûjins. I n’ fieut nin malauji gripè llong 
do meur, i gn-aveut qu'a mète ses pîds su les coches come su 
des chayons (x). Li Nand a coudu des reûjins plin si d’vantrin. 
Il a falu rid’tchinde, ci côp-là. Mins tot-en rid’tchindant, vollà 
qu'ol place do mète si pîd su one coche, i mèt su l’clitche di 
Puche. L’uche si douve, èt volà l’Nand arivè au fin mitan dol 
coujène avou s’choûürchîye di reüjins. 

— W-ènn-aloz ? dist-i l’vî Quentin qui dwârmeut dins s’fau- 
teuy, en s’'dispièrtant d'on plin côp. 

— Dji vins veûy quéne eûre qu'il est !... 

K f K 

— E vloz cor one ? 

— Quand l’ Nand d’'mon Henrotte esteut gamin, faleut todi 
qu'i s’apougne èt qu’i toûrsîye (2). Mins on côp, li Grand d’mon 
Cosse aveut stî pus fwârt qui li èt i l’aveut stindu su l’vôye. 
En s’rilèvant, li Nand ramasse one pîre èt l’tape après l’Grand 
qu’èl atrape al tièsse èt vole dju ossi. Li Nand d’mon Henrotte, 
en pinsant qu'i l’aveut quéqu'fiye touwè, pète aus mile diâles 
jusqu’al Breûjète. Il ? esteut à pwinne arivè qu'il ètind sonè 
à mwârt. 

— C'est ça, dist-i, djèl a bin sûr touwè... 

Il a d’moré catchi al Breûjète jusqu'’al nait. Ci n’est qui quand 
il a comincf à fè spès, qu'il a bin wazu ruv'nu à Durnal. 

Mins, come di jusse, ci n’esteut nin po l’Grand d’mon Cosse 


`A 


qu’on z-ayeut sonè à mwârt ci djoû-là. 


Durnal. A. MARCHAL. 


(1) échelons ; (2) se battre. 


À 


Nosse vi patwès, nèl rovians nin ! 


(Ballade) 


Tos costés, è scole, èl maujone, 

El vile, au viladje èt au bwès, 

Po mostrer qu'I’instruction est bone, 
On n'’ètind pus qu'eauser français. 
Portant, gn-a rin à m'’conichance 
Come nosse lingadje po dire si bin 
Totes nos pinséyes èt nos chonances. 
Nosse vi patwès, nèl rovians nin ! 


One couyonâde pout yesse bin bone 
Minme si on l’dit en iroqwès, 

Mais èle n’a jamais l’gout qu’lî done 
Li fin sé qu'î met l’namurwès. 

S’i n’est nin ritche, il a d’l’aisance, 
Des bias mots qu’on r’tint aujiy mint, 
Il a des spots, d'l'esprit à banses. 
Nosse vi patwès, nèl rovians nin 


Pitit à p'tit on l’abandone, 

Mais si on djoû i disparait, 

Avou li, n. faut nin qu’ça ètone, 

Li Walonîye ossi moûrrè. 

I faut qui nos l’zî fianche sot’nance, 
Les djonnes ostant qu’les viyès djins, 
Sins mèprijî l'lingadje di France, 
Nosse vi patwès, nèl rovians nin ! 


Envoi 
Walons, c’est tote nost-èritane, 
Qu'’estait d’ja l’cène di nos parints ; 
A nos-êfants, donans l’minme chance : 
Nosse vi patwès, nèl rovians nin ! 


Namur. Ct JOSEPH GILSON. 

Dialecte d Andenne. 


NOSSE PÉLÉMONT 


Quand nos djouwinnes, dins l’tins, co tot p'tits, aus madouyes, 
dissus l’place addé l’pont, 

nos rwêtinnes co sovint en douviant dès grands-ouy’s, 
nosse bon vi Pèlémont : 

èt nos nos rafiÿynnes dè p’lu monter su s’crèsse, 
d’îi alér fér l’luron, 

mins n'’s-êstinnes co trop flauwes po fér on parèye djèsse, 
èt i l’èsteûve si lon ! 


Mins quéqu's-anéyes pu taurd nos-avinnes dipu d’fwace, 
èt l’djèrèt dèdja bon, 

èt nos-avans gripé al copète dèl carcasse 
di nosse vi Pèlémont : 

nos-êstinnes tot fôkis èt rodjes come dès grèvèsses, 
mins d'l'air plin nos peûmons ; 

bin plantés su nos djambes nos r’çuvinnes lès carèsses 
d'on vint qu'sinteûve si bon ! 


Et mi dji d'moreûve la, ni fyant ni sine ni mine, 
maké d'èwaracion : 

veûye d’on côp tant d’viyadjes, çola vo côpe laline 
au ci qui d'meûre dins l’fond! 

m'aveus-dj jamais doté quand dj'èsteñüve al valéye, 
dissus l’place addé l’pont, 

qui gn'aveût tant d’payis, dès bwès èt dès huréyes, 
catchîs pa Pèlémont ! 


Dj'aveüs todis pinsé, asteûre djèl pous bin dire 
èt dj’ l’avoûwe sins façon, 

qui d'l’ôte dè costé d'l’aiwe çu qu'èst co bramint pire, 
dè monde c’èsteùt l'coron ! 

la qwan wêtant d’vant mi, a gauche ou bin a drwète 
dji vèyeûve dès-eûres lon ! 

‘Quine lèsson qu’'dj'aveüs pris an gripant al copète 
di nosse vi Pèlémont. 


Dj'n’irè nin jusqu'a dire qui c’è-st'one vraîye mèrvèye 
nosse bon vi Pèlémont 

èt portant a mès-ouy’s dji n’è veûs pont d’parèye 
ni di d’ lautje ni di d’lon! 

quant’ au doû solia d’mâye, i l’èst fin djène di gngnèsses, 
c'èst come di l’ôr qui fond: 

pwis a l’ariyère saison, dins lès brouwères, quine fièsse ! 
c'n’èst pu qu'on maûve gazon ! 


Co traze èt co traze côps dji l’a r'gripé dispôye, 
li tiène ou qu'fait si bon: 

èt tofère dj'a r'trové, al copète, li minme djôye 
èt lès minmes-èmôcions ! 

quand dji quitrè ç monde-ci, dj'’aurè sûr dins mès-ouy's 
po m'tote dèrine vision, 

l’payis qu'dj'a discouviè qui dj'n'èsteus qu’one arsouye, 
dèl crèsse di Pèlémont. 

21 avril 1941. A. TOMBU. 


Dialecte de Verviers. 


LU RASKIGNOU 


E l’rawe Raymond, gripant so s’hâle å pus abêye, l’aloumeü 
èsprind sès lampes. 

Ut eüûres sonèt a l’églîse Saint-R’mâke. Lu porminant, qui 
sèreût ds Dardanèles, veüreût totes lès finièsses, so lès dris, 
s’èsprinde one après l'aute èt s’taper à lädje. 

Lès ovris, racorous d’ovrèdje tot å dreût, ont dèdja fini d’soper 
èt mètèt leûs-èfants dwèrmi. On z-êtind lès fames du manèdje 
rumouwer leûs hièles èt lès èfants tchoûler tot d’hant qu'is 
n’ont nin somèy. Du timps in timps groûle lu grosse vwès don 
pére qui s’mâveüûre so lès tchoûlâs ; adon, p'tit a p'tit, tos lè 
brûts s’taihèt. 

Lu nut’ duhind påhûlemint, ca i-a fait blamant tote lu djoûr- 
nêye. On n’duvène quu l’vint d’'May, rupahi d’lès sôlantès 
odeûrs du lès clawsons èt qui fait pampî lès biyales du s’tchaude 
alène 

 Piyâne a miyâne, lu spèheür duhind so lhé dès Dardanèles 
wi-ce quu lès grands åbes tindèt leûs brès” & cîr. I-ont lair du 
nos Î ac’sègnî lès mêyes du steûles qui clignetèt come s’il su 
racôtît dès riyoterêyes FLAC 

One à one, lès finièsses hâgnèt dès tièsses. On dîreût ist à 
tèyåte, duvant qu’on n’lîve lu teûle, qwand lès loges su rimpli- 
hèt. ET 34 

Lu dďd’mêye vint d’soner a l’Grande Parwèsse. Podrî lès går- 
dènes, lès wèsins s’duvisèt tot-bas come si-avît sègne du dus- 
pièrter quéqu’onc. 

«— C’èst portant si eûre — » dist-i on vîtèheû d’mon Simo- 
niş’, tindeû èt amateûr d’oûhês, qui foumêye su pupe a l’finièsse 
d'on deûzinme estedje. 

«— Ayi ! rèspond s’wèzin, mais, s’i n’èst pus la, dj’a bin sègne 
qu'on n'l’åâye hapé! —» 

«— S'i n’èst pus là, çu n’pout èsse quu l’frèzé Colas d’å pont 
ď’al Cute. Mu gamin l’a vèyou randeler âtoû d’ci l’après-nône. 
Su dj’ènn’èsteû sûr, dju v’rèspond qu’i m’èl påyereût ! » 

Leû djâspinerêye èst côpéye d’on côp par deûs’treûs côps 
d’huflèt. ELE 

«— Vo-le-ci! C’èst lu! Vo-le-ci! suzinêye-t-on à totes lès 
finièsses — » 

Et v'la qu’tot l’monde su r'mowe po s’mète a si-âhe èt po, 
s’apôti a hoûter loûhê, lu mêsse-tchanteû, lu råskignou qui 
totes lès annêyes, ruvenéve fé s’nid ås Dardanèles, èt qui, totes 
lès bèlès sîzes du prétimps èstchantéve lu qwårtî. 

Lu deûzinme huflèdje nu s’fait nin rawårder. Ces vigreûsès 
notes prindèt hèyètemint leû volêye. Lès tûtelèdjes, sûrdis 
d’one vwès qui s’wémêye dusqu’å fond d'l’âme, su sûhèt a piède 
alène, fwérts tot c’minçant, po fini «an soûrdine » èt s’duspäde 
è brut d’lès fayes quu l’vint fait fruzi. 

C'èst dès longs houkèdijes, plins d’dusplis, plins d’feû, come 
lès parales d’on hanteû qui sèreût r’bouté èt qui tchantereût 
sès pônes. 

Adonc, c’èst-on tchapelèt, a n’nin fini, du notes sètches, 
coûtes, cwahantes, qui potchetèt so l’minme ton, come one 
longue priyire. 

Adoncpwis, tot d’on côp, sins qu'on n’s’î atinde, lu vwès 
su r’lîve, clére, clapante, djoyeüse, tapant a plin gozi dès vigreûs 
couplèts, qui finihèt par one tchahüûlerêye qui sprutche du si 

bon coûr, qu'ile vus gangnereût su v’n’avîz nin sègne du piède 
one fribote dè tchant. 

C'èst curieûs come cisse djintêye pitite bièsse a tot-fêr ru- 
mouwé noste âme ! I sont la, tot on qwärti, fames èt ames, a 
hoûter lès romances dè réskignou. Et turtos, sins l’voleûr, 
prustèt volti leûs prôpes sintumints a l’artisse. Lès djônes ames 
èt lès djônès fêyes duhèt qu'i päâreule d'amour. Hoûtez-le ! 


« Ile èst djolêye, djolêye, djolêye, mu räskignète, 
so su p'tit nid, p'tit nid, p'tit nid. 

Po qu'i seûy doûs, bin doûs, bin doûs, m’poyète, 
du mossê dj'l’a garni. » 


Covez vos oûs, p'tits oùs, p'tits oûs, calène, 
covez lès, nos p'tits oùs ! 

Dwèrmez d'’sus, d’sus, d’sus, a piède alène 
dju tchanterè dusqu à djoû ! » 


Et lès vîlès djins, zèls côprindèt l'tchant d’one aute manîre. 
Leûs iviêr avance! Leûs dj’vès blankihèt ! Leû front s’abahe 
dèdja vès l’têre, wi-ce quu leûs èfants, sins fâte, lès roûviront. 
Por zèls, lu räskignou a dès ôtès tchansons. I-èlsî dit : 


« Lès bês djoûs, lès bès djoûs, lès bès djoûs 
nn’è vont trop vite, 

mais c'èst si doûs, si doûs, si doûs 
d’aveür fait s’qwite ! 


Qwand v'dwèrmirez duzos, duzos, duzos 
duzos ’ne freûde .pîre, 

dju r’vinrè co por vos, por vos, por vos 
tchanter m'priyîre. » 


Mais doze côps vinèt d’soner a l’Manhon d’Vèye, doze côps 
londjinnemint rèpètès par lu grosse vwès d’hbasse dèl Grande 
Parwèsse. 

A r’grèt, lès finièsses su r'clapèt one a one. A r'grèt lès lumerotes 
su dustédèt tot dè long dèl rawe dusqu’à tant quu l’dièrêne 
su dècide a cligneter èt a mori. 

Djônes èt vis vont s’rupwèser po r’prinde dumainl'ov rèdje. 

Mais, tot intrant è lét, i hoûtèt co’ne fêye lu râskignou qui rèy 
pleûre èt tchante : 


«Ile èst djolêye, djolêye, djolêye, mu réskignète, 
so su p'tit nid, p'tit nid, p'tit nid. » 

« Mais, c’èst si doûs, si doûs, si doûs 
d’aveûr fait s’qwite ! » 


(Dès Rôses èt dès Spènes) JEAN WISIMUS 
1899 


Dialecte de Moustier-sur-Sambre. 


ESTÉ SAINT MAURTÉN 


Li matén a stî frisse ; il aveûve minme djal'té. 
Li brouillard cotrin-neûve sul pré, 
di ses blanquès-ècherpes raccoûrdulant les-hayes. 


Tot d’on côp, l’solia s’a mostré 
ét l’brouillard s’a disfirloqu'té. 


Dj’ a vèyu danser des warmayes 
come en plein esté ! 


Et l’seûve dispû des djoûs et des djoûs rapaujîye 

a ieû l’air di r’bouter ; 

li solia s’a r’chandi come on cœûr qui s’rèwiye ; 

li rèléye toûne à pièles aux couchas des bouchons ; 
one voléye di blancs pidjons 

passe èt r’passe dins Yair bleuwe 

èt l’grande campagne tote neuwe 

sint l’goût des tères d’avri 

chwarchîyes pa les chis 

des tchèreuwes. 


Li rèléye gote à pièles aux couchas des bouchons ; 
one voléye di pidjeons, 

tote blanque, toûne et ratoûne, 

cotoûne 

et plonque dins one pîce di frumint ; 

Des warmayes, 
come el esté, us’nu, su l’haye, 
leû viye sins leddimwin. 


Dins l’djardén dispouyi, on wèt les fleûrs rovîyes 

pa les bîjes del Tossint 

rilèver leû tièsse pèneñse èt clénciye 

come asbleuwiye 

viès l’solia qu'est r'chandi come on cœûr qui s’réwiye… 


Pôve esté qui r'chandit les cœûrs come li solia ! 

.. Pôve esté Saint-Maurtén qui fait rovî l’djaléye 
et fait r’flori queq'fiye one fleûr, par-ci par-là ! 
One warmaye, en dansant n'arrête nén pu l’anéye 
qu’on espwèr radjôni n’espètch'rè nos blancs tch'fias, 
l'huvier est là, tot près ; i n’faut nén qu'on l’roviye : 


Des pidjeons cotoûn'nu ; des bindes di sauvèrdias 
tchipèl’ nu come des fôs sul campagne richandiîye. 
Dimwin, i va fé frèd ; i va nîver, quéq'fiye ? 

N'y sondjeans nén trop rade ; audjoürd’u, i fait bia .. 


et pu d’'on cœüûr asqué pa l’vîye 
come one fleûr disdjaléye, si r'chandit au solia. 


GABRIELLE BERNARD 


F. José Maucis 


En attendant la Caravelle 


20 poèmes français en un beau volume de 100 pages sur 
Featherweigt 


— Bois de JOSEPH GILLAIN — 


10 fr. à verser au c, ch. p. 182790 de M. GILLAIN, EUGÈNE 
à Châtelet. 

Dialecte de Perwez. 


NOYÉ D’RÉPROUVÉ 


— « Moncia d’ignorants qui v’s-èstoz! A t'on jamais idéye 
d’one parèye bièst’rîye ! Disdjaler-on’-ome dizos l’bûse ! Mins, 
mès êfants, c’èst l’achèver qu’vos fyoz la ! » 

. Les rabrouwés s’taij'-nu, tot bacolas. Nén onk ni mouftéye. 
Quand l’méd’cén vos-arinne, c’èst come li notaire. Faut s’taire, 
dîre amèn èt pinser à li minme : il a raison ; c’èst mi qu’'èst bièsse. 

— « Quand èt comint l’avoz trové ? » — d’ mande li méd’cén 
en tirant s’calote a pwèls qu'i tape avou s’palatine sur-one 
tchiyère. 

— «Et bén, vola, docteur », rèspond Colas dè tchôdroni qu’èst 
co l’pus dénizé dèl pèkéye, «a sèt eûres on acourt nos dîre qui 
l’gamin dèl marchau, qu’aleûve cwaire si cougnou d’ lé s’ ma- 
tante a li scole, a trové on’-ome sitindu astoc dèl « quartier ». 
«Nos abritchans èt qui trovans-n’ ? li R’naud stauré, rwèt come 
on baston, èdjalé mwârt. Quéne nait ! godome, qué noyé! dj'a 
mès deûs pompes sikètéyes, mi cok a ses pindants crèvaudés a 
song, mes cabus... » — 

— «Fous mwè la paix avou tès cabus ! dispeûy quand l’avoz 
raminné vaici ? » — 

— «A pwinne on. quart d’eûre ; li timps d’couru vos cwaire 
èt vos d’ariver jus’qu’a ci» — 

Et Colas n’ s’arète pus. Il èsplique, il èsplique. I raconte, a 
s’ façon, comint on a èrtchi li R’naud jus’qu'amon l’Cani, qu’on 
li a ramouyi sès lèpes avou dè france, qu'on li a kékî les bodènes 
avou one fortchète, qu’on li a soflé dèl fumère di toubak é s’nez, 
«rén n’î a fait», dis’t’ i, «bèle preûve qui li R’naud avot d'ja 
sèré l’cu d’ peûy’ longtins ». 

Li méd’cén n’èl choûte pus. Il a r’ trossé sès mantches èt s’a 
adjèni d’lé l’èdjalé. 

I li sint s’ pôce, li drouve on’-oûy èt pousse avou s’dwèt su 
l’paupau. Adon i li disbotnéye si tch’mîje èt, waire nâreû, apla- 
que sit? orèye conte one pouyoûwe fôrçale 

I choûte, qui ça n’è finit nén. Tot d’on côp, i si r'lève et, tot 
frotant s’massale avou l’ drap d’ mwin : «li R’naud vike co», 
dis’t’i «abîy’ one grosse couvèrte èt one civère èt qu'on l’pwate 

a l’brèssène ». Po l’civère, ça va tot seu ; mins po l’ couverte i 
faut martchander avou Batisse li botchi. « Téns, v'la l’couvèrte 
di li tch’vau », dis’t’i au Furèt, « mins dis qu’on m'’èl rilâve avant 
d’èl rapwarter ». 

Li convwès s’mèt en route. On dirot-on’-ètermint, on vrai, 
on’-ètermint ou on-a s’plaiji. C’est co lès pwarteûs lès pus sé- 
rieus. 

Li méd’cén, tot seu, drouve li marche, lès moins padri s’dos. 
L’èdjalé, èfaudlé dins s’couvèrte di bièsse, èst cobèzaci come on 
pourcia-sur-one siclite. On ikèt par ci, on ziktadje par la. Padri 
on rit: «Ça l’ dispiètrè ! » 


*k 
* pa 


On arive a l’brèssène. Li R’naud èst dismoussi come on vièr. 
On l’tchouke dins-r-one vîye crépe di bwès qui dâme astoc d’on 
bancau èt on l’rascouve di drauche. I n’a pus qui s’tièsse èt on 
brès fou ; one tièsse di Bon Diè d’pitié, on brès d’gamin, dèséfré, 
sètch come li spéye. 

Po l'momint, faut ratinde. Si c’èst po s’ragrawi, n-arè por-one 
apéye. Li méd’cén fait sès r’comandâcions : « dj’vas fé saquants 
visites. Qui tot l’monde bague. One cope di vos-ôtes po l'vèyi, 
c'èst tant qu'i faut ». Al place d’one cope, c’èst-st-one cope di 
doZinnes qui mont’-nu l’garde. On a cayi lès éfants a luche. Lès 
fèmes vin’-nu lès remplacer èt pus d’one qui sèreûve sit’uche 
au vèra en vèyant li R’naud ariver d’au lon prind asteûre dès 
p'tiis-airs di Vèronique : « Pôve vi R’naud tot l’minme ! Quéne 
pitié d’èl veûy arindji come ça ! » 

Lès-omes, zèls, sont pus filosofes d’vant l’maleür. C’èst-s-t- 
a qui vantrè lès vèrtus èt lès qualités d’l’èdjalé : « Enn’-a t'i 
bèvu dè pèkèt dins s’vikairîye ! a fé tourner on molén.» — 
— «Il a s’ti spani avou on sorè |! » crîiye li Pouyu. On rit. 

On raconte su l’compte dèl vi gueu dès-istwères a n’è pus fini. 
I n-a dès fwârt gaiyes ; dès cènes qu’èl sont mwinsse. I n-a ossi 
dès trisses, dès abôminâb'mint trisses, dès paskèyes à v’ fé 
braire s’on lès lirot dins-r-on lîve. On rit co pus fwârt. 

Li méd’cén rinture en plin-aria I tire one tièsse come on pour- 
cia a tchèrète : « Alez tat’ler a luche, tas d'mwè-’lèvés qui v’s- 
èstoz ! » On s’tait ; l'èst quèstion. 

Li R’naud n’a nén boudji, Seûl’mint, a rawaiti d’pus près, on 
trèveut one tène vapeür, come on brouyârd qui trèzine dizeu 
P drauche. 

:« Li drauche brèsse ! Li R’naud èst chapé ! » On dis’du d’tos 
lès diâles fait tronner l’brèssène. Cris d’djôye èt d’trionfe, cris 
d’soladj'mint ossi. On zoupèle, on potche, on tripèle. On s’gou- 
gne, on s’coboure po mia veûy li rèsucité. 

Li méd’cén èst soriyant. « I r’vént di d’lon ! Dère coyène ! » 
I s’acroput d’lé l’crèpe, risint l’pôce èt tape su l’maquète dèl vi 
rôleu dès p'titès clatch” d'amitié ou i boute si contint’mint èt 
s’grand cœûr. 

«Ah ! asteûre i li faurè on lét, on tilia a sès pîds èt, po quand 

s’'dispiètrè, one fèle gote avou dè tchôd cafè. Qui èst-ce qu’èl 
voût ? » 

Pèrsonne ni rèspond. « Alons ! » crîye t’i en s’ristanpant, «qui 
èst-ce qu’èl prind ? » 

« Mi ! » rèspond one pitite vwès. 

Li méd’cén si r’toûne, mins si r’satche tossi rate, moya d’éwe- 
râcion. 

Tot l'monde a foutu l’camp Pus pèrsonne amon Stiène. 

I n’dimeûre qui l’vîye Ionôr d'au Vévi, ragroumîye dins 
s’nwère chabraque, racây’téye dilé Puche. 

En trwès-ascauchîyes, li méd’cén èst d’lé lèye. — «Ti ni 
pinses nén, fèye ; ti n’as qu'one place, ti n'as qu'on lét èt t’ès 
pôve al rawète » Et, tot s’clénçant a s’t orèye : « Adon, sés-se 
bén qui t’vas r’çure è t’maujone ? As-se rovi ? » 

Li vîye djint r'lève li tièsse èt, d’on vwès tronnante qu'èla 
vourot rinde ferme : « Dj’a rovi» dis-t’èle. 


* 
* * 


Y n’faut nén discuter avou Yonôr. D’peûy li mwârt di s’ga- 
min, li fème n’èst pus fwârt atauchâbe. V’lu li fé ètinde raison, 
c'est po s’diburtiner. 

«Après tot », pinse li méd’cén, «i n’sèrè nén mau d’lé léye ». 
Dji t’erwès qu’ n’î sèrè nén mau ! Faurot veûy nost-ome, one 
eûre après, stindu dins l’lét dè l’vîye djint, rilavé, lès tch’vias 
discomèlés, li baube pignîye. C’est-st-au mwin on crètyin come 
on’-ôte asteûre. Çà, on n’pout nén dire qu'il èst bén riv'nant, 
mins on n-n’a rabrèssi dès moins ragostants qu’li. 

- Li doûce tchaleûr dèl place li a rindu dès coleûrs èt 1 ronfèle 
si paujèrmint qui Yonôr, tot è fyant s’tripot, a peû d'èl dis- 
pièrter. 


G 

Lès eûres pass’-nu. Li R’naud dâme todi. Portant a l’étinde 
èm'ler, ont sint qu’ l’eûre dèl rèvèy aproche. | 

Li vîye ôrlodje prominne si barlokadje dins s’minâbe caisse 
di tchinne tote vièrmoloûwe. 

Wèspiyant su s’hbrokète, li canari tchante come on’-asoti, 
djalous dèl cokmwär qui chufèle dissu l’bûse. 

One ragostante inéye di tchôd cafè monte dèl ramponau ou 
Yonôr vüde laiwe bolante, en toûrnant, a p'tits gourdjons. 

Dè côp li R’naud s’ dispiète. I baûye èt, clign'tant sès oûys, 
rawaite li boyéye di sauvadje pilé qui sètchi au soumi. 

Avou l’vîiye dè cwârp, sès idéyes si raclérich’-nu. « Ou sos- 
dje ? » si d'mande ti. 

Dè sinte si tièsse rècwètéye jus’qu’aus-orèyes dins l’cossén, 
si baube carèssiye pa l’mwèlton dèl lénçou, ses ouchas a crèsses 
forant leus potes dins l’tiène mat’las d’wariches, ça li chone si 
novia, si èwarant, qu'il è d’meûre amaké d’saizine. 

Comint vouriz ? Si mannète carcasse n’a jamais connu po si 
r’pwazer qui l'foûr dès cinas, li strin dès mouwéyes, li dègne des 
baurs ou l’crouweu d’on rèche di claves. 

«Ou sos-dje ? » Po l'soyu, i r'lève li tiesse èt skèwaite autou 
d'li. Yonôr passe li cafè. Ele a l’dos toûrné. Portant li R’naud 
èl riconèt. Il a rate fait di r'mète li p'tite bodale avou s’rèzau 
qu'èfaudléye one tièsse blanke come li nîve, si nèt sèdri d’blouwe 
twèle aus blankès loyètes èt sès djènes chabots, dès nozés cha- 
bots d’Diest qui li rapwate li maurlî a chaque londi d’'Paûques. 

L’oùy dèl vi gueû lache li djint po waiti lès bidons. Ça l’rad- 
jonnit d’quarante ans. I r'trove li maujone come i l’a conu dins 
l’timps. C’èst todi l’lét a gourdine ou il èst stauré po l’momint ; 
c'èst todi l’minme oumâdje da Notrè-Dame qui sorit d’zeu 
l’'djivau ; c’èst todi minme cimaudje avou s’bwèsse a pwin èt 
l’cassète qui rontit sur-on d’zos d’tasse ; c’èst todi... On frum'jon 
li court tot llong di s’crène, si cœûr si strind come dins-r-on 
vèrén. La, su l’drèsse, dins s’globe di vère, Sint-Maurtén li fait 
deus dwèts, deus longs dwèts di r’proche come vola quarante 
ans ou, on dimègne dè timps d’vèpes, il avot-abroké dins l’mau- 
jone da Yonôr po l’voler. Et one infernâle paskéye di piyadje 
li passe divant lès oûys : on carau qui vole è bokèts, li spaugne- 
caurs dèl gamin spiyi su l’pav’mint, li cofe fwarci avou l’grawîye, 
totes lès r'liques dèl vîye fème spaudouwes pa-t’t-avi-pa- 
t’'t-avau, i rwèt tot ça come i si rwèt d’vant l’juge a Nivèle, 


come il ètind co l’eréye vwès da Yonôr qui suplîye : « Pardonez- 
li, Monsieu l’juge, ci n’est qu’on-èfant èt on cati a l’rawète. 
Fyoz li grâce come dji li pardone en mèmwère di m’pôve èfant 
qu'arot l’minme âdje qui li si l'Bon Diè m’l’avuche lèyi ». 

I si r'trove grâci, mins tchèssi di s’viladje, rauj'nant dans 
lès pisintes èt lès chavéyes dèl roman payis, pwartchi audjourdu, 
pwarteu au satch dimwin, maneûve aus briques di laprès, 
cotchessi vaici, aurgouwé vaila, sins one amitié au monde. I 
finit chineu, bribant one tartine, volant on pwin, mwai tchén 
qui grûle dizos l’baston. Et i r’fait en pinsèye li dairène tape di 
s’t afreûse vîiye di ch’minau, si voyadje d’ayîr, à l’nîve dins dès 
solés qui bauy’-nu, a lbîje dins dès loques cotrawéyes, po-z- 
ariver a l’nwèreû dins l’coû dèl cinse dèl tchèstia di P’tit-Leez, 
I n’sét pus âye. I a l’paumagne. 

Dèl cujène lî ariv'-nu dès provocantès inèyes di fristoûye : 
odeûr tchôde di bûre bruni, di rosti qui frîje dins les ue di 
crauche cabolante dissu l’fè. 

I clape si nez a l’fignèsse. Sès oûys blak’-nu come les cias dèl 
lèp qui l’fwin tanisse. Su lès tauves, c’èst-st-on’-èmèrviyant co- 
mèlion d’aprèsses po l’sopé d’Noyé : dès brotchèts longs come 
li brès èrtchant su leus crènes dès caurtis d’citron, avou dè pair- 
zén plin leus gueûyes ; dès djigues d’agna sûnant leu séve d’zos 
l’coutia qui trintchîye ; dès rèkokéyès dînes qu’on-astoke su dès 
longs plats di stin avous dès baurîres di marons pètés. 

Dizeu l’bûse, su dès clôyes di frinne, si r’chandich’-nu dès 
rilèyes di gozaus, di barbanwèses, di doréyes, di p'tits mèyèts, 
a fé ronti l’ lampau dèl pus glos dès r’nakeûs. 

Li R'naud, amaké d’éwarâcion, mougne li fricot dès-oûys. 
— « Què fais-se la, don, fénèyant ? Vous-se foute li camp èt pus 
rate qui ça ! » On côp di scorîye li rapèle qui l'fricasséye sèrè 
co po l’s-ôtes audjourdu. 

Pantichant, trinnant l’pate, i prind l’vôye di Perwez. Tot 
l’monde dâme quand il î arive. Li stwèli d'Noyé a alumé jus- 
qu’a s’dairène lantiène. Li nwère bîje sofèle. I djale a pîre finte. 

Vos lla dins l’cou dèl règence. I vout poussi l’baurîre di li 
scole ou il a v’nu dârmu tant dès cops. Li tchinne èst mètoûwe. 
Il a on toûbion èt i s’achît su l’pîre... 


Si minâbe istwère s’arète la, ou putôt èle s'achève dins l’pau- 


tén da Yonôûr. 

-x Asteûré i trèveût one partiye dèl vèrité : «dj’avos si frwèd »; 
pinse t'i; «èt si fwin ossi ».“ | ; 

Il èst deus-eûres Lès clokes di Noyé son’-nu lès vèpes a plinne 
voléye. Li solia, qui dârmeûve dri-r-one grosse nulèye, si rèvèye 
dè côp èt pousse si blanke bole inte lès p’lopes dèl vi tchèstia. 
Lès sapéns dèl vévi alum’-nu leus payètes di nîve qui blénk’-nu 
come dès pièles. Dins lès rôzis, lès spitantès masindjes èt les 
rontias sins nisse :djipèl-nu come dès-asotis en tchîplant leu 


_djôye. ; 


= Li R’naud si sint tot r’guèdé, One mwin su li sponte, i solève 
li rin èt skèrwaite 
. Mins què vwès ti la ? Su l’tièstère, astoc di li, on bia cou- 
gnou èl guigne di sès trwès plaquètes di pîre èt d’sès corintines 
pikéyes al vénvol dins l’crosse qui sint bon l’canèle. 

Au pid dè lét, li vîye fème li sorit come a s’t èfant. 

Sèrot-i possibe ! I chone au r’manant qu’i fait on sondje sins 
non, qui l’clarté d’on novia djou si lève tot d’on côp su s’vîye 
di rèprouvé. 

Di ses oûys qui n’ont jamais brait dès grossès gotes spit’-nu, 
ses prumunès lârmes, dès lârmes capâbes di candjî l’vîye d'on’ 
ome, des lârmes di rèdemp'cion. 


L. HENRARD. 


Le dialecte de Perwez, comme celui de Jodoigne, se rapproche beau- 
coup du namurois. 
Il s’en différencie par la fréquence de la muette e qui remplace : 
a) à l’atone et à la tonique ? et u namurois : 
Exemples : uche (namurois) = eche. 
plaïiji (namurois) = plaije ` 
-© djudi (namurois) = djede. 
. 5) Le e ouvert de certains mots namurois : 
` Exemples : bodène (namurois) = bodene 
brèssène (namurois) = brèssene. 
` c) Le e fermé de certains mots : 
Exemple : quéne (namurois) = quene. 


La lecture du dialecte perwézien est malaisée pour un non-initié . 


OM 


Aussi consentons-nous, à regret cependant, à sacrifier notre e muet et 
à le rendre par le son namurois correspondant. 


bacolas = penaud `- 
arinner = adresser la parole à quel- 


qu. ‘un en | ‘abordant — parce 
f | 


pher. ï E 
palatine = col en fourrure. 
èrtchi = traîner, porter. : 
paupau = pupille de l'œil. 
fôrçale = sternum, poitrine. 
siclite = traîneau du cultivateur. 
bancau = chantier. 
drauche = drêche. roi f 
dèséfré = amaigri. 


spéye = traverse d'échelle de cha-,: 


riot. 
apéye = laps de temps. 
aria = vacarme. 
ragroumîye = affaissée. 
racay’tèye = blottie. 
atauchâbe = abordable. 
s’diburtiner = se quereller. 
em ler: = toussoter. ,  . 
sauvadje pilé = serpolet. 
rècwètéye = emmitouflée. 
wariches = crin végétal. 
gourdine = rideau. 


Spaugne-caufs ! = lihre. 


cimaudje = planche ou buffet ru- 
dimentaire. 
ronti = se ratatiner., tr 


i 


cati = pupille. 


| rauj'mer = flâner. 


frîji = (Onom), frire: 
taniser = importuner.. . 
barbanwèse = tarte circulaire con- 
tenant de la purée de pommes ou 
‘d’autres fruits, recouverte de pâte 
disposée en croisillons. 


¡gozat = tarte circulaire : couverte 


contenant de la purée de pommes. 

gozète = chausson, tarte. demi-cir- 
culaire et couverte contenant de 
la purée ‘de pommes ou g autres 
fruits. ; 

p'tits mèyèts = friandises. 

fé ronti lampau, ee fé djairi = 
convoiter. 


1 cou dèl règence = AR de 


la maison communale. Reminis- 

cense dù’ régime hollandais. 
pautén = le lit. | 
r’manant = roturier. 


ENCOURAGEZ, LES, AUTEURS WALLONS. 


— EN ACHETANT LEURS LIVRES. — 


Le choix d’un cadeau est‘ parfois embarrassant. fi! 


ra 


Un beau livre wallon est toujours bien accueilli. 


ELS e D 


aiani 


4 


== "676 a" 


Dialecte du Centre. 


EL FOVE DOU VINT MAU TOURNÉ 


El vint qui dormoût dins ’ne crabote, 
S'a rinvèyi tout fin matin. 

Dèdjà, dju l’intinds 

Qui chuñflote 

In air dè djîle au long dou tch’min. 


C’est l’vint, disti l’mouchon 
Skeujant ses pleumes. 

C’est 1 vint, 

Li rèpète el buchon ; 

C’est l’vint, 

Qui s’èliéve au preume ! 


I s'in va ses deûx mins dins ses poches, 
Ene pipe dè tère intrè ses dints, 

Ene vièye casquète 

Mise su l’kinkin, 

A cuscupète 

Dessus s’caboche. 

C’est l’vint qui nos arive dè coche. 


Tout passant 

Ene grosse wèsse insnoufyée, 

À pris n’néz pou in pun d’bèle fleûr, 
Et l’inradjéye 

Tout s’innondant 

Vos l’a stèflè d’in fin bon cœûr, 

In bourdonnant. 


No cous’, come ène vrée soupe au lét, 
Qui dèsborde woûr d’ène calôdeüse ; 
In volant ravoû l’marôdeuse 

Pou m’maxôder, 

Est monté tout noir dè colére ! 


ES a ES Aam PPS ET 9 


Sans d'mander consèye à s’mamére, 
I keurt brike-broke, 

Arloche ène vièye soke 

Qui croke ! 

Et par après 

Dèvins les prés, 

Saboule 

In pouplî qui triboule, 

A l’valée dou remblè. 

I s’ataque al bwéye d’ène coumére, 
I disfèrlope tous les pagnas, 

Et dèscoupe des milyons d’lanniéres, 
Sans nu cisète dèvins les draps. 


Maugré tout, 

El wèsse pus malène, 

Sa muchî dins l’trô d’ène mutiène ; 
Pindant quèl foû 

Achèvoût 

Ses ferdènes. 


I mastine el co dou cloki, 

Mais l’vî colô, au lieu d’boudjî 

Rit tout plin s’vinte. 

Si bî-n qué no sot vint s’tourminte ! 
Eyè vèl-là qui gueûle, 

Vèl-là qui heûle 

Et qui beûle, 

Come in inradji. 


El wèsse, 

Woûr dou trô d’fwan, 

Vî-nt d’passer s’tièsse, 

In s’tènant d’erèsse, 

Ele l’ya fér ’ne bèlè clignète 

In l’arwétant. 

Eyè l’vint ramassant s’casquète, 
A r’chufloté ses ariètes. 

Et par après tout à s’pus bèle, 
A colé d’su sès deux machèles, 
El pus gros des bètches à pinchètes ! 


* 
ES * 


D’aucuns vont dire què c’est des contes, 
| Què c’est co ’ne fôve què dju raconte ! 
Pourtant branmint des djins mariès, 
In m'lijant intindront leu nistè ! 
ERNEST HAUCOTTE. 


| LEXIQUE : 
(| Crabote : trou dans un mur. 
Au preume : seulement. - 
i A cuscupète : sur le dessus. 
|| El vint soufèle dè coche : de l'Est. 
| Wèsse : guêpe. 
Insnoufyée : étourdie. 
S’innondant : s'exaltant. 
Stèflè : piqué ; mordu. 
Saboule : malmène. 
Triboule : dégringole. 
Desferlope : déchire. 
Mutiène : taupinière. 
Fèrdène : fredaine. 
| Mastine : menace. 
Fwan : taupe. 
À Machèles : joues. 
Nistè : histoire, dans le sens : vérité sur quelqu'un. 

Dialecte de Châtelet .. 


DÈDÈ 


(Extrait) 


El mame da Dèdè s’irtape tout doûç mint, come ène bèle 
fleûr qu’a stî aflachîye èt qui s’irdrèsse après ’ne nuwèye d’orâdje. 
Ele sourît quand on lyi certifiye qui l’ mârmot lyi r’chène 
come deûs goutes d’eûwe. ; 
Ele èst riyaute, èyèt sès îs r'lûj’nut t’ossi bias qu’ lès céns 
di s? grand gamin qu’èst-achf d’lé I’ bêrce di s’ dérin. 

.Dèdè n’. comprind nén grand chôse aux-è couyonâdes dE 
p grand Victôr tape dins l’ place a l’ rachènéye. 

Si sès purnèles ratch’nut dès spites di solia, c’ n’èst nén pas- 
qui s’ grand-pére vént di r’'loper s’ wityir-me potéye di tchès- 
sau, èyèt qui comince a bèguyî. 

S'il a du pléji ç n’èst nén ToN 1 wèt s’ pètit cousin 1. 
tûter a catchète au vère di > pa. 

: Qwè c’ qui ça pa: lyi fé si l’ cousène Mârîye mèt trwès bou- 
kès ď’ suke dins s’ jate di cafeu ? 

Qwè Ç’ qui ça pout lyi fé, qu’ène aute s’è voûye di n’ nén awè 
stitchi ’ne cârte di visite dins l'eadeat, come èl feume du bou- 
lèdji ? 

Çu qu’ Dèdè wéte, avou bouneür, c’èst l’visâdje di s'pitit 
frére, avou s’ tièsse longûwe, èst dès tchfias tout nwârs. 

Çu qu’asatche si r’gârd ètou, c’èst lès p’titès pougn's sèréyes, 
t'ossi têres qui d’èl pausse. 

C’èst pus fwârt qui li di n’ nén fé wossî l’ bêrce. 

In’ pout s’èspétchf di stinde ène mwain, èyèt d’carèssi, avou 
l dibout d’ sès dwègts, lèdjir'mint, pou n’ nén l’rèvèyi, lès mas- 
sales bén rimplîyes du djon-ne dwârmâr 


Dèdè èst-aux anjes, èt çoula, dispûs quatre eûres, dispûs 
qu’ mârène Julia lyi a chuch’lotè ène sakwè a s’n-orâye Ene 
sakwè qui fét rambouchî s’ cœûr, come èl pilo d'amon Djènârd. 

I va yèsse pârain !! 

Pou d’bon.. 

C’èst-a weie s’il âreut ôzu rêver a l’yèsse a l’tchandèle. 

El tchot n’é pout pus d’ sondjf a tant dès afères Es’ tièsse 
divént pèsante ; èle racaboût t’ossi fwârt qu’èl cok’mwâr d’eûwe 
qu'èl matante Julia vént d’assatcht du feu. 


Dodo ! Dèdè ! Coucoûù ! 
Dèdè roubliy’reut-i l’eûre d’aler coûtcht ? 


Coucoû ! Dèdè! Dodo! 
C’èst bén l premî côp qu'Dèdè n’choûte nén l’ tchanson du 
vi coucou. 


Dodo ! Coucoû ! 

Tous lès djoûs a l’ min-me eûre, i vént wit’ côps passer s’ tièsse 
pa l’ bawète. 

Mins l’èfant n’ètind nén ; èl brès qu'il aveut stindu viè lès 
p'titès pougn's, vént d’ rider tout doûc’mint su l’ bôrd d’èl 
bêrce, èyèt quate dwègts s’acrotch’nut, come s’is-èstt anoyeüs 
di n’ plu d’meurer pus longtimps 

Lès îs du gamin picot’nut, i n’ètind pus rén. 

I vént d’ s’èdôrmu. 


Oyi, papa Zîrè, pou vo colau, èl mârtchand d’sâbe èst passè 
a l’ min-me eûre qu’a l’abitude. 

Lès grâwes du mésse dès dwârmärs l'ont apissi pou l’èpwârter 
dins-n-in bia payis ou laute. 

N’èl rèvèyèz nén, papa Zîrè, èrsatchè vo mwain dju di s’ 
tièsse. 

En’ coum'lèz nén lès idéyes di vo gamin 

Lèyèz-l’ rèver... 

Léyéz-lyi achèver sès bouneürs. 

Souv'nèz-vous, come vos avèz ri, ayir quand i vos a spliqui 
çu qu'il aveut rèvè l’ gnût di d’vant. 

In tchôr tout dorè, satchi pa quate pitis tch’vaus pom'lès, 
lès min-mes qu'il aveut vèyu au cirque... èyèt l’ cochér qui 
r’chèneut a s’ pitit frére... èyèt co... èyèt co... Avou vo feume, 
c'èst djiper qu’vos fèyèz quand Dèdè raconte sès rèves, avou 
dès djèsses d'avocat. 

Non, Zîrè, vos n’ vos brouyèz nén, vos avèz bén compris çu 
qu’ Dèdè vént d’ ramadji en dwârmant. 

— Pârain !! 

En riyant, vos rwétèz vo feume èyèt l’ matante Julia. 

Tous lès trwès vos advinèz c’ qui s’ passe dins l’tièsse du p'tit 
Dèdè... 
I rève... 


Oyi, c’èst bén ça, pou Dèdè l’ grand djoû èst-arivè. 
… Pour li |’ calendrier rastaudje bén di quénze djoûs. 

Lès museures ni sont nén co prîÎjes, èt pourtant il èst dins 
s’ noù costume. 

El solia lût pa in bia dimègne. 

On triboule… 

Il èst-a l’èglîje ; tout P’ vilâdje s’a donné l’ mwain pou v'nu 
wéti l’ pârain passer. 

Gna ’ne sakwè qui tracasse Dèdè, il a roubliyi |’ nom di s’ 
fiyou... I n’ si rapèle nén qu’on lyi eûche dit. 


— Avéz vèyu l’ parain ? 

— Qu'il èst djoli, n’do ? 

Dèdè n’ètind qu’ dès complimints autoû d’li ; i lyi chène qu'il 
a crèchu d'in mète. 


— Cense, pârain ! ! ! 

Dèdè n’ sét nén co s’i tap’reut quate ou bén wit’ censes au côp. 

— Plate boûsse ! Plate boûsse ! 

Dèdè èst chokè d’ lès ètinde- Heu ! ! criyi « Plate boûsse » a 
li... Li... qu’a dès censes plin sès potches 

Pou bén lyeû moustrer, Dèdè vént d’ taper ’ne pougnîye padri 
li. 

T'ossi råde, c’èst-a s’ toûr a z-awè du pléji; is s daur'nut 
tèrtous su lès censes, is s’ coutroûy’nut dins lès poûssières. 


— Cense pârain !!! 

Il èst bén dècidè a fè péyi lès céns qui lyi ont toudis cachi 
ârnauje. 

Dèdè a bén yeû sogn’ di mète sès mastokes a flotche di costé. 

Djusqu’a c’t-eûre, gna qu’ Gustave Pènéye qu'è nn’aura 
yènne, na! 


— Cense pârain !!! 
Dèdè tape dès censes. 


— Plate boûsse ! Plate boûsse ! 


F 

| 
: Roudje come in korâl, i tape co dès censes. : 
El bind’léye grochit, èyèt Dèdè tape... tape... toudis.. a 
P rachènéye... come lès couyonâdes du grand Victôr. 
Gna ‘ne boune tchaude qui l’convoye di parints èt d’ vijins 
ont r’passè l’ pîre di Puch. 
| Dissu l’ bèle tâbe, au mitan dès noûvès brâyes èt dès pichaus, 
deûs-trwès oranjes vijèn’nut avou ’ne lîve di rojins. 
El mame da Dèdè baûye, scrandîye d’awè fwârci a d’viser. 
Matante Julia bèrdèle d’awè co ostant d' bidons a r'lâver. 
Zîrè qui rintère d’awè stî sèré lès volèts, prétind qu’ gn Âra. 
d’ l’orâdje ès’ gnût-ci 
Dins lér, in côp d’alumwèr vént d'’iskèter l’ grand stwèlf. 


Louis LECOMTE 


Dialecte de Mons 


| | EL DERNIER BOUQUÉT 
| Sonnét d’Toussaint à grand’ mère. ; 


|  Toutt passées j’conserf” là d’dins lîfe enn? touf? dé fleurs ; 

| Es’ n’ést nié dés souv’nis d’amourette oubé d’fiète, 

Non, quand j’.lés r’gaërd, d’vant mi j'ervois el’ bonn’ viell’ 

| [tiète- 
: Dé no grand’mère Pauline, el” grand’mère souff? douleurs. 


Lés fleurs ell’ lés z'’ainmoit comme elle ainmoit lés biètes, 
Ei’ in ch’tant dés miselains à lés piérots voleurs, 

Au gardin l’d’'avoit soin comm’ dés ptitès fiièttes, 

E? ell sé faisoit n’joie d’leux sinteurs, d’leux couleurs. 


C st’ ainsi qu’ quand ell’ ést morte, apré l’ coix, l’iau bénite,. 
. L'idée m'a v'nu d’ cueüûier quéequ’s meuréts, quéequ's zâittes, 
Et d’lée ell’ d’dins verr’ d’iau j'ai mis s’ dernier bouquét. 


Et pindant qu’nos l’ véyions sés p'tit’ z'amiss, inssembe, | 
T'arois dit qué grand’mère, à l’ lumerott’ d'el viell’ lampe, 
A s’fieu f’soit co risette in f’sant s’ dernier niquét 


CHARLES DAUSIAS 
Roïal du Ropieur. 

Dialecte de Durnal. 


LI GATE D'OR ET L’'INOCINT 


Qui èst-ce qui n’a nin oyu raconté l’ fameûse pasquéye des 
sakant djonnes-omes di Durnal qu’avint vlu alè cwé l’Gate d’Or 
au Trau Colè, volà nonante ans di d’ci ? (1) C’èst-st-one quinte 
qui tot monde coneut. Ayi, mès-êfants, les trwès Henrotte, 
èt co-r-on-aute, avou l’Grimancyin di Senenne, ont moussi o 
Trau Colè po sayi d’atrapè l’Gate d’Or. Mins s’voz savîz c’ qu’is- 
4 ont vèyu, o Trau dès Nûtons ! Vosse song r’toûn’reut, èt dins 
vos deugts v’z-aurîz dès crampes ! 

Lès fous m'vé ! Ci qu'is n'savint nin, parè, c’èst qu’gn-aveut 
lontins, lontins, qu’èle n’î èsteut pus, o Trau Colë, li Gate d'Or !... 


* 

Li vî Djauqu’mwârt èlzî aveut racontè, à cès bardouchis-là 
qui l’Gate d’Or sayeut tos l’z-ans, ètur lès deûs quartîs dol lune 
di méye, do brokè foû do Trau Colè, èt do potchi o Bocq. On 
côp passéye dol tère à laiwe, li Gate d’Or rid’véreut Mélusine 
li bèle Makrale. 

I n’si brouyeut qu'd’à mitan, li vi Djauqu’mwârt. Ci n’èsteut 
qu’tos lès sèt ans, li nèt d’Sint Djan, qui l’Gate d’Or sayeut do 
zoublè foû do Trau Colè. Is-î plint bin couru, au Trau dès Nûtons 
lès gueûye di m’vé ! 


* 

Quand lès sèt ans avint passè su l’ri qu’èsteut d’abôrd à sètch 
à fwace do z-awè bré totes sès-aiwes su lès près tot do lon d’sès 
bwârds, i-l-aureut falu yèsse là po veûy tchére li pus sbarante 
dès nèts... 

Tos lès sèt ans !... Li ci qu'’aureut bin wazu s’avanturè dins 
c'sauvadje cwia-là, li djoû qu’i-l’èsteut dit, aureut bin atrapè 
l’halzin rin qu’d’ètinde l’angouche qui sûneut dins lès-èclameüres 
do vint qui stwardeut lès-aubes, êt dins l’ètranje musique di l’aiwe 
qui spiyeut on soglot su chaque cayau... Li clér di lune, troûblé, 
nèyi dins one droled’ignwère, n’èsteut pus l’clér di lune, i n’alu- 


- (1) Au timps des Nutons.- y 


meut pon d’blawètes su l’r1.. Et l’lune, clincîye dizeû lès grands- 
aubes, riwéteut l’valéye avou dès-ouys tos nwârs, dins on mwârt 
visadje, one vréye èwarâcion ! Mon Dieû vos-autes, qués toûr 
mints qu’'gn-aveut dins tot ça ! 

Mélusine èt tère, c’èsteut on grand maleür di tchèyu tot do 
lon do ri.C’èst trop pau do dire qui gn'aveut onesakwè d’disrindji 
o payis dol bèle Makrale. Gn-a tot qu’èsteut dismantchi. L'air, 
l’aiwe, li lune n’avint pupo d’âme. Li mistérieûse vîye dol nét 
èsteut mwate... Lumiére di soufe, lum'rotes flauwîyes, Nûtons 
èdjalès dins leû grote, tinrès èt doûcès tchansons div'nûwes 
dès-èclameüres come on n’n’ètind dins lès mwés sondjes... 

… Et quand, aus-aprotches di méye-nét, li Gate d’Or arive 
bon z-èt rwèd à l’intréye do Trau Colè po zoublè foû, mins 
d'meûre caléye su sès pates jusse au bwârd, c’èst l’momint l’pus 
tèribe di tote li nét. L’éreûre rimèt tot l’bazâr d’aplomb, gn-a 
pus rin qui chone drole à l’ome qui trèvautche li valéye, li Bocq 
court come s’i gn-aveut rin yeû, li vint èt lès aubes fyèt leûs 
musiques di tos lès djoûs, èt lès premîs rèyons do solia, rayènant 
l’air, li tère èt lès-aubes come dès grands dints d’rèstia, rètchès’nut 
lès mistéres jusqu’au fin fond des traus dins lès rotches... 

Mins qui èst-ce qui r’mètrè à place l'orde troûblé dins l’valéye, 
en rindant aus-aiwes do ri li bèle, li doûce, li blanke Mélusine ?... 

Qui èst-ce qui rindrè l’clér di lune à li-minme, à l’lune li 
mirôkoliye di s’doûs visadje di sondje ; qui èst-ce qui ralum'rè 
lès lum’rotes ; qui èst-ce qui frè ruv’nu à zèls lès tinrès tchansons 
d'l'aiwe èt di s’ frére li vint ?... Qui èst-ce qui frè r’brotchi lès 
Nüûtons foû d’leûs traus, à trîléyes ? Qui èst-ce qui rindrè l’vîye 
à tos lès-èsprits dès néts d’èstè ? 

Ça fait combin d’côps qui l'malureûse Gate d’Or èst-st-arètéye 
au réz do Trau Colè pa l’mwé sôrt qui l’djonne Sègneûr di Spon- 
tin, Pome aus sondjes, a fait tchére su Mélusine, l’èmakralûre 
qu’èl sidrind èt qui n’èl vout pus lachi ? 

Enawére, li solia, qui s’fout d’ tot ça come do premî djoû 
qu'i-l-a lumé, n’a nin ossi rate toûrné s’cu pa-drî lès-aubes, qui 
l'Gate d’Or comince à sukè furieûs’mint su l’meur d’acî qu'èst 
drèssi d’vant lèye, à l’intréye do Trau. Ele suke, èle suke, avou 
one radje qui monte à fait qui l'timps passe. Ele rayène li rotche 
avou sès quate pates, èt dès flamaches spit'nut foû, à djaubes. 

I n’a jamais fait si clér en d’dins dol grote. Ele va spiyi sès cwanes 
su l’meur di fièr qui pèrsonne ni veut, tt’aleûre. Ça n’fait rin. 
Ele boure, èle suke, èle rèscule, èle si rènonde. Mins gn-a pon 
d’afère avou ça. Li meur d’acî ni branle nin d’djà tant qui lès 
grandès rotches di Moûse, aus pus èradjis dès côps d’vint. Et là 
dès-eûres qui ça dure. 

Aus premîÎrès claurtés d’l’éreûre, li Gate d’Or tchérè là, dra- 
néye. Mins l’âme dol valéye èst tote tinkîye do ratinde. Ni sèrè- 
ce nin c’côp-ci qu'èle pôrè r’prinde vîye ? Si méye-nét passe 
ainsi, gn-aurè co po sèt ans. I-l-èst-st-onze eûres èt d’méye. 

Mins volà qu’on tot djonne ome mousse o bwè di Dzos-lès- 
Rotches, pa l’picinte dès Nüûtons. Li pîcinte dès Nûtons passe 
divant l’intréye do Trau Colè. C’èst l’Inocint, li Simpe avou 
s’ cœûr ossi pur’ qui l’aiwe soûrdant foû dès rotches, l’Inocint 
qui tchèsse lès sôrts èt fait couru l’diâle èvôye... 

Gusse l’Inocint ? C’èsteut on-ome tot djonne — Dîj-ût, vint 
ans ? — qui d'moreut à Durnal, dji n’sais pus èwoù. Al Breü- 
jète ? E Tchansint ? Aus Stièts ou à Miènôve ? C’èst l’minme 
afère one place qui l’aute. À mwins qui c'n’aureut stî dins on 
trau d’tère, come lès Nûtons ?... 

Lès-omes l’avint batizè l’Inocint. C’èst-st-auji à dire. Mins 
c't Inocint-là èsteut brâmin pus malin qu’zèls tortos. Seûrmint, 
c'èsteut on-ome à paurt dès-autes. C’èsteut quék’fiye lome tél 
qui l’Bon Diè l’a fait. L’ome sins malice. On z-aureut dit qu'i 
n’con’cheut nin l’syince do Bin èt do Mau. I fyeut l’bin sins 
l’conoche. Et l’Mau, sins sawè ci qu’c’èst nn'’èst, l’aureut-1 bin 
seû fè ? Po fé do mau, i faut yèsse malin come lès-omes li sont. 
Dji t’vous bin crwère qu'i-l’èsteut, inocint, d’abôrd ! 

Do pwin d’grin, do lacia d’gate, dès canadas cûts dins dès 
breûjes, c’èsteut tot s'mougnadje ; comint aureut-i stî goûrmand ? 
I vikeut au mitan dès campagnes, dins lès bwès, aus bwârds 
dès ris ; i-l-aveut por li, do djoû, lès rôkiadijes dès colons-mansaus, 
li passadje dès chèvrêus èt dès biches, lès spirous qui volèt d’on- 
aube à l'aute, lès mouchons qui v’nint spèpyi dès grinnes dins sès 
mwins, come à on-aute Sint Françwès ; èt à l’nét, li grande 
vwè dès bwès qui monte aus stwèles, dès bwès tos rimplis d'mu- 


` . 


siques, di chûl’mints, di flûterîyes, di tchansons à pwinne mû 

zéyes, di grûzinadjes dès soûrdans... Comint aureut-i yeû maù 
s’vinte di c’qui l’z-autes avint ? Gn-aureut-i yeû on moncia 
d’caurs catchis dins on trau d’rotche — one vréye gate d’ôr 
— wèyi pa-r-on Nûton, i l’aureut vèyu sins s’jinnè, parcequ'i-l- 
aureut passè èsconte inocinn'mint, pacequ'i n’aureut jamais sti 
veüy après. Gn-a-t-1 yeû, dès trésôrs di totes lès sôrtes, catchi 
dins lès rwinnes di nos tchèstias, dîns lès traus sins fond dès gran- 
dès rotches, èt waurdès pas lès Nûtons ! Et nin on côp, lès-omes 
n’ont sayi do mète leûs mwins su onk, — sins jamais-f arivè, 
d’alyeûürs, — qu'en s’fyant djouwè totes sortes di quintes, pa 
lès Makrales ou lès Nûtons qu'’î wétint. Nosse Gusse, li, n’aureut 
yeù qu'à pougni. N’èsteut-1 nin pus ritche qui n'importe qué 
Rwè ? 

I compurdeut l’patwès d’one binde di mouchons d’teut, à 
djoke su on tchènau, en trin do discausè l’grandiveûse oronde, 
dins one tchipèlerîye di tos lès diâles. I-l-ètindeut lès doûcès 
paroles qui l’maule di rossignol tchante tote li nét à s’fumèle 
qui keûve sès-ous. Gn-aveut nin deüûs-orèyes come lès sènes po 
z-ètinde lès musiques qui l’vint va cwére si lon, si lon, qui c’n’ést 
quék’ fiye qui ’ vwè d'ôr dès Makrales qui r’ passe dins sès 
tinrès flûtes... 

N'’èsteut-1 nin pus malin qui lome qu’a stî l’ pus lontins ès- 
cole, l’Inocint ? 

Divant li, li Mau n’aveut pupon d’fwace. Lès sôrts tapès pa 
lès sôrcîres èt n’importe quéne èmakralûre ni fyint pupon d’éfèt 
oùce qu'i passeut, èt l’diâle, qu'èl aureut sintu arivè à one di- 
mèye-eûre conte li vint, n’aureut pus yeû qu'one sôrte à fè, 
couru évôye, èt à galop ! 


On djoû, li cinsî do Fond mineut do grin au Molin d’ Crupèt. 
O bwè Dzeü-l’-Vîye, 1-l-èst-st-arètè pa-r-one vîye djin tote rat- 
chitchîye, qui roteut plèyîye è deûs. 

— Lés-m’ gripè su t’tchaur, éh ! cinsi, brait-èle. 

— Dji rote èsconte di mès tchfaus, fais come mi. 

— Ti rotes ? Ti n’rotrè pus lontins, dis qu’ c’est mi qu’t’èl 
dis ! 

Li sôrcîre si va assîre su on sokia one miyète pus lon, èt r’wéte 
avou on-air do s’foute, l’atèléye arètéye nèt’. 

Djurè su sès bièsses, flachi d’ssu à côps di scorîye, lès carèssi, 
èlzî causè doûc’mint, li cinsî s’ cotape di totes lès maniéres ; lès 

tchfaus tape-uut do d’vant, pit’ nut do drî, mins n’avanc’nut 
nint d’one rôye. Pon d'avance. Li bazâr èst-st-èmakralè. Mins 
tot d'on côp, li sôrcîre si ramasse, èt haye èvôye ! Li cinsf n’i 
compurdeut rin. Aveut-êle li feu au cu ? Nonna. Ci n’esteut qui 
Gusse l’Inocint qu'ariveut. Et l’cinsî, tot sbarè, veut sès bièsses 
dèmarè au momint qui l’Gusse passeut èsconte di l’atèléye. Is 
n’avint nin d’djà mouftè ni onk ni laute. 

On-aute côp, one aute vîye djin — quék’fiye qui c’èsteut co 
l'minne — s’arète al Breûjète po d’mandè on boké d’pwin. Li 
comére, qui n’aveut pus on crochon, prusticheut justumint. 
Oblidjiye do rèfuzè l’bokè d’pwin, qu'est-ce qu’èle areut fait ? 
Li sôrcîre è nn’a ralè en rûtyant. 

O for, l’aute a brûlè dès-eûres au lon, dès fagots èt des fagots, 
sins-arivè à l’tchaufè. 

— Si ça n’va nin avou c’tici, dji pwate mi pwin au bolèdjf, 
dist-èle, en z-é dismantchant co-r-onk. 

— Quéne eûre èst-st-1, Mèliye ? qu’èle ètind criyi ol pîcinte. 

C'èsteut l’Inocint qui gripeut l'tiène. 

Et l'dérin fagot a tchaufè l’for ! 

* e # 

Li pîcinte dès Nüûtons passe jusse divant l’ Trau Colè. 
Qu'’èst-ce qui l’Inocint fait avaur-là à cès-eûres-c1 ? Et si s’por- 
mineut su lès Plins, à deûs-eûres dol vèspréye, ça vos chon’reut 
drole ? C’èst justumint l’minme afère. 

Mins, po l’premî côp, Gusse sint qu’i gn-a one sakwè qui n’va 
nin è lair. Ni conuchant nin l’mau, i-l-a tchèssi lès sôrts sins 
seûr'mint sawè ci qu’ c'èsteut èt minme sins sawè c’qu'i fyeut. 
Audjoûrdu, i veut qui l’ lune a one tièsse di mwârt. I-l-ètind 
l’'désèspwèr do vint qui bwérléye èt i sint l’angoche qui strind 
lès-aubes. Et i-l-a peû, tot d’on côp. I-l-a peû do n’jamais arivè 
au coron dol pîcinte dès Nüûtons. 

Au lon, on clotchî spîye l’eûre èt fout lès bokès èvôye pa sès 
quates bawètes. Is vont tchére ol campagne, n'importe èwoû, 
risbictéy’nut su lès vôyes, èt d’zeû lès-aubes, jusqu’au fond dol 
valéye. Mins lès doze bokès d’l’eûre di méye-nét tchéy’nut jusse 
divant l’ Trau Colè, risbondich’nut d’ dins onk après l’aute. Lès 
spiyûres di l’eûre bouchenut co doze côps en s’rimètant èchone, 
au momint qui l’Inocint passe divant l’intréye. 

Méye-nét au Trau dès Nûtons... 

Ossi rate, gn-a one sakwè qui s’dichure dins tote li valéye. 
One alumwäâre doréye stritche foù do Trau, au d’triviè dès- 
aubes, èt plonke o Bocq. 

Et one bèle grande feume, avou one longue rôbe di blanke 
mousseline, si stind su l’aiwe. Si vwè d’ôr qui tchante passe dins 
lès tinrès flûtes do vint, dispièrtéyes. 

Mélusine... 

Li lune a r’trouvè s’doû visadje di sondje. 

Gusse lInocint a fait tchére li sôrt qui pèzeut su l’Gate d’Or. 

Et po l’premî côp, 2 veut ldifèrince. 

Gusse l’Inocint comprind. 

I sèrè on-ome come lès-autes, d’abôrd, quand i s’ritrouvrè au 
mitan d’zèls ? 

Nonna. 

Gusse l’Inocint plonke li tièse divant dins lès fètchères. 


* 
* x 


Li londemwin al vèspréye, deus-omes qu’avint r’batu tot 
ľ payis po rwéti après, lont r’trouvè rwèd mwârt à l’intréye do 
Trau Colè. 

— C’èst ça, dist-i onk, Gusse l’Inocint aurè v’nu au Trau Colè 
po sayi d’atrapè l’Gate d’Or. 

Mârià todi qu’lès-omes sont bièsses, vos-autes ! 


A. MARCHAL. 
(Extrait de «Li Dérène Châje »). 


Dialecte de Durnal 


Légendaire et Folklore ardennais 


LI DÉRÈNE CHIJE | 


40 linos de J. RIGA 


L'exemplaire ordinaire . . . . . . 15,60 fr. 
25 exemplaires sur Hollande . . . . 50,00 fr. 


(Ch. p. n° 3535.01 de A. MARCHAL à La Louvière). 

Dialecte de Namur. 


MOUSE (RAPSODIE) 


I: — JZniroit. 


On a d’jà tant tchanté 
Vosse clére aiwe si paujère 
Qui mi, dji n’wase pus wère 
Ni pus fer qu’ rèpéter. 


Portant, dj m'a dècidé 

En v'waitant anawère 

Mais dji n’ vous nin fer crwère 
Qui dj'a rin inventé. 


Vos sèroz todis l’minme, 
O Moûse, po l’ cia qu’vos inme, 
Rinne do payis walon. 


Mi, dj inme — est-ce qui dj’a twart ? — 
Mia qu’on tchestia au lon, 
One cassine sus vos bwards. 


II. — Gènèråâlitès. 


Causant d’ vos, on pout fer des lîvres, on èn’ a fait ; 
Car solon qu’on vos vwèt, au matin, à l’vespréye, 
E l'esté, è l'ivièr, à d’s-ôtes momints d’ l’anéye, 
Estant djoliye todis, vos n’estoz l’minme jamais. 


Come on murwè d’ardjint pa d’zos l’ blanke lune del nait, 
Vos estoz come di l’ôr au solia del djoûrnéye 
Et sovint rodje di keûve dins les flames del swèréye, 

- Riglatichante l'esté, fine nware quand i fait mwais. 


Dji vôreüve yesse di Strauss po vos tchanter, m’ chére Moûse, 
Amwins qui dji n’ sèreûve Hugo ou Hérédia ; 
Dji v’ suvreûve jusqu’au d’bout è c’ minçant à vosse soûce. 


Mais come dji n’sos qu'on p'tit, qu’on tot p'tit sauverdia, 
Dji n’sais pont fer d? tchansons, di tot m'cœûr dji tchîpèle : 
Tchîp-tchirip, ça vout dire : Por mi, c’est vos l’pus bèle. 

C’est l’eûre qui les nûtons et leûs coméres les féyes, 
Naujis d’awè tchanté et dansé dins les bwès, 
Vègn’nu’t’ po s’rapaupi, s’assîte dissus l’pèrèt ; 

I s’èlève di d’sus l’ fleûve, one tène et blanke buwéye. 


Volà qu'i s’fait des crayes dins les whôtès nüûléyes, 
On clér rèyon d’ solia s’ènonde, passe au truviè ; 

Les flots l’sipèpiy’nut à mile pitis boquets 

Qui s’sipaud’nut sus l’aiwe come del poussère doréye. 


Les vètès vagues dichind’nut avou paujèr’té 
Grüûlant conte les baradjes po r’prinde leû liberté, 
Li pus grande des ritchesses di nosse bèle Waloniye. 


O, bèle Moûse, o chére rinne do payis des Walons, 
A l lumiére d'au matin qui vos estoz djoliye. 
D's-ôtès riviéres ossi sont bèles, mais pus qu’vos : Non. 


IV. — À doze eûres. 


Li solia, ènondé, asteüre est-à l’copète 

Do bleuw ciél sins nûléyes qui blame dins ses rèyons : 

I gn-a pont d’ombe nule pau qu’one miète pa d’sos les ponts: 
Car li clârté do djoû tchait à rôyes totes riwèdes. 


Les flots sont pus dorés, mais |” profondeû est vète ; 

Nin del coleûr des yèbes ni del cène des bouchons, 

Ele richone au mantia d’on nozé p'tit pinson 

Qui l’ grosse vwès acompagne quand i dit s’ tchansonète. 


Li fwace est-èle uséye qui l’ tchant m’parait si doû 
Del bèle aiwe qui blam’téye dins l’ grande tchaleûr do djoù, 
Tapant ses alumwars au truviè des finiesses ? + 


Non, mais èle est paujère, c’est s’caractère ainsi ; 
Ci n’est qu’si on l’ tracasse qui Moûse grûle come one biesse ; 
Et nos estans come lèye, les Walons di d’vaici. 

V. — Del nait. 
Li solia est coûtchi ; i fait dèdjà fin s’ pais 
On n’distingue pus qu’ les fôrmes sins rin vôye des coleûrs ; 
Do fleûve tranquile et doûx s’èlèv'nut des vapeürs 
Qui vont, frisses et lèdjères, ranêri l’air del nait. 


Les nwâreûs si lum’nut, li ronde lum’rote parait ; 
L’aiwe, di keûve au matin, tote doréye à doze eüûres 
Et vète tote li djournéye, èle est d’ardjint asteûre 
Nièlé pa les nuléyes qui li don’nut des r’flets. 


Aus bâradjes, li grosse vwès, à ç’momint-ci s’apauje ; 

Est-ce qu’èle li fait esprès po qu’nos dwarmanches à l’auje ? 
Ele est si bin midone qui ça n’ m’èton’reûve nin. 

Po qu’on s’sinte atiré, nin dandji qu’èle apèle ; 

Po l’vôye, î yesse tranquile, on s’ distoûne di si tch’min ; 
Chére Moûse, pa d’sos l’blanke lune, oh qui vos estoz bèle. 


VI. — Prétimps. 


L'ivièr est cor à luche, mais l’solia do prétimps 

A dèdjà r’chandi l’vint qui passe come one cresse 

Su les vètes pitits flots, è l-z-î fiant one blanke caresse. 
Les pèchons qui frèy'nut, sautèl’nut d’timps in timps. 


C n’est nin co les bias djoûs, mais on est d’djà contint 
Quand on vwès sus l’pèrèt, les tan’jîyes, les djiniesses, 
Po s’ riwaitt dins l’aiwe, clincî leûs djanès tiesses, 
Lüûjantes su les cayaus èdwarmus do ravin. 


Quand li djoû va fini et qu’on sint les inéyes 
Di totes les sôrtes di fleûrs sitrwèt’mint comèléyes, 
C’est come on tchant d'amour qui pousse au sintimint. 


Les galants promwinn’nut leù mayon dins l’valéye ; 

Vos n’ sauriz rèpèter, o Moûse, les bias sièrmints 

Qu’ les amoureûs s’ont fait divant vos à l’vespréye. 
Commandant Joseph GILSON. 


EUGÈNE GILLAIN. 


SOV'NANCES D'ON VI GAMEN 


23 dessins d ALEX DAOUST. 
Préface du Baron JOSEPH DE DORLODOT. 
10 fr. à verser au c. ch. p. de I AUTEUR, n° 1827.90). 

QUELQUES SOUVENIRS 
SUR LE R. P. ADELIN GRIGNARD 


PHILOLOGUE ET POÈTE WALLON. 


Le R. P. GRIGNARD, de la Compagnie de Jésus, fut chargé d’un cours. 
au Collège de Charleroi, au commencement de l’année scolaire de 1904- 
1905. C’est là que je l’ai connu. 

Belle figure, jeune, vive, ouverte. Une flamme brillait dans les yeux 
et sur le front. Une de ces natures portées jusqu'aux étoiles, par l'idéal 
et la volonté. Il n’avait pas trente ans. 

Le peu de temps que lui laissaient ses occupations et ses devoirs d’état,. 
il employait à l’étude des dialectes de l'Ouest wallon. Il avait organisé 
tout un réseau de renseignements. Ce wallon de Verviers était né philo- 
logue. L'amour de notre langue le guidait. Toute persévérance ne part- 
elle pas du cœur ? 

L'ouvrage terminé fut envoyé au concours de la Société de littérature 
wallonne à Liége. Il obtint la médaille d’or, et parut en 1908 dans les 
publications de la Société. 

L'œuvre fait autorité. Le bon maître Jean HAUST me disait un jour : 
« Je reste en communication avec le P. GRIGNARD ; j'ai parfois recours 
à ses lumières ». 

M. Jules FELLER, fort de sa force, touchait volontiers à tout travail 
philologique. C’est ainsi que ce livre, portant pour titre : « Phonétique 
et Morphologie des dialectes de l’ouest wallon », porte aussi, sous le nom 
de l’auteur, la mention : « Éditées par Jules FELLER ». L'auteur souffrit 
quelque peu des transformations apportées à son œuvre par «l'éditeur 
improvisé. » 

Le prosélytisme du R. P. GRIGNARD m'inspira ce gros bouquin bien 
imparfait intitulé : L'originalité wallonne, qui fut suivi, beaucoup plus 
tard, d’un second volume qui le complétait. 

Notre vieil ami Jules CAMBIER, alors professeur au collège, et frère 
du R. P. CAMBIER, préfet apostolique du Haut-Kasai, créa le 30 décembre 
1905, sous l’impulsion du P. GRIGNARD, le journal wallon L’ Coq d'Awous’. 

Jules CAMBIER partit à son tour vers notre colonie, en juillet 1970, 
accompagné desa charmante femme et de ses huit enfants ; et le pauvre 
et vaillant Cog d'Awous’, du plomb dans l’aile, cessa de racler son 
violon en juillet 1911. 

Le P. GRIGNARD fit paraître, en 1907, en patois de Verviers, et sous le 
pseudonyme de Hâlin, un livre d’imagination renfermant des poèmes 
et des proses : Nosse Dièw, nosse Payis, nosse Coulêye. (1) 


(x) École professionnelle Saint Jean-Berckmans, rue des Wallons, 57, 
Liége. 

Ce dernier livre, comme tous nos livres, est oublié aujourd’hui. Le 
peuple wallon garde quelques chansons du terroir ; il les répète les jours 
de réunion et de fête ; le théâtre en dialecte résiste, mais il fait, en ce mo- 
ment, une grave maladie : celle de l’opérette. Les poètes, eux, ne sont 
pas lus, moins que les conteurs. 

Pourtant, dans ce recueil, le wallon wallonisant apparaît, au tournant 
de chaque page, avec sa filialité émue et touchante. Un cœur bat dans le 
rythme des poèmes et dans les contes admirables de sincérité et de frat- 
cheur de Nosse Couléye, tout remplis de son amour pour la mama, et pour 
sa bonne ville de Verviers qui, tout là-bas au bout du terroir, plante 
fièrement le drapeau wallon, et l'entoure d’une avant-garde de poètes 
et de musiciens. Parfois, un souffle d’ode passe à travers les strophes 
de Nosse payis dont plusieurs sont notées. Ailleurs, le sentiment dodeline 
son carillon mélancolique, à côté de tableaux d'intérieur burinés selon la 
manière parnassienne : 


Les oûys bin clôs, minou ronfeule al cwène dè feu, 
Tot ramassé, rastraboté so ses quate pates... 


Dans ce livre — était-ce un pressentiment — un poème est dédié aux 
missionnaires. 

A la fin de 1907, le R. P. GRIGNARD reçut l’ordre de partir à Kurstong, 
au pied de Himalaya. Il devenait lui-même missionnaire. — Il] me fit 
Phonneur d’une visite d’adieu à Montigny-le-Tilleul ; me parla de sa mère 
qu’il avait dû bercer de l’espoir du retour, —on ne revient plus des Indes. 

J'aime à redire ce que je dois au cher P. GRIGNARD. Dans nos cause- 
ries trop rapides, il m’apprit la belle chanson de son âme. 

Nosse Dièw, nosse payis, nosse couléye ! A notre époque désaxée où nous 
payons tant de défaillances, cette devise nous apparaît comme un sym- 
bole de discipline et de force ; et la vie du bon et savant jésuite, comme 
une lumière. 

Le R. P. GRIGNARD, naquit à Verviers, le 1€ septembre 1875 ; il est 
donc âgé de soixante-six ans, et remplit les fonctions de Procureur au 
Collège de Darjeeling, Himalaya. 

JULES SOTTIAUX. 


A M'AME 


Nosse Dièw, nosse Payis, nosse Coulêye : 
Wice a-dje apris a les aimer ? 

So vosse hôt, mame, dj’aime a l'rap'ler, 
Qwand vos m'’hossiz, qu’vos m'fiz mamêye. 


E m'’djône âme drovowe tot à lâdje, 
Dièw dihinda tot bin doûcemint. 
I féve si bon di djonde sès mains 
a costé d’vos, divant s’imâdje ! 


Divins vos tchansons qui dj’hoûtéve, 
Divins les râvions qu’vos m’contfz, 

Tos nos timps passés ravikît ; 

Et c’èsteut li Payis qu’on z-aiméve ! 


Qu'ille èsteut djoyeûse nosse tâvlêye ! 
Les sîses adlez vos, d’zos l’djivà ! 

Dji n’a r'trové çoula nole på. 

Come on s’aiméve è nosse coulêye ! 


Ah! mèrci d’aveür, divins mi-âme, 
Mètou ces treûs bês sintimints 

Qui m'ont d'né mès mèyeûs moumints, 
Mês mèyeûs djôyes, mès mèyeûs lâmes. 


Mais, sol tère, tot n’deure qu’one hapêye ; 
C'est l’Cîr la-d’zeûr qu'est nosse Payis. 
Diè voye qu’on djoù, d’vins s’Paradis, 
Nos sèyanhe èssonle è s’Coulêye ! 


AD. GRIGNARD, S. J 


Un nouveau recueil de Joseph FAUCON 


« Saquantès fleûrs dè m’ gardin. » 
« Em’ gardin florit co. » 


« In bouquet d’ fleûrs dè m’ gardin. » 


le bon poète du Centre nous donne 


Dins l’ courti d’ mes pinséyes 


œuvre de maturité sur des thèmes anciens, dit le préfacier. 


Nous en reparlerons. 


IMPRIMERIE J. DUCULOT, GEMBLOUX. 


DR QUES RS EEE Se ET STE LR TP EE PP TR ES RERO 


EDMOND WARTIQUE 


TOTE ENE VIYE 


— 1941 — 


PRIX BIENNAL DE LITTÉRATURE WALLONNE 
DU GOUVERNEMENT. 


Préface de JULIEN FLAMENT. 
Six bois gravés de JOSEPH GILLAIN. 


Nos lecteurs connaissent l’auteur de « Todi come à vingt ans » poème 
qui suffirait à la gloire d’un écrivain. Sous le titre « Tote ène viye» il a 
réuni un choix de morceaux écrits à différentes époques de sa vie. 


TOTE ÈNE VIYE 


« Une existence entière — avec ses 
» joies puériles, ses espoirs adoles- 
» cents, ses épreuves nécessaires. 
» Avec, aussi, l'espoir tenace ; et 
» le recours aux souvenirs, aux bons 
» souvenirs, amis toujours prêts à 
» dorer la poussière des années, à 
» bercer la peine présente avec la 
» chanson des bonheurs envolés ». 


Edité magnifiquement sur vélin supérieur, illustré de six bois parti- 
culièrement bien venus, ce volume de luxe se vend.......,.... 15 fr. 
à verser au C. Ch. P. n° 320.322 de l’auteur 

«Les dialectes sont légi- 
times. Souvenons-nous que le 
langage populaire est le ré- 
servoir du français et ne mé- 
prisons pas la source de nos 
vraies richesses linguisti- 
ques ». 


| 


Remy de GOURMONT. 


« Les pauvres dialectes 
populaires, prétinés comme 
l'herbe, traqués, écrasés par 
les langues officielles, ne veu- 
lent pas mourir. On doit les 
conserver, quand ils ne se- v 
ratent bons qu'à renouveler 
le sang des langues qui 
s'épuisent à force de pro- 
duire ». 


Frédéric MISTRAL. 


DESSIN DE BEN GENAUX. 
ILLUSTRATION POUR 

« TRWÈS P'TITS ÈFANTS } 
DE GEORGE FAY. 


Dialecte de Gilly. 


TRWÈS P'TITS EFANTS 


(Extrait) 


I gn-a lauvau, tout rastrindu 3 
l'vilâdje a djoke | 
I gn-a lauvau, lon des éfants pierdus, 

dins l’djoù qui n’vaut pus trwès mastokes, 

au d’bout des tchamps tout èdôrmus, 

des tchôdès maujos èt des cinses 

èyu c qu'on vikreut come des princes 

Au r'cwè d’lèglîje, come des pouyons 

dé leû mére ; 

i gn-a des twèts 

rafârdèlès 

des èfants rescandis qu'ont plu d’aler a scole 

— èt clip’, èt clap’ les gros chabots, 

les gros chabots féts en dûr bos ! 

èt qu'ont des bètchs di mame su leû front èt leûs croles 

et des tchansons pou l’ s’èdôrmu ; 

des p'tits êfants, dès p'tits Jésus, 

des p'tits colaus a leûs nènènes ; 

dès céns qui n’ont ni fwin, ni freud, ni mau, ni pwène ; 

dès céns qu'ont dès Saint-Nicolas 

Qui, diskind’nut pa leû tch’minéye, 

des boubounes èt des chocolats 

Qui vèn’nut leû tchér pa plat’néyes, 3 
a dè broufyi toute èl djournéye. | 


I gn-a la dès parints, cinsîs èt paysans, 

Qu’'ont sumé, rabouré, fét l’awous’ pou l’s-èfants ; 

èt lès éfants mindj'nut du pwin tout blanc, 

tout l’ivièr — tout l’ivièr ! — en choûtant ûler l’bîje. 


Au rewè d'l’èglfje, = 
Achîs en rond, i gn-a des twèts, 
Si bén muchis, si bén rafârdèlès, 


Qui lès pus dûrs ivièrs, si lon qu’on s’dè souvène 
les ont toudi lèyi d’assène. 


Lès vîyes, viyès djins, les parints, les èfants, 
Sont dins ces maujos là, mindjant, buvant, dôrmants, 
Sins sawè qui, dins l’gnût qui tchét su l’tère ètîre, 


` 


Trwès p'tits èfants sont maleureûs à n’sawè l’dire… 


O, grand bon Dieu, di vo stwëli, 
bènichez lès trwès aflidjis ; 
èvoyez les aus «chîs gayîs » 

Is s’ront la come en Paradis. 


Al cinse des «chîs gayîs », on a fièstè l’cinsière ; 

èle veut d’awè s’deuzième èfant. 

C’est-in bia gros gamin, choutez-l’, qu’il est vikant ! 
— Efant brèyant, èfant bén v'nant ! — 


— ... D'abôr, cinsi, c’est vous «le pére » ? 

I n’a nén vo gros nez ; 1 n’a nén co vos tch’vias, 
pusqui vou, vos èstèz roucha !... 

— Ha! ha! ha! 


— Ça, c’est l’vré ! i n’vos r’chène qui di d’fôrt lon Camile ! 


—- Su l’timps ui vos d’meurez a bèrlôner dins l’vile, 
N’ pinsèz nén qui l’Cola drola 

Areut co bén v’nu fé risète 

A vo Janète ? 

Il est fôrt pou croquer ’ne pouyète ! 


— C'est st-avou li, crè gueûye di m’vé 

Qu’vo p'tit André 

A co l’pus di r’chènance, enfin d’èrs di famîye !... 
— Hé! hé! hé! hé! 


—- À vo place, dji n’ s’reû nin tranquîye, 

eyèt pou l’côp qui vént, tout s’reut bin arindji 

pou qui c’fuche in gamin qui s’reut s’pa tout ratchż !... 
— Hi! hi! hi! hi! 


On couyone èl cinsî qui dè rît, tout binauje : 

i s’léra dîre ostant qu’ça leû pléra 

On rira — ha ! ha ! ha ! on tchant’ra, on bwéra ! 
Chakin, d’ayeürs, pout s’mète à s’n-auje 


+ et hr 2 eg me + 


Les grossès mwins d’cinsi luv'nut 

lès grandès chopes qu’on fout a cu 

d'in côp, pou bén moustrer à tertous qu'on-est s'n-ome, 
Sacré godome ! 


El feu djoûwe a l’clignète avou les îs du tchat. 
Cœüûr dèl maujo qui jamais n’djoke, 

èl vîye ôrlodje dins s’grande késse toque 

sins qu’on s’ocupe di l’eûre qu'è va. 


Les pus coriants ont l’yi leû pupe, 

Come èl vi Flupe, 

èy’ is tèt’nut, en mâwyant tout l’dibout, 
lès cigares qui l’cinsi fét fumer a tertous... 


Su l’timps qu’'leûs-omes 

Sont-st-atèlès a bwâre autoû dèl tabe, dé l’feu 
les feumes èrlop’nut du cafeu 

Qui fumîye èt sint bon autoû du grand godome. 
Ey’ èles pâl'nut des ci, des la. 


Djan, l’mârchau, s’a luvé pou tchanter di s’wès d'basse 
«Le Forgeron d'la Paix», «le Régiment qui passe » 
èyèt «l’Angelus- de la Mer ». 


On a roubliyi qu’ c’est l’ivièr 
en rèpètant tertous èchène 
les viyès-arguèdènes 
Es’ d joû-ci, faut qu’on s’dè souvène... 
GEORGE FAY 


PO NOS SCOLIS 


Pimpante brochure de 48 pages com- 
prenant trente morceaux en dialecte 
de Namur et constituant une petite 
anthologie à l’usage des écoliers. 


4 fr. à verser au c. ch.p. n° 1827.90 
de GIfLaIN Eugène, à Châtelet. —— 


L'Association Royale littéraire wallonne 


de Charleroi. 


Fondée en 1908, l’Association littéraire wallonne de Charleroi groupe 
à l’heure actuelle plus de deux cents membres littérateurs, compositeurs 
de musique et adhérents. 

Les littérateurs et compositeurs de musique, au nombre de 84, sont 
recrutés en grande partie dans l’aggloméraiton carolorégienne. Cependant, 
le Centre, le Namurois, le roman pays de Brabant ont des représentants 
dans notre Société. 

Les membres adhérents, non littérateurs, sont cent-vingt-neuf pour 
l’année 1941. Moyennant une cotisation minimum de dix francs par an, 
ils reçoiventle bulletin périodique de l'Association, son Annuaire, peuvent 
disposer des ouvrages en bibliothèque et assistent gratuitement aux 
séances publiques du groupement. 


ORGANISATION INTÉRIEURE. 


L'Association, présidée à ses débuts par M. Joseph Modave, fut diri- 
gée pendant trente ans par M. Jules Vandereuse et, depuis 1939, est con- 
duite par M. George Fay. Un comité de onze membres l’administre. 

Les réunions sont mensuelles. Chaque deuxième dimanche du mois, 
les membres effectifs se réunissent à la Maison Wallonne, à Charleroi. 
L'ordre du jour des séances comporte des questions administratives et 
littéraires. Une section philologique récemment constituée est chargée 
d'enquêtes et de travaux spéciaux. 

Le bulletin intérieur paraît tous les deux mois. Il informe tous les affiliés 
de la vie intérieure de l'Association, des travaux de ses membres littéra- 
teurs, des publications nouvelles dues à ceux-ci, des distinctions leur 
octroyées, soit par le jury permanent de la Société, soit dans des concours 
de l'extérieur. 

L'assemblée statutaire de septembre fait le bilan de l’année sociale 
écoulée. 


PUBLICATIONS. 


En 1910, 1911 et 1912, l’Association a publié des annuaires, à la fois 
administratifs, de documentation et littéraires. Faute de moyens finan- 
ciers, le groupement dut renoncer à l’époque à continuer ces publications. 

Depuis 1939 cependant, sous le titre « Pro Wallonia », ont paru les 4°, 
5e, 68 et 7° annuaires. Ces brochures contiennent des travaux sur l’ortho- 
graphe wallonne, la philologie, le folklore et la littérature de dialecte, 
ainsi que de nombreuses œuvres (proses, poèmes, chansons) inédites 


dues aux membres de l’Association. En outre, ces ouvrages sont illustrés : 
y sont reproduites des illustrations empruntées aux récentes œuvres 
publiées par nos affiliés. 

La série des « Pro Wallonia » est considérée comme l’une des plus inté- 
ressantes publications dues à l’initiative de groupements littéraires dialec- 
taux de Wallonie. Elle est encouragée notamment par le ministère de 
l’Instruction Publique. 


INITIATIVES PUBLIQUES. 


Outre ses réunions régulières, l'Association donne, à l’usage de ses 
affiliés, de ses membres adhérents et du public, des séances de divers 
ordres : récitals de poésie et de littérature, cabarets wallons, conférences. 
Elle organise aussi des expositions de livres wallons. 

Elle a également publié, à l'intention des cercles dramatiques, le réper- 
toire des œuvres théâtrales de ses membres. 

Elle soutient des groupes et des publications, collabore aux travaux 
de la Fédération wallonne littéraire et dramatique du Hainaut (née à son 
initiative, en 1910). 

A son programme figure la préparation et la publication de l’Antholo- 
gie de la poésie wallonne carolorégienne. 

Elle vient de clôturer un concours de chansons wallonnes dont les meil- 
leures productions primées seront incessamment publiées. 

L'Association royale littéraire wallonne de Charleroi fait preuve d’une 
activité de-bon aloi au service de notre littérature d'expression populaire. 

GEORGE FAY. 


PUBLICATIONS DE L'ASSOCIATION. 


PCM LOTO CDD Re en one an eroprte iv ine re EN EEDA EE eo de aTi 2. fr. 
Bron Walonia 100 (64 pages) ronori nea ni minaeneaste 5 fr. 
Ero -Wallonia 19407 (64 pagese- ss nes tete: 5 fr. 
Pro Walonan to4r (OBS DASES) Rae nd es eee messe S EE 8 fr. 
Pron Walonia roZ GO PIE eS) aon ra oN e a E on 8 fr. 


(Au compte ch. 3069.18 de l’ Association Royale littéraire wallonne de 
Charleroi). 


Inscription comme membre adhérent : 10 fr. au même n° 3069.18. 


REABONNEZ-VOUS DÊS AUJOURD'HUI. 


Le premier numéro de 1942 est à l’impression. 


Fr 


Œuvres de George FAY 


Trwès p’tits-èfants 


poème avec 34 illustrations 18 fr. 
de Ben Genaux. 


« Cette œuvre représente un effort soutenu pour dégager la poésie wal- 
lonne de l’emprise des poncifs et lui donner le sens de la ligne nue, dépouil- 
lée des vaines fioritures. » 

MAURICE PIRON. 


Trêze al douzène 


fables wallonnes. 16 fr. 


« .… autant de trouvailles qui font penser aux plus délicieuses histoires 
de Franc-Nohain. » 
ERNEST HAUCOTTE. 


LANIA 


pièce en 3 actes 10 fr. 
(édition bibliothèque), couverture de G. Camus. 


«L’Ania est une des meilleures pièces du répertoire hennuyer. » 
MARCEL HECQ. 


Compte ch. p. de l’auteur 838.89 


Henri Van CUTSEM 


Clérs di lune 


Fantaisie vers et prose 12,50 fr. 


Tchabaréyes 


Poèsies wallonnes, 15 fr. 
chez l’auteur au c. ch. 940.28 


Ben GENAUX 


21 AU QUAUTRON 


Fables wallonnes, ill. de l’auteur 15 fr. 


au c. ch. 392,210 de l’auteur. 


Max-André FRÈRE 


RANKEURS 
Poèmes 5 fr. 
TCHIPOTRIYES 
Poèmes 10 fr. 


au c. ch. 163,899, de l’auteur à Gilly. 


Cette œuvre a reçu le Prix biennal « Noss’ Pèron. » 


PRIME 


Tout lecteur qui nous procurera 
trois nouveaux abonnés recevra 


Sov'nances d’on vi gamin 
de EuG. GILLAIN 


Pour cinq abonnés, 
Tote ène viye 


le bel ouvrage d'Epm WARTIQUE 

Dialecte de Fleurus. 


Fôve du Baron d’Fleuru. 


POÜURI DJON-NE 


Tot dilong du talus du tch’m’én d’ fier’ 
Achîde dissus n’ tchèyère 
In cayô, 
Mame Pine wéte di rapôjî s’ brèy. 
«— Alons, alon, téj’-vos, wéz li bia balon roudije, 
C’èst pou mi p'tit Pinpin ! 
— Oyi ? Eh bén ! lachî-l’na !... Dji n-vous pus qui boudje... 
Fèyoz-m’vîr c’ qui gn’a d’dins! 
— Çu qu’vos d’ mandéz n’est nén possipe, 
I n’a pon ď’ tripes, 
Ci n’èst qu’ du vint ; 
Et si djè l’lache arvwèr lès fréres 
I monte è l’ér’. 
— Si vos v’loz nén, dji m’vas co brére ! » 
Rèspond l’mèchant djon-ne di lapén. 
Et come d’èfèt, i r'comince bén ! 
Al place di foute ène boune drine a l’oraye 
Du pwèson, 
L’bounasse d’in côp d’grawe, fé pètér l’ balon. 
Boum ! a dadaye 
Lès deûs blancs drîs strindus 
Spit’nu... 
Deûs bouts d’queuwe èt quate orayes qui stritch’nu 
Au d’ dizeû dèl kalôve... 
In tchèsseû aus aguèts... 
Pif! Paf! Deûs cumulèts... 


Moral dèl fôve : 


En trop gâtant 
L’ sèfants 


On fé s’maleûr 
Et l’ leür. 
5 Juin 1941. Henri PETREZ. 


Œuvres de Louis LECOMTE 


Nwâre bije 110 -N A5-Er. 
Bètchiyes ........ N A 10 fr. 
Dèdè ............…. te 10 fr. 


C. ch. p. de l’auteur 
rue des Charbonnages, CHATELET 
No 2937.47 


Yan MT M ments 


ENCOURAGEZ LES AUTEURS WALLONS 


— EN ACHETANT LEURS ŒUVRES — 


Une chanson de 


D eu 
7 SAVS. ho 


Louis Lecomte. 


À mon ami 


André FRÈRE 


Max- 


d 
H 
É 
Hi 
x 


S 
; M 
VE i TEP i 


Een 
z i HS f 


pi 


Etindez tchîpler les mouchons. 


MT 
| D 


IT 


L'amour florit maugré les mintes 


Eyè l’bounheûr fait rîre l'isco... 


Tous l’ 


Dins n-in bosquet, ène couche brûtiye 


C'est l’bèle Mâr'djo qu'a trèbukè, 


des nouvèlès pîssintes 


Z-ans, 


îye 


1 


ûr frum 


Entrè ses dwègts ène fle 
El galant lyî a chuchlotè … 


Sont st-afro-îyes t’'tavau les bos... 


tavau les bos 


2 


35 


À chuchlotè.. 

Dialecte du Rœulx (Le Centre) 


CANSON D'DJONNESSE 
Is s’in 1-alin’t-inchène a l’amia d’leû vilâdje 
Toudis asto d’yeùne l’aute dins ’ne tricléye dè scolis, 
In s’astardjant ’ne miyète, pou in p'tit cafouyâdie. 
Su lès pièdsintes florîyes au lon d’l’âye dès pachis. 
Quand lès gamins fèsin’t-inmarvoyi lès fiyes 
In sakant su leûs trèsses, in raftant leûs cabas, 
Zîrè, fèl come in co, couroût r'vindji Mèliye 
Qui li d’soût, in riyant : «Dju vos r’vaurai bfr ça ». 


Dèvins leû keûr d’infant, fét-a-m'süre dès anéyes, 
L'amoût avoût grandi, i fréquantin'tè d’ja... 

In s’èrlukant, leûs îs lûjin’tè pa blakéyes 

Come èl solèy d’èstè quand i pèrce in tacha. 

Èy in djoû què lès g’gnièt” in s’dèspouyant d’leûs fleûrs 
Leû f’sin’t-ène bèle djonküre dèvins l’fondréye dou k’min 
Su l’pordjèt d’ène capèle, is ont nowè leû keûr 

In d’mandant au bon sangn’ dè leû chèrvi d'tèmwin. 


EI djoû Sainte Anne, Zîrè, in bistokant Mèliye, 

Li avoût d’nè ’ne bèle bâgue avû ’ne pèle au mitan, 

In li d’sant a s’n’orèye : « Wardèz-Ilè tout vo vîye 

» Come inne èrlique, ’èm’ chére, in souv’ni d’no djonne tamps.» 
Mèliye toute tranmuwéye astoût d’moréye a broke 

Avû deûs grossès larmes bèrlokant a sès îs, 

Èy in r’sèrant Zirè, conte dè li, pou s’bistoke, 

Ès’ keûr, tout al dèblouke, toctoût sans dèslachf. 


In pinsant a l’Avièrje, — c’ît l’erand djoù d’leû mariâdje, — 
Èle avoût mis su s’rôbe ène bèle rose sans picots ; 
L’ania qu’èle avoût yeû dou tamps d’leû fréquantâdje 
Blinkoût a s’pètit doût... sès Îs s broûyin’tè co... 
In l’moustrant a Zîrè, èle li dit : « Raguidèz-l’ 
» Pou vo plére, dju l’wardrai come ène sakè dďd’bèni 
» Eyè, pou m’fé binése, abîye, Zirè, bètchèz-l’ 
» In souv’ni d’nos amûrs qui spaniront toudis. » 
JOSEPH FAUCON. 


(Dins l’ courti d’mes pinséyes) 


Alisi $ 


== 1709 — 


VIENT DE PARAITRE : 


Dins l’ courti d’mès pinsées 
par Josera FAUCON 


Plaquette de 55 pages, renfermant 18 poésies en dialecte du 
Rœulx, pays du Centre — Glossaire wallon-français. Orthographe 
de la Société de Littérature wallonne. 


Prix : 10 ft. à verser au C. C. P. n° 3.101.10 de l’auteur à La 
Louvière. 


Dictionnaire Liégeois 
par JEAN HAUST 


Beau volume in-8° de XXXII-786 pages, illustré de 735 figures 
documentaires — à Liége, chez Vaillant-Carmanne, place Saint- 
Michel (c. c. p. 43274). 


Broché, 150 fr., — Relié, 200 fr. 


Outil indispensable à tout qui étudie non seulement les par- 
lers populaires de la province de Liége, mais les dialectes de 
Wallonie en général, ce merveilleux ouvrage est l’un des pre- 
miers que doivent posséder dans leur bibliothèque les Wallons 
curieux de leur passé et de leur langue. 


C’est le meilleur travail qu’à travers le langage de chez nous, 
on ait jamais consacré aux gens de chez nous, à leur esprit caus- 
tique, réaliste et plein d’à-propos, à leur verve gaillarde, un brin 
irrévérencieuse, à leur délicatesse aussi, franche et discrète. 
La Wallonie possède, avec le Dictionnaire Liégeois, Pun des plus 
sûrs instruments de sa propre connaissance. 


Maurice PIRON a bien voulu écrire pour les Cahiers wallons 
un article consacré au Dictionnaire Liégeois. Il paraîtra dans 
notre prochain numéro. 


La Société de Littérature wallonne. 


La Société hiégeoise de Littérature wallonne a été fondée le 27 décembre 
1856. 


C’est à la faveur du mouvement de renouveau littéraire suscité par 
le succès des œuvres de Nicolas Defrêcheux : « Lèyîz-m’plorer » publié 
en 1854 et « L’avez-v'vèyou passer » couronné au concours de cramignons 
des « Vrais liégeois » en 1856, que des littérateurs et des érudits, parmi 
lesquels Ch. Grandgagnage, Dejardin, le curé Du Vivier, le chanoine 
Henrotte, F. Baïlleux, Forir, A. Hock, Ad. Picard, Alph. Le Roy, etc., 
jetèrent les bases de ce groupement qui devait imprimer un essor défini- 
tif à nos dialectes. 

Depuis 1910, voulant indiquer que son domaine ne se limite pas à la 
région liégeoise mais s’étend à la Wallonie entière, elle s’intitule la Société 
de littérature wallonne. 

Elle est la plus ancienne et la plus importante société littéraire wal- 
lonne et la seule, en Belgique, à pratiquer l’étude philologique de tous 
nos dialectes romans, depuis Malmédy jusqu’à Tournai. Pour ces deux 
raisons, on la considère généralement comme notre « Académie wallonne ». 

Son but essentiel est de cultiver et d'encourager la littérature et la 
philologie wallonnes. 

Parmi les moyens qu’elle emploie à cet effet, l’un des plus efficaces 
est l’organisation de concours annuels dont le programme, conçu large- 
ment, comprend l’ensemble des genres littéraires et des études philolo- 
giques. La société ouvre en outre aux auteurs un concours permanent 
de littérature dramatique. 

Ces concours sont très suivis, les distinctions accordées par la S. L. W. 
étant considérées par nos écrivains comme la plus haute consécration. 

La société concentre dans sa bibliothèque toutes les œuvres dialec- 
tales de son domaine géographique et toutes les études littéraires ou lin- 
guistiques se rapportant à ce domaine. 

Depuis sa création et surtout depuis 1900, elle réunit les matériaux 
du Dictionnaire général des parlers romans de la Belgique (dénommé par 
abréviation Dictionnaire wallon) qui promet d’être un monument de 
science et de patriotisme élevé à la gloire des parlers si expressifs de nos 
pères et à l’étude de la vie populaire. 

Cette œuvre d'ensemble dont la réalisation se poursuit depuis plusieurs 
lustres demandera encore de longs efforts. ; 

D’éminents philologues, tels Ch. Grandgagnage, Forir, J. Haust, 
A. Doutrepont, J. Feller, etc., y ont consacré une grande partie de leur 
labeur scientifique, concentrant la collaboration de nombreux corres- 
pondants. Les continuateurs d’aujourd’hui poursuivent avec zèle la 
tâche collective. ; 

Le public est mis à même de s’intéresser directement à ces travaux 
par le Bulletin du dictionnaire Wallon, périodique fondé en 1906 et dont 
20 tomes ont paru. 

D’autre part, la Société a de longue date prévu comme compléments 
naturels du Dictionnaire, la Bibliographie des œuvres écrites dans les 
dialectes de son ressort ou se rapportant à ces dialectes, l'Atlas linguis- 
tique des parlers de son domaine, le Glossaire général de la toponymie 
wallonne et l’ Atlas toponymique des communes de ce même ressort. 

La Société publie un Annuaire qui contient spécialement ce qui a 
trait à son administration. Le tome 34 a paru cette année ; un Bulletin 
littéraire et philologique contenant les pièces et mémoires couronnés 
aux concours, avec les rapports des différents jurys. 65 tomes ont paru 
jusqu’à ce jour. 

Soit une grosse centaine de volumes qui contiennent la plupart des 
chefs-d’œuvre de notre littérature dialectale. 

La Société a décidé d’étendre encore le cycle de ses publications en 
créant deux collections qui paraîtront à date indéterminée : 

1) une Bibliothèque de philologie et de littérature wallonnes : le n° x 
(Les Noëls wallons, par A. Doutrepont) a paru en 1909 et une réédition, 
revue et augmentée, par M. Delbouille, est sortie de presse en 1938; 
le n° 2 (Traité de Versification wallonne, par J. Feller) a paru en 1928. 

2) Une Bibliographie wallonne, dont le 1er n° a paru. 

La Société compte aujourd’hui quatre cents membres, à savoir : des 
membres titulaires au nombre de quarante ; — des membres correspondants ; 
— des membres affiliés, payant une cotisation minima de 15 francs ; — 
des membres protecieurs, payant une cotisation minima de 25 francs. 

La classe des membres titulaires constitue le cadre effectif de la Société. 
Il est composé, pour un quart environ, de spécialistes de la philologie, 
professeurs d’Université ou d’Athénée ; puis, d'hommes de lettres d’ex- 
pression française, d’historiens, folikloristes, artistes, poètes, prosateurs 
et auteurs dramatiques wallons réputés. 

Une dizaine de sièges sont attribués de préférence à des représentants 
des centres wallons autres que Liège. 

Les pouvoirs publics s'intéressent vivement aux efforts de la Société 
le Gouvernement, les provinces de Brabant, de Liége et du Hainaut, 
certaines villes et communes wallonnes lui allouent des subventions. 
Néanmoins, ce sont les finances qui lui manquent le plus pour mener à 
bonne fin les œuvres nombreuses qu’elle a entreprises. 

Aussi la Société fait appel à tous ceux qui voudraient l'aider dans la 
réalisation de son programme, qui doit lui concilier la sympathie de tous 
les Wallons. Elle les prie de s'inscrire sur la liste de ses membres protec- 
teurs ou affliés. 

D'autre part, elle prie aussi les personnes qui s'intéressent à nos dia- 
lectes de collaborer au futur Dictionnaire en qualité de correspondants. 

Pour tous renseignements, prière de s’adresser au Secrétaire, M. Nico- 
las HOHLWEIN, rue Saint-Vincent, 40, à Liège. 

Les cotisations sont à verser dès le début de l’année, au compte chèques 
postaux n° 102927 (Société de Littérature wallonne : M. Jean DESSARD, 
trésorier, rue Arnold Delsupexhe 19, à Herstal). LM: 


(D'après l’Annuarre n° 34). 


VIEILLES PAGES 


Dialecte de Gilly. 


EL LEUP ÈT L’TCHÉN 


In leup qui moreut d’ fwin, 
Qui d’aleut d’mander s’ pwin, 
Rescontère in djoù in tchén d’ coû, 
Gros come in boû. 
— «Si dj'ôseus l’ataquer ! 
Si dj pouleus l’istronner ! 
Mins, va-z-è, t° minme, èterprinde 
D’ataquer in tchén d’ coû quand tu n’as rén dins l’vinte. 
Faura co mias 
Pârler bia !.. 
Bondjoû, mossieû Liyon ! 
Comint va-t-i, hon ?, 
Dist-i l’ leup d’ène vwès d’ basse 
Come èl vicaire des Hâyes quand i tchante èl préface. 
— « I va fôrt bén !» — « Oyi, on wèt à vo frimousse 
Qui vos mindgèz pus d’ lârd qui d’ crousses | » 
— I n’ tént qu’à ti 
D’ fé come mi: 

A l place d’aler au bos r’lètchi les foûyes 
Véns t’ègadji à l’ cinse, c’est là qu’on fét fristoûye ! 
Taras là pou d’djèner dèl cabouléye à pwès 

Et pou dinner trwès plats au chwès ! » 
— « Godouche ! » 

Tu m’ fés v'nu l’eûwe à l’ bouche! 

Owè ç qui faut fé pou ça ? » 

Plére au cinsi, doner l’ pate à s’ feume 

Et apicî les cés qui vèn’-nu skeûr nos peumes. » 
— «Sins pus taurdgf, 
Dj’ va m'ègadgft ! » 
Mins l’'leup qu'avait r’marqué 
Qui l’ cau du tchén esteut pèlè : 

— « Qwè ç qui t’as là ? T'es tout plein d? maus!» 

— «C'est quand on m’ mèt à l’ lache, au trau !» 


— «A l lache ? Tu n’ vas nén ousqui t’ vous ? » 
— « Nén tous les djoûs, 
Mins ça n’ fét rén !» 
— « Oh ! Comint ça n’ fét rén ! Pour mi, ça fét si bén 
Qui dj’ fé ène crwès su t’ caboléye à pwès 
Et tes trwès plats au chwès ! » 
La-d’sus l leup toûrne is’ dos, 
Pete èvoye èt coûrt co! 
C'est pour ti dire 
Qui sins l’ liberté, va-z-è tchîre ! 


f HOoRACE PIÉRARD. 
(1816-1878) 
De son vivant notaire à Gilly. 
Nous donnons la plus connue de ses fables. 

Bois de JOSEPH GILLAIN. 


SOUVENIRS. LITTÉRAIRES 


El Coq d'Awous. 


Journal Wallon de Charleroi. 


C'est dans cet hebdomadaire de huit pages qui se vendait «n’mas- 
toque », que nous avons fait nos premières armes. 

J'ai connu, dans le bureau du Cog d’Awous’, plusieurs auteurs wallons 
parmi lesquels Victor IPERSIEL de Lodelinsart. Le «Coq» publiait sa 
pièce Lisa, comédie en deux actes, musique de P. J. Lefèvre. 

Ipersiel m'envoya sa pièce brochée. Dans sa formule d'hommage, il 
revendiquait fièrement son métier d’ouvrier mineur. Il signa plusieurs 
de ses poèmes : « Ipersiel, ouvrî à l’winne au Distchèssi. » 

Il me donna aussi, par la suite, son portrait. J'y revois son beau front 
volontaire, et ses yeux profonds de brave homme. Ah ! qu’elle soit bénie 
la langue populaire qui inspire, aux plus humbles, des pièces sentimen- 
tales ou des strophes que ne dessèchent ni la révolte, ni la haine. 

Ipersiel composa plusieurs comédies et vaudevilles, ainsi qu’un opéra- 
comique en trois actes : Jeanète. Il fit partie du bureau de l’association 
littéraire wallonne de Charleroi au titre de commissaire. 


J'ai rencontré aussi, au Coq d’Awous’, Éloi BoNCHER. J'ai assisté à 
la représentatiion de son drame en un acte : Pierre Cayau. Peu de pièces 
m'ont laissé une impression aussi forte. Boncher jouait lui-même le rôle 
de Cayau. Rôle aigri, dur, presque sauvage. L’habit de mineur, la calotte, 
la hache et le bidon augmentaient la rudesse du personnage. Il passe, 
dans cet acte de vingt-quatre pages, comme un souffle de tragédie. Le 
théâtre de Boncher, abondamment fourni, classe l’auteur parmi les meil- 
leurs de notre province. 


René BARMARIN faisait bonne figure parmi les jeunes collaborateurs 
du Coq qui donna de lui: L'amour pa l’Rayèle, deux actes ; l’Charmeü 
d’Tourtourèles, un acte ; l Mariâge de Djan Flupe, roman, etc. 

Nous nous sommes retrouvés à Bruxelles où il était attaché, avant cette 
guerre, à la Nation Belge. Il est resté le même : rude bûcheur, jovial, 
bonnes mains franchement et loyalement tendues. Mais tout quotidien 
écrit, sur le bureau de rédaction : Vous qui franchissez cette porte, laissez 
les petites chansons dont se berçaient vos loisirs. Le journal est une 
pieuvre, il suce vos méninges, il vide l’imagination. 

Et René BARMARIN, comme tant d’autres perdus au milieu des kètches 
bruxellois, délaissa la langue du pays natal. Il y reviendra, comme nous, 
quand il sera très vieux. 


Je me suis rendu à la Bibliothèque Royale car, dans les déménagemets, 
le pauvre Coq d’Awous’ s’est perdu. Et j’ai retrouvé, en parcourant les 
pages, les noms de Jules VANDEREUSE, Arille CARLIER, Henri PÉTREZ, 
Jean Loin. Tous laisseront leur nom, dans l’histoire de nos lettres wal- 
lonnes en Hainaut. Camille MALBURNY, entraîné dans le rouage des jours, 
écrira des comédies et des monologues, mais restera étranger aux acti- 
vités de la Société Litt. wall. de Charleroi. 

D’autres signaient d’un pseudonyme : TINTIN LUM’ÇON, JEF CAVALO, 
K’RAMEL-AUBURE, DJOSEPH, A. METON, etc. 

; Ces deux derniers, dont la lyre n’était pas de la camelote, je vous 

F assure, se querellaient pour rire dans des strophes et des proses spirituelles. 

Leur joûte mettait en joie les abonnés. Ils attendaient le n° à paraître 
avec la même impatience que, à l’époque glorieuse du roman-feuilleton, 
les lecteurs de Monte-Christo ; ou des Exploits de Rocambole de PONSON 
DU TERRAIL. 

MÉRIMÉE écrivait ironiquement au sujet de Ponson : « Personne ne 
manie comme lui le crime et l’assassinat. J'en fais mes délices ! » 

Djoseph écrivait-il un bon poème intitulé : Rèfe ; A. M’ton répondait 
dans le n° suivant —— nous ne donnons que la première strophe : 


El rèfe dè Djoseph 


Djè sû co tout stonè 

Come si dj'aveû suci trwès fleûrs di triyanèle ; 
Em'’Djoseph a rèvè ! 

I faut nos mèfyi d’li, rastènèz-l’ ! rastènèz-l’ !... 


Et Djoseph de répondre dans le n° suivant — nous donnons les deux 
premières strophes : 


Rapaujes-tu A. Meton 


Paufe A.m'’ton t'as peû d’mi, 
Tu triyanes come ène fouye di frane quand l’vint soufèle ; 
Ti cries èt ti djumis ; 
Min, m’fi, suce tout à t'n’aije, tes fleûrs di triyanèle. 
I tmame m'a raconté ; 
Qu’'t’aveus yeû in cop d’éle du moulin dè l’Brûlote ; 
T'as stî si bin pètè 
Qui t’patraque dè cervèle dispû don n’sait pu hote ... 


Qu'’êtes-vous devenus, Djoseph, qui adressiez à Waloneû, par la voie 
| du Coq, des vers qui durent remuer le vieux cœur de Wallonie : 


Waloneû, Waloneû, n’fièz nin mori Walla !... 


Et A. Meton qui zûneut si bin ? 


Nous disions plus haut, à propos de René BARMARIN, que le Wallon, 


E ERP N 


by 


forcément isolé dans la capitale, oublie peu à peu la langue du village 
natal. — Quelques-uns échappent à l'emprise. 

Léon WaïLLiez du Ropieur fut de ceux-là. Son Ropfeur lui apportait 
l’antidote contre l'esprit kètche. 

Les revues wallonnes du pays de Charleroi meurent l’une après l’autre ; 
le Ropieur, comme sile dialecte montois était le langage des dieux, semble 
immortel. Et WAILLIEZ gardait son esprit de montois-cayau. En se diri- 
geant vers son ministère de la rue de la Loi, il bâtissait le gros œuvre 
d’un conte ou d’un poème. Le carillon du beffroi de Mons, — èl Catiau — 
chantait le long de sa route de toutes les voix de ses trente-six cloches 
que dominait Marianne, la plus grosse. 

Et dire qu'il est devenu, tout comme GILLAIN, receveur des contribu- 
tions ! De première classe encore ! Il écorche, sans le faire crier, le pauvre 
monde de Marcinelle. — Et cependant, il a bon cœur celui qui a écrit, 
dans les Cahiers, n° 24 de 1939, à propos du Baudet du loquiî : « Ej’ Taime 
bé, mi, ès pètit baudet là. On n’peut nié dire qu’il est biau, mais il a n’sa- 
qué qui m'èrviet. J't’admire, ti l’philosophe, contint, hûreux entré les 
branquarts d’ette quèrète. Baudet, m’pauf frère, baye-mé t’secret hein ! 
Nos n’ sommes foc qu’a nous autes deux mèt’nant ! » 

Le secret de rester Montois-Cayau, mon cher Virwelle, malgré lim- 
broglio des lois qui ont troublé la raison à plus d’un fonctionnaire en ces 
précédentes années, c’est le Ropieur, ce sont les Cahiers, c’est le bon rire 
à boutroule dèsloyiye comme dirait Rabelais, que provoquent les contes 
de chez nous, et les chambourlètes ! 

Dans une étude parue dans la « Terre Wallonne », n° de février-mars 
1927, sous le titre « La littérature dialectale en Hainaut », nous écrivions 

« Virwelle ! que voilà un pseudonyme chantant et léger comme le prin- 
temps. Il semble fait d’un chant de bouvreuil. L’éternel sourire de Waïlliez 
se devine entre les syllabes ». 

Nous l’avons revu, voici quelques mois, dans son kome de Mont-sur 
Marchienne. Il est resté le même. 

Sainte Waudru, patronne des Montois-Cayau, doit être puissante là 
haut ! 

JULES SOTTIAUX. 


Une seule façon de s'abonner pour 1942 : 


Virer 15 fr. aujourd'hui même au c. ch. p. n° 1827.90 


de M. GitrT AIN Eugène, rue de la Station, 64, à Châtelet. 

NUMÉROS EN DOUBLE 


Prière à nos abonnés de nous renvoyer les numéros qu'ils auraient 
en double. Cela nous permettrait de compléter quelques collections. 


D'avance, merci. 


D ce BE 


RECEMMENT PARU : 


Henry BALTH. Manuel d'Histoire de L'Art 


L'ANTIQUITÉ 


250 pages, 1800 figures en héliogravure. 
Prix : 48 francs 
«En un volume le plus complet panorama de l’art antique ». 


DU MÊME AUTEUR: 


GRAMMAIRE DU DESSIN 


simple et complète. 


320 pages, 1600 figures. Prix: 28 francs. 
«Tout ce qu’il faut savoir pour pouvoir dessiner. » 


L'ÉDITION GRAPHIQUE A DINANT 
C. ch. post. 1952.06 


FAVORISEZ LE LIVRE BELGE 


Edmond WARTIQUE 


E TOTE ÈNE VIYE 


Prix biennal — 1941 — de Littérature wallonne du Gouver- 
nement. 

Édité magnifiquement sur vélin supérieur. 

Illustré de six bois particulièrement bien venus de notre des- 
sinateur Joseph GILLAIN. 


Ce volume de luxe s'obtient en versant 15 fr. au compte 
ch. p. n° 320.322 de l’auteur, Avenue de la Chasse, 213, Bru- 
xelles. 


am- 

LES CAHIERS WALLONS 


Revue périodique publiée sous le patronage de M. CALOZET, 
Préfet de l’Athénée Royal de Namur et Président du Cercle 
Royal littéraire « Les Rèlis Namurwès ». 


Donne chaque année environ 160 pages de texte en plusieurs 
numéros sous couverture artistique en trois couleurs. 


Poésies, chansons, contes, nouvelles, en wallon de nos diffé- 
rentes régions, notices bibliographiques et biographiques, chro- 
niques diverses, etc. 


Absolument sans tendances ; n’ambitionne que de constituer 
un recueil de morceaux choisis. 


A 


Indispensable à qui s'occupe, à quelque titre que ce soit, 
de nos lettres dialectales. 


Trente-sept numéros ont paru à ce jour et forment une Col- 
lection unique dans laquelle — le croirait-on ? —- plus de 200 
auteurs ont défilé. 


L’Abonnement pour 1942 
reste fixé à 15 fr. 


Le nombre de numéros et leur importance dépendra du chiffre 
d'abonnés ; c’est la seule formule possible en ces temps incer- 
tains. 


En 1941, nous avons pu donner 5 numéros avec 136 pages. 
Nous pourrons donner un n° de 24 pages en plus par centaine 
d'abonnés en plus. 


A l’œuvre donc. Que chaque abonné se fasse propagandiste 


